46 Gadi Irah Dhemigen Dhiya Mi Meega Ge Ufan Dhuvahaky Record Eh! - Vaguthu\n46 ގަޑި އިރަށް ދެމިގެން ދިޔަ މި މީހާގެ އުފަން ދުވަހަކީ ރެކޯޑެއް!\nއަހަރެމެންގެ އުފަން ދުވަހަކީ ކޮންމެ އަހަރެއްގައިވެސް އެއް ފަހަރާ ކުރިމަތިލާން ޖެހޭ ދުވަހެކެވެ. އާދައިގެ ގޮތެއްގެ މަތިން އަހަރެމެން އެންމެންގެ އުފަން ދުވަސްވެސް ދެމިގެން ދާނީ އެންމެ 24 ގަޑި އިރަށެވެ. އެއީ އެންމެ ދުވަހެކެވެ. ނަމަވެސް، ޖަރުމަން ވިލާތަށް ނިސްބަތްވާ މި މީހާގެ އުފަން ދުވަސް ވަނީ އެންމެ ދުވަހެއްގެ ތެރޭގައި 46 ގަޑި އިރަށް ދެމިގެން ގޮސްފައެވެ.\nމިހެން ބުނުމުން ބައެއް މީހުންނަށް ސިހުމެއް ލިބި މިއީ އެއްވެސް ބުރަދަނެއް ހުރި ވާހަކައެއް ނޫނޭ ބުނުމަކީ އެކަށީގެންވާ ކެމެކެވެ. އެހެން ނަމަވެސް، ސްވެން ހަގަމެއިޔާ ނަމަކަށް ކިޔާ މި މީހާ އަކީ ދުނިޔޭގެ އެންމެ ދިގު އުފަންދުވަސް ތަޖުރިބާ ކޮށްފައިވާ މީހާ އަށް ވުމުން އޭނާ އަށް ވަނީ ޖިނީސް ވޯލްޑް ރެކޯޑް ފޮތުނޖާގައެއްވެސް ލިބިގެން ގޮސްފައިކަން ފާހަގަ ކޮށްލެވެއެވެ.\nއެނގޭނޭ ފަދައިން ދުނިޔޭގެ އެއް ކޮޅަށް އިރު އަރާ އިރުގައި ދުނިޔޭގެ އަނެއް ކޮޅަށް އެއީ ރޭގަނޑެވެ. މިކަމަށް ވިސްނައިގެން ސްވެން ވަނީ އޭނާގެ އުފަން ދުވަހު ނިއު ޒިލެންޑުން ފުރައިގެން އޮސްޓްރޭލީ އަށް ދަތުރު ކޮށްފައެވެ. އަދި އެތަނުން އޭނާ ވަނީ މަޑު ނުޖެހި ހަވާއީގެ ހޮނުލުލޫ އަށް މިސްރާބު ޖަހާފައެވެ. މި ދަތުރުގެ ދިގު މިނަކީ ޖުމްލަ 46 ގަޑި އިރު ކަމުގައި ވާއިރު، އޭނާ ދަތުރު ކުރި ހިސާބުތަކުގައި އެ 46 ގަޑިއިރުވެސް ތާރީޙަށް ބަދަލެއް ނާދެއެވެ. މިއާއިއެކު ސްވެން ވަނީ ދުނިޔޭގެ އެންމެ ދިގު އުފަންދުވަސް ތަޖުރިބާ ކުރި މީހާގެ ރެކޯޑް ލިބިގެންފައެވެ.\nސްވެން މި ރެކޯޑް ހަދާފައި ވަނީ 2014 ވަނަ އަހަރުގެ އޮގަސްޓް މަހުގެ4ވަނަ ދުވަހު ކަމުގައި ވާއިރު، އޭގެ ކުރިން މި ރެކޯޑް އޮތީ ޕާކިސްތާނުގެ ނަރްގިސް ބިމްޖީ ކިޔާ އަންހެނެއް އަތުގައެވެ. ނަރްގިސްގެ އުފަންދުވަސް ވަނީ 35 ގަޑި އިރާއި 25 މިނެޓެއް ދެމިގެން ގޮސްފައެވެ.


ބެއިޖިންގ ކައިރީގައި އޮންނަ ސިޓީ އެއް ކަމުގައިވާ ލެންގފެންގ ވަނީ...\nކޮވިޑްގެ ދެ ވަނަ ރާޅާއެކު ޗައިނާއިން އިތުރު ސިޓީއެއް ލޮކްޑައުންކޮށްފި\nޖެނުއަރީ މަހުގެ9ވަނަ ދުވަހާ ހަމައަށް ޗައިނާގެ9މިލިއަން މީހުންނަށް ވަނީ ވެކްސިން ދީފައި\nކޮވިޑް ޖެހުނު މީހުންގެ އަދަދު ވަނީ 87،591ށް އަރާފައި\nކ. މާލެ | 13 ޖެނުއަރީ 2021 | ބުދަ 04:42 | 6,456\nހޭބެއި ޕްރޮވިންސަށް ވަންނަ މީހުން ޗެކްކުރަނީ - ރޮއިޓަރސް\nޗައިނާއަށް ކޮވިޑް-19 ގެ ދެވަނަ ރާޅެއް އައިސްފައިވާއިރު ވައިރަސް ފެތުރުން ކޮންޓްރޯލްކުރުމަށްޓަކައި ބެއިޖިންގ ކައިރީގައި އޮންނަ އިތުރު ސިޓީއެއް ލޮކްޑައުންކޮށްފިއެވެ.\nބެއިޖިންގ ކައިރީގައި އޮންނަ ސިޓީ އެއް ކަމުގައިވާ ލެންގފެންގ ވަނީ އަންގާރަ ދުވަހު ލޮކްޑައުންކޮށްފައެވެ. ބެއިޖިންގ ގެ ދެކުނުއިރުމަތީ ސަރަހައްދުގައި އޮންނަ ލެންގފެންގ ގައި ދިރިއުޅޭ 4.9 މިލިއަން މީހުންނަށް ވަނީ ހަތް ދުވަސް ވަންދެން ގޭގައި ތިބުމަށް އަންގާފައެވެ. އަދި މުޅި އާބާދީ ވައިރަސް އަށް ޓެސްޓްކުރުމަށް ވަނީ ހަމަޖެހިފައެވެ.\nއަނެއްކޮޅުން 2019 ވަނަ އަހަރު ވުހާން އިން ފެނުނު ކޮރޯނާވައިރަސްގެ އަސްލު ދެނެގަނެ އެފުތުރުނު ގޮތް ހޯދުމަށް ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ)ގެ ޓީމެއް ބުރާސްފަތި ދުވަހު ވުހާން އަށް ދިއުމަށް ވަނީ ހަމަޖެހިފައެވެ.\nދެވަނަ ރާޅާއެކު އެންމެ ހާލަތު ގޯސްވެފައިވަނީ ހޭބެއި ޕްރޮވިންސުގެ މައި ސިޓީކަމުގައިވާ ޝިޖިއަޒުއަންގ އެވެ. އެސަރަހައްދުގައި ވައިރަސް ޖެހެމުންދާ މީހުންގެ އަދަދު އިތުރުވަމުންދާތީ 11 މިލިއަން މީހުން ދިރިއުޅޭ އެޕްރޮވިންސް ވަނީ މީގެކުރިން ލޮކްޑައުންކޮށްފައެވެ. އެ ޕްރޮވިންސުން ވަނީ އެޕްރޮވިންސަށް ވަދެނިކުމެ އުޅުން އެއްކޮށް މަނާކޮށްފައެވެ.\nއަލަށް އެކުލަވާލާފައިވާ ގައިޑްލައިން ބުނާގޮތުން އެޕްރޮވިންސްގެ އެތެރޭގައި ޓެކްސީ ކުރުމާއި ދަތުރުފަތުރުކުރުމުގެ އެއްވެސް ޚިދުމަތެއް ދެވޭނީ ކޮންމެ ހަފްތާއަކު ވައިރަސްއަށް ޓެސްޓްކޮށްގެންނެވެ. އަދި މަސައްކަތަށް ނިކުންނަން ބޭނުންވާ މީހުން ވެކްސިން ޖަހަން ޖެހޭނެއެވެ.\nޖެނުއަރީ މަހުގެ9ވަނަ ދުވަހާ ހަމައަށް ޗައިނާގެ9މިލިއަން މީހުންނަށް ވަނީ ވެކްސިން ދީފައެވެ.\nޗައިނާ އަށް ކޮވިޑްގެ ދެ ވަނަ ރާޅެއް އައިސްފައިވީނަމަވެސް އަންގާރަ ދުވަހު އެގައުމުގައި ޕޮޒިޓިވްވި މީހުންގެ އަދަދު ނިސްބަތުން 2020 ވަނަ އަހަރުގެ ކުރީކޮޅާއި އަޅާބަލާއިރު މަދުކަން ފާހަގަކުރެވެއެވެ. ޗައިނާގެ ސަރުކާރުން އަންނަނީ އަލަށް ކޭސްތައް ފެންނައިރަށް އެސަރަހައްދެއް ލޮކްޑައުންކޮށް އެސަރަހައްދުގެ މުޅި އާބާދީ ކޮވިޑަށް ޓެސްޓް ކުރަމުންނެވެ.\nޗައިނާގެ ނޭޝަނަލް ހެލްތު ކޮމިޝަނުން ހާމަކޮށްފައިވާ ގޮތުގައި އަންގާރަ ދުވަހު އެގައުމުގައި އަލަށް ވައިރަސް ޖެހިފައިވަނީ 55 މީހުންނަށެވެ. އޭގެކުރީ ދުވަސްކަމަށްވާ ހޯމަ ދުވަހު 103 މީހުންނަށް ވަނީ އަލަށް ވައިރަސް ޖެހިގެން ރިޕޯޓްކޮށްފައެވެ.\nޗައިނާގައި މިހާތަނަށް އައިއިރު ކޮވިޑް ޖެހުނު މީހުންގެ އަދަދު ވަނީ 87،591ށް އަރާފައެވެ. އަދި މަރުވި މީހުންގެ އަދަދުވަނީ 4634ށް އަރާފައެވެ.


SunOnline: Insaaniyyatukan Iskurun: Beeru meeha ah Adu Ivi Nufenna meehaa ahves feni dhaane\nއިންސާނިއްޔަތުކަން އިސްކުރުން: "ބީރު" މީހާއަށް އިވި "ކަނު" މީހާއަށް ފެނިވެސްދާނެ\nމުހައްމަދު އައުޒަމް 01 Mar 2019, 16:44\nކަޝްމީރުގައި ދިން ހަމަލާއަށް ފަހު އިންޑިއާގެ ބަޔަކު ފާކިސްތާނުގެ ދިދަ އަންދަނީ ---\n"ބީރު" މީހާއަށް އަޑު އިވުމާއި "ކަނު" މީހާއަށް ފެނި ވެސް ދާނެއޭ މިބުނަނީ ނުކުޅެދުންތެރިކަން ހުންނަ ފަރާތަކަށް އެއްވެސް ކުޑައިމީސް ބަހެއް ބުނުމުގެ ނިޔަތެއްގައެއް ނޫނެވެ. ފެނުމާއި އިވުމާއި އިހުސާވުމަކީ އިންސާނާގެ ފަސް ހިއްސުގެ ތެރޭގައި ހިމެނޭ ހިއްސުތަކަށްވާ އިރު، އެ ހިއްސުތަކަކީ ރޫހާނީ ހިއްސުތަކެއް ވެސް މެ އެވެ.\nމުހިންމު ކަންތައްތަކަށް ބީރު ކަންފަތެއް ދިނުމާއި ފެންނަ މަންޒަރުތައް ނުފެންނަ މަންޒަރުތަކަށްވެ އިންސާނާގެ ހަމަ ބުއްދި އޮޅޭ ހިސާބަށްދާކަން އެނގޭ ހެއްޔެވެ؟ މިއީ ކުޅެދޭ މީހުން ނުކުޅެދުންތެރި ކަމަށް ހުށަހެޅި އިއާދަ ނުކުރެވޭނެ ބޮޑެތި ގެއްލުންތަކަށް އިންސާނާ ހުށަހެޅިގެން ދިއުމުގެ އެއް އަސްލެެވެ. މިއީ ވެސް އެފަދަ މިސާލެކެވެ.\nއިންޑިއާގެ ކަޝްމީރުގައި ދާދި ފަހުން ދިން ޓެރަރިސްޓް ހަމަލާއެއްގައި އިންޑިއާގެ 40 ސިފައިން މަރުވުމާ ގުޅިގެން ދެ ގައުމުގެ ދެމެދުގެ މަސްރަހު ވަނީ ވަރަށް ބޯޑަށް ގޯސްވެފަ އެވެ. ޕާކިސްތާނުގެ ޖަމާއަތަކުން ދިން ހަމަލާއެއް ކަމަށް ބުނެ އިންޑިއާ އިން ވަނީ އެގައުމަށް ހަމަލާތަކެއް ވަނީ ދީފަ އެވެ. އަދި ޕާކިސްތާނުން ރައްދުގައި ހަމަލާދީ އިންޑިއާގެ ފައިޓާ ޖެޓެއް ވެސް ވަނީ ވައްޓާލައިފަ އެވެ.\nދެ ގައުމުގެ ދެމެދުގައި މަސްރަހު ގޯސްވެގެން ދިޔަ އިރު އެންމެ ބޮޑަށް ފާހަގަވެގެން ދިޔައީ އިންޑިއާގެ މީޑީއާތަކުން މަސްރަހު އިތުރަށް ގޯސްކުރަން، އަންދަމުން ދިޔަ އަލިފާންގަނޑު ތަކެވެ. "ޖިންގޮއިސްޓިކް ޖާނަލިޒަމް" ނިވާފަތް ގަނޑެއްގެ ގޮތުގައި ބޭނުންކުރަމުންދިޔަ އިރު އިންޑިއާގެ ގިނަ މީހުންނަށް ރެޔަކާ ވެސް ނުލަ އެވެ. އަޑު ގަދަ މީހާ ރުއް ގިނަވާނެއޭ ބުނާ ފަދައިން ކޮންމެ ނޫސްވެރިއަކު ވެސް ބެލީ އެ މީހެއްގެ އަޑުގެ ވަރުގަދަ ނުފޫޒު ބޭނުންކޮށްގެން މަސްރަހު ގޯސްކުރުމަށެވެ.\nޕައިލެޓާ މެދު ބެހެއްޓި އިންސާނިއްޔަތުކަމުގެ ސަބަބުން ތައުރީފް އޮހެނީ\nޕާކިސްތާނުން، އިންޑީއާ އިން ދޭން ފެށި ހަމަލާތަކަށް ރައްދުދީ އިންޑިއާގެ ޕައިލެޓެއް އަތުލައިގަތް ފަހުން މަންޒަރު ވަނީ ބަދަލުވެފަ އެވެ. ކުރިން އިންޑިއާގެ މީޑިއާތަކުގައި ގުގުމާލި ވަރުގަދަ ވިހަ ޖުމްލަތަކުގެ އަޑުތައް މިހާރު ވަނީ އަޑުމަޑުވެފަ އެވެ.\nޕާކިސްތާނުން އަތުލައިގަތް އިންޑިއާގެ ޕައިލެޓް އަބީނަންދަން ވަރުތަމަންއާ މެދު އެގައުމުގެ ސިފައިން ބެހެއްޓި އިންސާނިއްޔަތުކަމަށް އިންޑިއާގެ ރައްޔިތުންގެ ތައުރީޕް ވެސް ޕާކިސްތާނުގެ ސިފައިންނަށް ވަނީ އޮހެން ފަށައިފި އެވެ.\nޕައިލެޓް އެންމެ ފުރަތަމަ ފެނުނީ ޕާކިސްތާނުގެ ކަޝްމީރުގެ ރައްޔިތުންނަށެވެ. އޭނާ ފެނުމާ އެކު ރައްޔިތުންގެ ބަޔަކު އައިސް އޭނާއަށް ހަމަލާދީ މަރާލަން އުޅުނެވެ. ނަމަވެސް ޕާކިސްތާނުގެ ސިފައިން އައިސް ވަނީ އެކަން ހުއްޓުވައިފަ އެވެ.\nIndian pilot thanks Pak Army for saving him from lynch mob pic.twitter.com/uGyxXXAcrH\n— atifnadeem (@atifnadeem23) February 28, 2019\nޚުދު ޕައިލެޓް ވެސް ވަނީ، ޕާކިސްތާނުން އާންމުކުރި ވީޑިއޯއެއްގައި، އޭނާގެ ފުރާނަ ސަލާމަތްކޮށްދިނީތީ ޕާކިސްތާނުގެ ސިފައިންނަށް ޝުކުރު އަދާކޮށްފަ އެވެ.\n"އަހަންނާ މެދު ކަންތައްތައް ކުރީ ވަރަށް ރަނގަޅަށް. އެނބުރި އިންޑިއާއަށް ދިއުމަށް ފަހު ވެސް ހަމަ ބުނާނީ މިހެން." ޕައިލެޓް ބުންޏެވެ.\nއިންޑިއާގެ މަޝްހޫރު ޖާނަލިސްޓް ބަރްކާ ދަތު ވިދާޅުވީ ޕައިލެޓްއާ ދޭތެރޭ ކަންތައްކުރީ ވަރަށް ޕްރޮފެޝަނަލްކޮށް ކަމަށާއި އަދި އޭނާ ސަލާމަތުން ހުރިތަން ފެނުމުން ވަރަށް ބޮޑަށް އުފާވާ ކަމަށެވެ.\n"މޮބް މެންޓާލިޓީ"ގެ މީހުންނަކީ ވަރަށް ނުރައްކާތެރި ބައެއް\nއިންޑިއާގެ ޕައިލެޓްއަށް ޕާކިސްތާނުގެ އާންމުންގެ ބޮޑު މޮބަކުން އައިސް ދިން މަރާލަން ދިން ހަމަލާއަކީ އާ ކަމެއް ނޫނެވެ. ދެ ގައުމުގެ ބޯޑަރު ސަރަހައްދުގައި ދިރިއުޅޭ "މޮބް މެންޓާލިޓީ"ގެ މީހުންގެ ޝިކާރައަކަށް މީގެ ކުރިން ވެސް އެތަކެއް ބަޔަކުވެ ފުރާނަ ގެއްލިގެން ގޮސްފައިވެ އެވެ.\nއިރާނުގެ ލިޔުންތެރިޔާ ޝަހްރަމް ކޮސްރާވީ އޭނާ ލިޔުއްވި "އިލީގަލް ޓެރެވަލާ- އެން އޮޓޯ އޮތްނާގްރޮފީ އޮފް ބޯޑާސް"ގައި އިންޑިއާ ޕާކިސްތާނުގެ ބޯޑަރު ސަރަހައްދުގެ ނުރައްކާތެރިކަން ވަރަށް ރަނގަޅަށް ބަޔާންކޮށްދީފައިވެ އެވެ.\n"ބެހްރޫޒް އަކި އީރާނަށް ނިސްބަތްވާ އަހަރެންގެ ރައްޓެއްސެއް. އެއް އަހަރު ޕާކިސްތާނުގެ ކަރާޗީގައި ކިޔެވުމަށް ފަހު ބެހްރޫޒް ބޭނުންވީ އިންޑިއާއަށް ދާން. އެއީ އީރާން އިރާގު ހަނގުރާމައިގެ ދުވަސްވަރު. އޭރު އިވިފައި އޮތް ގޮތުން ދިއްލީގައި ހުންނަ އދ.ގެ ޔޫއެންއެޗްސީއާރު އިން އީރާނުގެ މީހުންނަށް މާ ހޮޔޮ. ބެހްރޫޒް ބޭނުންވީ އިންޑިއާގެ ލާހުރުން އިންޑިއާއަށް ވަގަށް ވަންނަން. ބަހުރޫޒް އަތުގައި ނެތް ލާރިއެއް. އެހެންވެ އޭނާ ހިޔާރުކުރީ އެ ގޮތަށް އިންޑިއާއަށް ވަންނަން. މިއަދާ ހަމައަށް ވެސް ބެހްރޫޒްގެ ހަބަރެއް ނުވޭ،" ކޮސްރާވީ އޭނާގެ ފޮތުގައި ބުނެފައިވެ އެވެ.\nMoment when indian pilot was captured. Saved by #PakArmy from the angry mob.#budgam #PakistanArmyZindabad #Pakistanstrikesback pic.twitter.com/5iqhNWz9sR\n— Ahle Media Wal Jamat (@AMWJ_Pak) February 27, 2019\nބެހްރޫޒް ވިދާޅުވީ އެފަދައިން ބޯޑަރު ހުރަސްކުރާ މީހުން އެ ސަރަހައްދުގެ އާންމުންގެ ބޮޑެތި މޮބްތަކުގެ ޝިކާރައަކަށްވެ ވަރަށް ގިނައިން މަރުވެފައިވާ ކަމަށެވެ. ޚުދު އޭނާ އިންޑިއާއަށް ކުރި ދަތުރުތަކުގައި މީހުންނާ ބައްދަލުވެ އެ ވާހަކަތައް ކަށަވަރުކޮށްދީފައިވާ ކަމަށް ވެސް އޭނާ ވިދާޅުވި އެވެ.\nހަނގުރާމައިގެ އަސީރުންނަށް ކަމޭ ހިތުމަށް ދީން ވެސް ބާރު އަޅާ\nޖެނީވާ ކޮންވެންޝަންގެ ހަނގުރާމައިގެ އަސީރުންނަށް ކަމޭހިތައި އިންސާނިއްޔަތުކަން ބެހެއްޓުމަށް ބުނެފައިވާ ފަދައިން އިސްލާމް ދީން ވެސް އެފަދައިން އަމަލުކުރުމަށް ވަނީ އަންގަވައިފަ އެވެ.\nއިޓަލީގެ އިސްތިއުމާރުގެ ދަށުން ލީބިޔާ މިނިވަންކުރުމަށް ޖިހާދު ކުރެއްވި އެގައުމުގެ މަޝްހޫރު ލީޑަރު އުމަރު މުހުތާރު، އިޓަލީގެ ދެ ސިފައިން ރަހީނުކުރި މައްސަލާގައި ވިދާޅުވެފަ އެވެ.\n— iFaqeer (@iFaqeer) February 27, 2019\n"އަހަރުމެން އަސީރުންނެއް ނުމަރަމެވެ."\nއުމަރު އެފަދައިން ވިދާޅުވުމުން އޭނާގެ އަހު ވިދާޅުވި އެވެ.\n"އެކަމަކު އިޓަލީ ސިފައިން އަސީރުން މަރައެވެ."\nނަމަވެސް އުމަރު ވިދާޅުވި އެވެ. "އެ މީހުންނަކީ އަހަރުމެންގެ މުދައްރިސުންނެއް ނޫނެވެ." [މާނައަކީ: އަހަރެމެން އެމީހުން ކަންކަން ކުރާ ގޮތަށް ކަންކަން ކުރާކަށް ނުޖެހެއެވެ. އަހަރެމެން ކަންކަން ކުރަން ޖެހެނީ އަހަރެމެންގެ ރަސޫލާ އަންގަވާފައިވާ ފަދައިންނެވެ.]\nއަސީރުންނަށް ކަމޭ ހިތައި އިންސާނިއްޔަތުކަން ބެހެއްޓުމަށް އަންގަވާފައި އޮތްނަމަވެސް ފަހަކަށް އައިސް ހުދު މުސްލިމުންގެ ތެރޭގައި އަސީރުންނާ މެދު ވަރަށް އަނިޔާވެރިކޮށް ކަންތައްކުރަމުންދާތަން ފެނެ އެވެ. ޕާކިސްތާނު ފަދަ ގައުމުތަކުގައި ހަރަކާތްތެރިވާ ޓެރެރިސްޓް ޖަމާއަތްތަކުން، އެގަމުގެ ސިފައިން ރަހީނުކޮށް ބޯ ބުރިކޮށް ވީޑިއޯކޮށްފައި ހުންނަ މަންޒަރު ވެސް ދޭތެރެ ދޭތެރެއިން ފެނެ އެވެ. ހުދު ސީރިއާގައި ވެސް އެފަދަ މަންޒަރުތައް ތަކުރާރުވަމުންދާ ތަން ފެނެ އެވެ.\n"މޮބުން" ޕައިލެޓް މަރާލިނަމަ ވާނީ ކިހިނެއް؟\nއިންޑިއާގެ ޕައިލެޓްއާ މެދު ޕާކިސްތާނުގެ ސިފައިން އިންސާނިއްޔަތުކަން ބެހެއްޓިނަމަވެސް، އޭނާ އަތުލައިގަތް ސަރަހައްދުގެ މީހުންގެ މީހުން އަމަލުތަކުގެ ވާހަކައަކީ ނުދައްކައި ދޫކޮށް ނުލެވޭނެ ވާހަކައެއް ނޫނެވެ.\nދެ ގައުމުގެ ދެމެދުގައު މަޝްރަހު ގޯސްވެ ޕައިލެޓް މަރާލި ނަމަ އިންޑިއާގެ އުތުރި އެރުމަކަށް ހުއްޓުމަކަށް ނާންނާނެ އެވެ. އެގައުމުގެ މީޑީއާތަކަށް ވެސް އޭގެ ފައިދާ ރަނގަޅަށް ނަގައި ބޮޑު ހަނގުރާމައަކަށް ބަދަލުވެގެން ދިއުމުގެ ފުރުސަތު އޮންނާނެ އެވެ. މިއީ ރޯވެފައިވާ އަލިފާންގަނޑަކަށް އިތުރަށް ދަރު އެޅުން ފަދަ ކަމެކެެވެ.\n: I was earlieracritic of IK, but after the wise&restrained speech he gave on TV I have become his admirer.\n— Markandey Katju (@mkatju) February 28, 2019\nއޭގެ ބަދަލުގައި ޕާކިސްތާނުގެ ސަރުކާރުން އަމަލުތައް ބެހެއްޓި ގޮތުން ގިނަ ބައެއްގެ ތައުރީފް އިމްރާން ހާންއަށް ދަނީ އޮހެމުންނެވެ. އިމްރާން ހާން ވަނީ އެ ޕައިލެޓް މިއަދު މިނިވަންކުރާނެ ކަށް ވެސް އިއުލާންކުރައްވައިފަ އެވެ. އިމްރާން ވިދާޅުވީ މިއީ ސުލްހައަށް ޖާގަ ދިނުމުގެ ގޮތުން ނިންމެވި ނިންމުމެއް ކަމަށެވެ.\nޕައިލެޓްގެ ހާދިސާއަށް ފަހު، ބަތަލަކަށް ނުވި ނަމަވެސް މިހާރު އޭނާއަކީ ބަތަލެއް ކަމަށް މީޑީއާތަކުން ދަނީ ސިފަކުރަމުންނެވެ. ޕައިލެޓްއާ މެދު ޕާކިސްތާނުން ބެހެއްޓި އިންސާނިއްޔަތުކަމުގެ ލާމަސީލް މިސާލަކީ ފަހުގެ ތާރީހެއްގައި ހިނގި އެންމެ ފާހަނގަކޮށްލެވޭ އެއް ހާދިސާއެވެ.\nGreat News- @ImranKhanPTI says the Indian Pilot #AbhiNandan will be released tomorrow asa“goodwill gesture” ????\nޙުދު ދެ ގައުމުގެ ރައްޔިތުންގެ ތެރޭގައި ވެސް ހަނގުރާމައިގެ ތެރޭގައި ސުލްހަ އިހްތިޔާރުކުރުމަށް ގޮވާލުން މިހާރު ދަނީ އިތުރުވަމުންނެވެ.


ހުސްފައިގާ 42 ކިލޯމީޓަރގެ ދިގު ރާސްތާ ދުވީ ބައްޕައަށްޓަކައި\nހުސްފައިގާ 42 ކިލޯމީޓަރ ނުވަތަ ފުލް މެރަތަންއެއް ދުވުމަކީ އާދައިގެ ކަމެއް ނޫނެވެ. އެހެންނަމަވެސް ދިވެހި ބިމަށްއުފަން ދިވެހި ދަރިއެއް މިވަނީ އޭނާގެ ބައްޕައަށްޓަކައި މިކަންކޮށްފައެވެ.\nމި އޭޕްރީލް މަހުގެ 14 ވީ ހުކުރު ދުވަހު ހުޅުމާލޭގައި ބޭއްވި ކޮކާކޯލާ ޓީއެފްޖީ ލޯންގރަންގައި ދުވި އެންމެންގެ ތެރެއިންވެސް ގިނަ ބައެއްގެ ލޮލުގައި އަޅައިގަތީ މެންދަމު 03:20 ގައި ފެށި 42 ކިލޯމީޓަރ ދުވުމުގައި ބައިވެރިވި ޙަސަން ފަރުހާން މުޙައްމަދު ހުސްފައިގާ އެ ދިގު ރާސްތާ ކަޑައްތު ކުރުމަށް ދުވަން ފެށުމުންނެވެ.\nހަމައެކަނި ދިވެހިންނެއް ނޫނެވެ. އެ ދުވުމުގައި ބައިވެރިވި ބޭރު ޤައުމުތަކުގެ ބައެއް މީހުންގެ ނަޒަރުވެސް ވަނީ އޭނާއަށް ހުއްޓިފައެވެ. ވާނީވެސް އެހެންތާއެވެ. މި ކުޑަކުޑަ ދިވެހި ރާއްޖޭގައި މިގޮތަށް ރޭސްތަކުގައި ހުސްފައިގާ ދުވާ މީހުންނަކީ ވަރަށް މަދުން ފެންނަ ބައެކެވެ.\nކޮންމެއަކަސް އެހެން މީހުންނެކޭ އެއްގޮތަށް އަޅުގަނޑަށްވެސް މި މަންޒަރު ވަނީ ވަރަށް ގާތުން ފެނިފައެވެ. އަދި ފަރުހާނު ނުވަތަ އަޅުގަނޑުމެން ކިޔާގޮތުން ނަމަ، ފަރޭގެ ހިތްވަރުގަދަކަން ވަރަށް ގާތުން ދުށުމުގެ ނަޞީބުވެސް ވަނީ ލިބިފައެވެ.\nބައެއް މީހުންނަށް މިއީ ވަރަށް އާދައިގެ ކަމަކަށް ވެދާނެއެވެ. ނޫންނަމަ، ހުސްފައިގާ ދުވުމަކީ " ވަރަށް ސިމްޕަލް " ކަމަކަށް ވެދާނެއެވެ. ނަމަވެސް މިއީ އެހާ "ސިމްޕަލް" ކަމެއް ނޫނެވެ. އެކަމަކު ފަރުހާނު ފަދައިން ހިތްވަރާއެކު މަސައްކަތް ކޮށްފިނަމަ. ނުވާނޭ ކަމެއްވެސް ނޫނެވެ. ބޭނުންވަނީ ހިތްވަރަކާއި ޢަޒުމެކެވެ.\nފައިބެއަހަރުގެ ލޯންގރަންގައި 10 ކިލޯމީޓަރ ދުވުމަށްފަހު، މިއަހަރު ފުލް މެރަތަންއެއް ޖަހަން ނިންމި ގޮތް މިއަދުނޫހަށް ފަރުހާނު ކިޔައިދިނެވެ.\n"މިދިޔަ އަހަރު 10 ކިލޯމީޓަރ ދުވެގެން ލިބުނު މެޑަލް ގެންގޮސް ބައްޕައަށް ދެއްކުމުން ބައްޕަ ދެއްކީ ފޮޓޯއެއް. އެއީ 1980ގެ ތެރޭގައި ރާއްޖޭގައި ބޭއްވި މެރަތަންއެއްގަ ބައްޕަ ދުވެފަ ހުރި ފޮޓޯއެއް. އޭރު ބައްޕަމެން ދުވުނީ ކުރިން ދިވެހިރާއްޖޭގެ އަޑު ހުރިތަނުގައި އޮންނަ އަޑިޕާކު ވަށައި 72 ބުރު ކަމަށް ބައްޕަބުނީ. އަދި އޭގަ ދުވެގެން ބައްޕައަށް ލިބުނީ3ވަނަ." ފުލް މެރަތަންއަކަށް ނުވަތަ 42 ކިލޯމީޓަރ ދުވަން ޚިޔާލަށް އައިގޮތް ފަރުހާނު ކިޔައިދިނެވެ.\n"އެކަމަކު އޭރުވެސް ހުސްފައިގަ ޖަހާކަށް ޚިޔާލެއް ނުކުރަން އިނގޭ" އަބަދުވެސް މަޖާ މިޒާޖުގެ ފަރޭ ބުންޏެވެ.\nފަރުހާންބުނީ ދުވަން އަރާ ބޫޓަކީ ފެން އެޅިއްޖިއްޔާ އޭގެ ދުވަސްދާ ވަރަށް އާދައިގެ ބޫޓަކަށް ކަމަށާއި އެހެންކަމުން "ވައިބްރަމް" ނަމަކަށްކިޔާ ބޫޓެއް (ވައިބްރަމްއަކީ ދުވާ މީހުން ވަރަށް ގިނައިން ބޭނުންކުރާ ފައިގެ އިނގިލިތައް ގޮތަށް ނުވަތަ ފައިތިލަ ހުންނަ ގޮތަށް އިނގިލިވެސްލާފަ ހުންނަ ބޫޓެއް) ގެންނަން އޯޑަރ ކުރިކަމަށެވެ.\nފުލް މެރަތަންއަށް ފަރިތަކުރުންތައް ކުރިއަށް ގެންދަމުން ދަނިކޮށް ވައިބްރަމް ލިބުމުގެ ކުރިން 10 ކިލޯމީޓަރ ދުވަން ޖެހުނު ރެއަކީ ވަރަށް ވިއްސާރަ ރެއަކަށްވާތީ، ވަކި ހިސާބަކުން ބޫޓާއި ސްޓާކީން އެއްކޮށް ތެމުމުން ބޫޓާއި ސްޓާކީން ބާލާފަ ހުސްފައިގާ ދުއްވައިގަތީ ކަމަށް ފަރުހާން ބުންޏެވެ. އަދި ހުސްފައިގާ ދުވަން ފެށި އެ ހިސާބުން ފެށިގެން ކަމަށާއި ވައިބްރަމް އަންނަންދެން އެގޮތަށް ހުސްފައިގާ ދުވަން ނިންމި ކަމަށެވެ.\n"އެއީ ވައިބްރަމްގަ ދުވަންޏާ އެބަޖެހޭ ފުރަތަމަ ހުސްފައިގަ ދުވެ، ފައި ވަކިގޮތަކަށް ބައްޓަންވެސް ކުރަން. އެކަމަކު ފަހުން ވައިބްރަމް އައިމަ އެއަށް އަރާހިތެއް ނުވި. ހަމަ ބޭނުންވީ ހުސްފައިގާ ދުވަން. އެކަމަކު ބުނަން އަދި މިއީކީ ނޫން ހުސްފައިގަ ދުވަން ނިންމި ސަބަބަކީ އިނގޭ" ފަރޭ ބުންޏެވެ.\n"ބައްޕަވެސް ބުނި ބައްޕަދުވި މެރަތަންގެ ވަކި ހިސާބަކުން ހުސްފައިގަ ދުވި ވާހަކަ. ދެން ކޯޗު ސުޖާޢުގެ އިރުޝާދާއެކު ހުސްފައިގަ ދުވަން ނިންމީ" ފަރުހާނު ބުންޏެވެ.\nމީގެ އިތުރުން ތަފާތުކަމެއް ކުރުމުގެ ބޭނުމުގަ އާއި އެންމެން އިންސްޕެއަރ ކުރަނީ އަލްޓްރާ މޭން އާތިފް ކަމަށާއި އެހެންވެ، ބޭނުންވަނީ ޒުވާނުންނަށް ތަފާތު މެސެޖެއް ދޭން ކަމަށްވެސް ފަރުހާން ބުންޏެވެ. އަދި ކުރިއެރޭނީ ތަފާތު ކަންކަން ކޮށްގެން ކަމަށާއި އެހެން މީހުން ނުކުރާ ތަފާތު ކަމެއް ކުރުމަކީ އެއްގޮތަކަށް ފަސްޖެހެންޖެހޭ ކަމެއް ނޫން ކަމަށްވެސް ފަރުހާނު ބުންޏެވެ.\nމިއަހަރުގެ ދުވުމުގައި 42 ކިލޯމީޓަރ،6ގަޑި އިރާއި 42 މިނެޓުން ނިންމި އިރު، އަމާޒު ހިފީ7ގަޑި އިރަށްވުރެ ކުރިން ނިންމުމަށް ކަމަށްވެސް ފަރުހާން ބުންޏެވެ.\nޕްރެކްޓިސްގައިވެސް ބޮޑެތި ގޮންޖެހުންތައް ކުރިމަތިވި ކަމަށާއި ހުސްފައިގާ ދުވުމަކީ ނުވާނޭ ކަމެއް ކަމަށް ވަރަށް ގިނަ މީހުން ބުނަމުން ދިޔަ ނަމަވެސް ހުރިހާ ކަމަކީވެސް ކޮށްފިނަމަ، "ކުރެވޭނެ" ކަމެއްކަން ޒުވާނުންނަށް ދައްކާލަން ކަނޑައެޅި ޢަޒުމު ފަރުހާން މިވަނީ ކޮށްފައެވެ.\nކޮންމެ މީހަކުވެސް ނަމޫމާއެއްގެ ގޮތުގައި ބަލާ މީހެއް ނުވަތަ ބައަކު ތިބޭނެއެވެ. އެފަދަ މީހުންގެ ކިބައިން ރަނގަޅު ނަމޫނާ ނަގައިގެން މުސްތަޤުބަލުގައި ކުރަން ބޭނުންވާ ކަންތައް ކުރުމަކީ އެއްގޮތަކަށްވެސް ފަސްޖެހެންޖެހޭވަރުގެ ކަމެއް ނޫނެވެ.\n"ލަދަކާހުރެ ތަދެއް ނުފިލާނޭ" ބުނާ އުސޫލުން ކޮންމެ ކަމެއްވެސް ކުރަންވާނީ އަމާޒެއް އޮވެގެން ޢަޒުމަކާއެކުގައެވެ. އޭރުން ވާނެއެވެ. ކުރެވޭނެއެވެ.\nދުލުން ބުނަން ކިތަންމެ ފަސޭހަޔަސް ކުރަން އުނދަގޫ ކަންތައްވެސް ކުރެވޭނެއެވެ.\nފަރުހާން ބުނީ "ޕްރެކްޓިސްގައި 32 ކިލޯމީޓަރ ދުވި ދުވަހު ފައިގަ ފޮޅުލާ، ފަޅައިގެންގޮސް، ލޭވެސް އައި" ކަމަށާއި އެކަމުގެ ސަބަބުން "ހިތްމަރުވާ" ޒާތުގެ ބަސްތައްވެސް އަމާޒުވި ކަމަށެވެ. އެހެންނަމަވެސް ހިތްވަރުކޮށްފަ ހުސްފައިގައި 42 ކިލޯމީޓަރ ދުވީ ބައްޕައަށްޓަކައި އާއި ޒުވާނުންނަށް ނަމޫނާއަކަށް ވުމަށް ކަމަށެވެ.\nފަރުހާނަކީ ހުސްފައިގާ 42 ކިލޯމީޓަރ ރާއްކޭގައި ދުވި ފުރަތަމަ މީހާއަށް ނުވެދާނެއެވެ. ނަމަވެސް ހަމަޔަޤީނުންވެސް ހުސްފައިގާ 42 ކިލޯމީޓަރ މިހާތަނަށް ދުވި އެންމެ ޒުވާން މީހާއަށް ވާނެއެވެ.\nފަރުހާނުގެ މި ކާމިޔާބީ އާގުޅިގެން ކޯޗު ސުޖާޢު ބުނީ ފަރުހާނަކީ ހިތްވަރުގަދަ، ޒުވާނުންނަށް ނަމޫނާއެއް ކަމަށެވެ. އަދި ފަރުހާނު ކުރި ހިތްވަރަށް ސާބަސް ރައްދުކުރާ ކަމަށެވެ.\nނިންމާލަމުން ފަރުހާނު ބުނީ " ކޮންމެ މީހަކީވެސް ނަމޫނާ މީހަކަށް ވެވޭނެ މީހެއް " ކަމަށާއި " އެކިމީހުން ނަމޫނާ ދައްކާނީ އެކިގޮތަށް " ކަމަށެވެ.\nމީގެ އިތުރުން އޭނާ ބުނީ އުރާދަކުރެއްވިއްޔާ އަންނަ އަހަރުގެ ދުވުމަކީވެސް ވަރަށް ޚާއްޞަ ދުވުމެއް ކަމަށާއި ބެލުންތެރިންނަށްވެސް ގާތްތިމާގެ މީހުންނަށް އަދި އެންމެހާ އެކުވެރިންނަށްވެސް "ސަޕްރައިޒް" އަކަށްވާނެ ކަމަށެވެ.\nފަރުހާނުގެ ހިތްވަރަށް މިއަދު ނޫހުގެ ފަރާތުންވެސް ސާބަސް ރައްދު ކުރަމެވެ. އަދި ޒުވާނުންގެ ޒުވާން ލީޑަރަށް އަބަދުވެސް ކާމިޔާބީއަށް އެދެމެވެ.


(11 މާރިޗު 2018 އާ ގުޅޭ)\nދެ ޒުވާނުންގެ އަޑާއެކު ކަބަޑުސެޓުގައި ބުޑުޖައްސާލައިގެން ހުރި ނިމްރާ އަވަހަށް ހަށިގަނޑު ސީދާކޮއްލިއެވެ. އަދި އެ މީހުންނާ ކުރިމަތިލުމަށް އެނބުރިލިއެވެ. ރާދިން ބަލާލި ނަމަވެސް އަރްސަލް ބަލައެއްނުލިއެވެ. ދެ ޒުވާނުން ގޮސް އިށީނީ ސޯފާގައެވެ. ނިމްރާއަށް އަނެއްކާ ވެސް ހުރި ތަނުގައި މަޑުކޮއްލެވުނީއެވެ.\nއެއްތަނެއްގައި ތަންކޮޅެއް ގިނައިރު މަޑުކޮއްލައިގެން ހުންނަން ޖެހުމުން ނިމްރާއަށް އޭނާގެ ހަށިގަނޑަށް ލިބިފައިވާ ލޮޑުކަން އިހުސާސް ކުރެވުނެވެ. އެއާއެކު ގޮހޮރުގެ ހުސްކަން އިހުސާސް ކުރެވުނީ ބަނޑުތެރެއިން އަޑު ކިޔާލުމުންނެވެ. އޭރު ފެންފޮދެއް ނުބޯތާ ގިނައިރު ވެގެން އަރުތެރޭގައި ހިތިކަމެއް ހުއްޓެވެ. ދެތުންފަތް ވަނީ ހިކިގެން ގޮސް ކުރަކިވެފައެވެ. އުނދަގޫ ގޮތަކަށް ނިމްރާ ހިންދިރުވާލުމާއެކު ބަނޑުގައި ދެއަތްވަށާލައި ހިފަހައްޓާލިއެވެ.\nއެޕާޓްމެންޓުގެ ބެލް އަޅާލި އަޑު އިވުމާއެކު އަރްސަލް އަވަހަށް ތެދުވެގެން އައިސް ދޮރު ހުޅުވާލިއެވެ. ލައިގެން ހުރި ސޯޓުގެ ފަހަތު ޖީބުން ވޮލެޓު ނަގާ ދޮރުމަތީ ހުރި މީހާއަށް ފައިސާ ދީފައި އަރްސަލް އެތެރެއަށް ވަދެ ދޮރުލައްޕާލިއެވެ. އޭނާގެ އަތުގައި އޮތް ތިން ޕީޒާ ފޮށިގަނޑާއި ކޮތަޅަކަށްލާފައި އޮތް ތިން ޕެޕްސީ ދަޅު ހިފައިގެން އައިސް ކާމޭޒު މަތީ ބެހެއްޓިއެވެ.\n"މި ދަޅުތަކުގެ މަތި ދޮވެގެން ގެނޭ" އަތުގައި އޮތް ޕްލާސްޓިކު ކޮތަޅު ނިމްރާއަށް ދިއްކޮއްލަމުން އަރްސަލް ބުންޏެވެ. އޭނާ ދެން އެނބުރިލީ ސޯފާގައި އިން ރާދިންއަށް ގޮވާށެވެ. އަރްސަލްއާއި ރާދިން ކާމޭޒު ދޮށުގައި އިށީންނަން ވާއިރަށް ނިމްރާ ދަޅުތައް ދޮވެގެން ގެނެސް މޭޒުމަތީ ބެހެއްޓިއެވެ.\nޕީޒާފޮށިތަކުގެ މަތި ނެގުމާއެކު އަރައިގަތް މީރު ވަހުން ނިމްރާއަށް ހުސްއަނގަ ކާލެވުނެވެ. ހަމަ އެހިނދު އޭނާގެ ބަނޑުން "ގުޑުގުޑު"ގެ އަޑުފަށްގަނޑެއް އިވިގެން ދިޔައެވެ. ނިމްރާ ދެ ލޯ ބޮޑުކޮއްލަމުން އަރްސަލްއާއި ރާދިންއަށް އަވަސް ނަޒަރެއް ދިން އިރު އެ މީހުންގެ ނަޒަރު ވެސް ހުރީ ނިމްރާއަށް ހުއްޓިފައެވެ. އެ މީހުންނަށް ވެސް އެ އަޑު އިވުނީކަން ނިމްރާއަށް ޔަގީންވިއެވެ. ބަނޑުހައިކަމަށްވުރެ ނިމްރާ އެވަގުތު ލަދުގަތީއެވެ. އަވަސް އަވަހަށް ހަލުވި ހިނގުމުގައި އެތަނުން ދުރަށް ދާން އޭނާ ހިނގައިގަތެވެ.\n"އޭނާ ވަރަށް ބަނޑުހައިވެފަ ކަންނޭނގެ ހުރީ... އަރްސަލް ނުބުނާނަންތަ ކާން އަންނާށޭ..." ނިމްރާ އެތެރެއަށް ދިޔަ ތަން ބަލަން ހުރެފައި ރާދިން މޭޒު ދޮށުގައި އިށީންނަމުން ބުނެލިއެވެ. އޭނާއާއެކު އަރްސަލް ވެސް މޭޒު ދޮށުގައި އިށީނދެއްޖެއެވެ.\n"ރާދު ބުނަންވީނު" ހުޅުވާފައި ހުރި ޕީޒާތަކަށް ނަޒަރު ހުއްޓާލައިގެން އިނދެ އަރްސަލް ބުނެލިއެވެ.\n"އަހަންނެއްނޫން ދޯ އޭނާ ގެނެސްގެން މި އުޅެނީ. ކޮންމެގޮތެއް ވިޔަސް މިގޭގައި އޭނާ ހުންނަންޏާ ކައިބޮއެ ހަދާނީ ވެސް މިގެއިން. އެކަންކަން ހަމަޖައްސާނީ ވެސް އަރްސަލްއެއްނު" ޕީޒާ ފޮއްޗެއް ނަގާ އަނގަޔަށް ދިމާކޮއްގެން އިނދެ ރާދިން ބުނެލިއެވެ. އަދި ދައްކަމުން ދިޔަ ވާހަކަ ނިންމާލުމާއެކު ވަގުތުން ޕީޒާ ފޮތިން ބައެއް ރާދިން ކާލިއެވެ. ނަމަވެސް އަރްސަލް އިނީ ކާއެއްޗެހީގައި އަތްނުލައެވެ.\n"އަހަރެން ބޭނުމެއްނޫން އޭނާއަށް ގޮވަން ދާކަށް... އޭނާއާ އެއްމޭޒުމަތީގައި ކާކަށް ވެސް ބޭނުމެއްނޫން" އަމިއްލަ ހިތާ އަރްސަލް ވާހަކަދެއްކިއެވެ. އެވަގުތު އަރްސަލްގެ ޟަމީރު ކަމެއް ހަނދާންކޮއްދިނެވެ. ނިމްރާ އައުމުން ވެސް އޭނާ އެތައް އިރަކު އަވީގައި ހުންނަން އަރްސަލް ޖެއްސިކަމެވެ. އެ ގެއަށް ނިމްރާ ވެއްދިފަހުން ފެންފޮދެއްހާ ހިސާބު ވެސް އެ އަންހެންކުއްޖާ ބޯލިތަނެއް އަރްސަލް ނުދެކެއެވެ.\n"އަރްސަލް" ރާދިން ގޮވާލީ އަރްސަލް ކާން ނުފަށާ އިންނާތީއެވެ. އިސްއުފުލާލައި ރާދިންއަށް ބަލާލާފައި އަރްސަލް ބޭނުންވާ ވަރަށް ޕީޒާ ފޮތިތައް މޭޒުމަތީ ހުރި ތަށްޓަށް އެޅިއެވެ. އަދި އިންތަނުން ތެދުވެ އެތެރެއަށް އޭނާ އައެވެ.\n"އޭތް! ރަތްޖިންނި... ބަނޑުހައިވަންޏާ އަމިއްލައަށް ކާއެއްޗެހި ހަދައިގެން ކާނީ. މިތަނުގައި އެންމެން ބޯން ބޭނުންކުރާ ފެން ހުންނާނެ. ކަލޭ ވެސް އެ ފެން ބޯންވީ.... ދެން... މިހާރު ބަނޑުވެފައި ހުރިއްޔާ އާދޭ ކާން. މީހަކު އާދޭތޯ އަހަރެމެން މަޑެއް ނުކުރާނަން" ނިމްރާގެ ކޮޓަރީގެ ތަޅުގައި ހިފައި އަނބުރާލުމާއެކު އެތެރެއަށް ދޮރުހުޅުވިގެން ދިޔައެވެ. އަރްސަލް ވާހަކަދެއްކީ ވަރަށް އަވަސްއަރުވާލާފައެވެ. އެނދުގައި ފައިކުރުކޮއްލައިގެން ނިމްރާ އިނީ އަރްސަލްއަށް ބަލާށެވެ. އެހެންނަމަވެސް މިފަހަރު އަރްސަލްގެ ނަޒަރު ނިމްރާއަށް އަމާޒެއް ނުކުރިއެވެ.\nއެނދުން ފޭބި ނިމްރާ ކޮޓަރިން ނުކުންނަން ހިނގައިގަތީ އަރްސަލްގެ ޚިޔާލުގައި ހުރެއެވެ. ކިތަންމެ ނުރުހުމާއި ހަރުކަށިކަމާއެކު ވާހަކަދެއްކި ނަމަވެސް އަރްސަލްއާ މެދު ނިމްރާގެ ހިތުގައި ޝަކުވާއެއް ނެތެވެ. މިއަދު އޭނާއަކީ އަރްސަލްގެ ކުރިމަތީގައި ހުރި އެންމެ ބޮޑު ކުށްވެރިޔާއެވެ. އެހެންވިޔަސް ނިމްރާ ބިކަވެގެން ނުދިޔައީ އަރްސަލްގެ ސަބަބުންނެވެ. އަރްސަލްގެ ޒަޚަމްވެފައިވާ ހިތަށް ކޮންމެވެސް ދުވަހަކުން ތަސައްލީއެއް ލިބޭނޭކަން ނިމްރާ ޤަބޫލުކުރެއެވެ. އެ ދުވަހަކުން އަރްސަލްގެ އެ ނަފުރަތައް ވެސް ނިމުން އަންނާނޭކަމުގައި ނިމްރާ އުންމީދު ކުރެއެވެ.\nމަޑުމަޑުން އައިސް ކާމޭޒު ކައިރީ ނިމްރާ ހުއްޓިލިއެވެ. އޭރުން މޭޒުދޮށުގައި ހަމައެކަނި އިށީނދެގެން އިނީ ރާދިން އެކަންޏެވެ. އަރްސަލް އަވަސްއަވަހަށް އޭނާގެ ޕެޕްސީ ދަޅާއި ޕީޒާތައް އެޅި ތަށިހިފައިގެން ގޮސް ސޯފާގައި އިށީނެވެ.\n"ނިމްރާ ދޯ... ކީއްވެ ތި ހުންނަނީ؟ އިށީނދެ ކާންފަށާ... އަނެއްކާ ނުކާވައްތަރެއްގެ ޕީޒާތަ ހުރީ" ގޮނޑީގެ ލެނގޭބައިގައި ހިފަހައްޓާލައިގެން ނިމްރާ ހުންނަން ފެށުމުން ރާދިން ބުންޏެވެ. ނިމްރާ ބޯޖަހާލާފައި އިށީނެވެ. އޭނާ ބޯޖަހާލީ ކޮންކަމަކަށް ކަމެއް ރާދިންއަކަށް ނަގައެއްނުގަނެވުނެވެ.\nގޮނޑި ފަހަތަށް ޖައްސާލާފައި ނިމްރާ އިށީނެވެ. އެއާއެކު މޭޒުމަތީ ނުކަނޑާ ހުރި ޕެޕްސީ ދަޅު ނިމްރާއާ ކައިރިއަށް ރާދިން ޖައްސާލިއެވެ. ޝުކުރުވެރި ލޮލަކުން ނިމްރާ ބަލާލި ނަމަވެސް އޭނާ އެ ޕެޕްސީ ދަޅުގައި އަތެއްނުލިއެވެ. މޭޒުމަތީ ހުރި ފެންފުޅިން ބިއްލޫރި ތަށްޓައް ފެންއަޅައި ކެއުމުގެ ކުރީން ދެ ފެންތަށި ނިމްރާ ބޯލިއެވެ. އޭނާގެ ކޮންމެ ހަރަކާތަކަށް ރާދިން ބެލިއެވެ. އެހެންނަމަވެސް ނިމްރާއަށް ނޭނގޭނޭހެން ސިއްރުންނެވެ. އެ އަންހެންކުއްޖާގެ ގޮތް އެނގެން އޭނާ ވެސް ބޭނުންވެފައި އިން ކަހަލައެވެ.\n"ކީއްވެ ތި އައީ؟ އަރްސަލް ބުންޏަސް ނިމްރާއަށް އަންނާކަށް ނުޖެހޭނެ... ބިރެއް ނުގަނޭތަ މިތަނުގައި އުޅޭން... އައި މީން... އަހަރެމެން ދެ ފިރިހެނުން ފިޔަވައި މިތަނުގައި އެކަކު ވެސް ނޫޅޭނެ... ޔޫ ވިލް ބީ ދި އޮންލީ ލޭޑީ އިން ދި ހައުސް" ރާދިން ހީވީ ގަޞްދުގައި ނިމްރާގެ ސިކުނޑިއަށް ބިރުވެރި ޚިޔާލުތަކެއް ވައްދަން އުޅުނު ހެނެވެ. އޭނާ ދައްކަމުން ދިޔަ ވާހަކަ ސޯފާގައި އިން އަރްސަލްއަށް ވެސް އަޑު އިވުނެވެ. އެހެންނަމަވެސް ރާދިންގެ ވާހަކައިގެ މިސްރާބު ހުރި ދިމާލުން އޭނާ ހުއްޓުވަން އަރްސަލް ވެސް ބޭނުންނުވީއެވެ.\n"ކީއްވެ ވާހަކަ ނުދައްކަނީ؟... ވަރަށް ސީރިއަސް ކަމެއްގެ ވާހަކަ ދޯ އަހަރެން މި ބުނީ. ދެ ފިރިހެނުންނާއެކު މި އެޕާޓްމެންޓުގައި އުޅެން ނިމްރާ އައިއިރު، ވިސްނާލަން ވާނެ ދޯ ކަމެއް ހިނގާފާނެކަން... އަނެއްކާ އަރްސަލް ބުނިހާ ކަމެއް ކުރަން އެއްބަސްވެގެންތަ ތި އައީ؟ އޭނާގެ ހުރިހާ ބޭނުންތަކެއް ނިމްރާއަށް ފުއްދައިދެވޭނެތަ؟... ފަހަރެއްގައި އަހަރެން ވެސް... އަހަރެން ވެސް ކަމަކު ބުނަން ޖެހިދާނެ. އަހަންނަށް ކޮއްދޭނަންތަ؟" ރާދިންގެ ވާހަކަތަކުން ނިމްރާ އިސްއޮބާލައި މޫނު ފޮރުވަން އުޅެން ފެށުމުން އެކި ގޮތްގޮތަށް ބޯއަރިކޮށް ނިމްރާގެ މޫނު ބަލަން ރާދިން މަސައްކަތް ކުރިއެވެ. ކާމޭޒަށް ފުރަގަސްދީގެން ސޯފާގައި އަރްސަލް އިންއިރު އޭނާ އިނީ ދެ ތުންފަތް ބައްދައިގެންނެވެ. ރާދިންގެ ވާހަކަތައް ހުރި ގޮތުން އަރްސަލްގެ ހިނިގަނޑު ފަޅައިގެން ހިނގައިދާނޭތީއެވެ. ނިމްރާ ކޮށި ވެސް އަރާ ގޮތްވިއެވެ. އެފަދަ ސަމާސާއެއް ރާދިން ކޮއްފާނޭ ކުޑަކޮށް ވެސް އަރްސަލްގެ ހިތަކަށް ނާރައެވެ.\n"ތި ނިމުނީތަ؟ އެންމެ ދެ ފޮތި.... ތިވަރުން ބަނޑެއް ވެސް ނުފުރޭނެއެއްނު" ނިމްރާ ކައި ނިންމާލާފައި ތެދުވުމުން ރާދިން ސީރިއަސްވެލިއެވެ.\n"އޯކޭ..." މަޑުމަޑު އަޑެއް ނިމްރާގެ އަނގައިން ނުކުތެވެ. އޭނާއަށް ރާދިން ދެއްކި ވާހަކަތައް އެއްގޮތަކަށް ވެސް ކަމަކު ނުދިޔައެވެ. އަރްސަލްއަކީ އަނބިމީހާދެކެ ލޯބިވާ މީހެއްކަމުގައި ނިމްރާ ޤަބޫލުކުރެއެވެ. ވީއިރު ރާދިން އެ ބުނާ ފަދަ ދަރަޖައަކަށް އަރްސަލް ހިނގައިދާނޭ ނިމްރާގެ ޟަމީރު އެއްބަހެއްނުވެއެވެ. އެކަމަކު ރާދިންއާ މެދު ކުޑަ ވެސް އިތުބާރެއް ނިމްރާގެ ނެތެވެ. ކުރީން ރާދިން ފެނުނު އިރު ނިމްރާއަށް ހީކުރެވުނީ އަރްސަލްއާ ދެ މީހުންގެ ތެރެއިން އެންމެ ހަރުދަނާ ވިސްނޭ މީހަކީ ރާދިން ކަމުގައެވެ. އަރްސަލްއަށް ވިސްނައިދޭން ރާދިން މަސައްކަތް ކުރިކަން ނިމްރާއާ އެންމެ ފުރަތަމަ އެ ދެ ޒުވާނުން ބައްދަލުވި ދުވަހު ފާހަގަކުރެވުނެވެ.\n"ކީއްވެ މި ޕެޕްސީ ދަޅު ނުބޮއެ މި ހުރީ... ކާކު ބޯނެކަމަށް..." ސޯފާއިން ތެދުވެގެން އައިސް ކާމޭޒު މަތީ ތަށި ބަހައްޓަމުން އަރްސަލް ބުނެލީ ނިމްރާއަށް މުޚާޠިބުކޮށެވެ.\n"ނުބޮވޭނެ..." އިސްއުފުލާލަން ބޭނުންނުވެފައި ހުރެ ނިމްރާ ބުނެލިއެވެ.\n"އަހަންނަށް ހީވަނީ މި އޮތް ދެ ފޮތި އަދި ނިމްރާއަށް ކެވޭނެހެން" ރާދިން އިނދެފައި ބުނެލިއެވެ. އެއާއެކު ކުއްލިއަކަށް ނިމްރާއާ ގާތަށް ޖެހިލާ އޭނާގެ ވައަތު މުލައްދަނޑީގައި އަރްސަލް ހިފައިގެން ގެނެސް ގޮނޑީގައި ބޭންދިއެވެ. އަދި ޕެޕްސީ ދަޅު ކަނޑާ ނިމްރާގެ ކުރިމަތީ ބެހެއްޓުމާއެކު ފޮށިގަނޑުގައި އޮތް ދެ ފޮތި ޕީޒާ ކާން އަމުރު ކުރިއެވެ.\n"ތި ގޮނޑިން ތެދުވާކަށް ލާހިކެއްނޫން އެ ނުކައި" އަރްސަލް ބުނެލިއެވެ.\nނިމްރާ ގަދަކަމުން އަރްސަލް ބުނި ގޮތަށް ކަންތައް ކުރިއެވެ. ރާދިން ވެސް އިނީ ނިމްރާގެ ނިންމުން ފެނިފައި އަޖައިބުވެފައެވެ. ދެކޮޅު ހެދުމެއްނެތި އޭނާއަށް އަރްސަލް އަމުރުކުރި ގޮތަށް ހުރިހާ ކަމެއްކޮށް ނިންމީއެވެ. އެއާއެކު ނިމްރާގެ ވައަތް ފަރާތު ކޮނޑުމަތީގައި އޮތް އަރްސަލްގެ އަތްތިލަ ހިއްލާލާ އޭނާ ދުރަށް ދިޔައެވެ. ފާޑަކަށް ހިނިއައިސްފައި ހުރެ ރާދިން ވެސް ތެދުވެގެން ގޮސް ސޯފާގައި އިށީނެވެ. އަދި ރޭގަނޑު ޓީވީއިން ދައްކަން އޮތް ފުޓުބޯޅަ މެޗެކާ ގުޅޭ ގޮތުން އަރްސަލްއާ ވާހަކަދައްކަން ފެށިއެވެ. އަރްސަލް ވެސް ފެންތަށްޓެއް ބޯލުމާއެކު އެނބުރި ރާދިންގެ ގާތަށް ދިޔައީ ނިމްރާއަށް ސަމާލުކަމެއް ނުދީއެވެ. އަރްސަލް ނުބުނި ކަމުގައި ވިޔަސް ނިމްރާ ކާމޭޒު މަތި ސާފުކުރިއެވެ. ތަށިތައް ދޮވެ ކެބިނެޓުގެ ތެރެއަށް ލުމުގެ ކުރީން ސިންކުގެ އެއްފަޅީގައި ހުރި ތަށިޖަހާ އެތީގައި ދެ ތަށި ބެހެއްޓީ ފެން ހިއްކަންށެވެ.\nހަވީރުގެ ފަހެއްޖަހާކަން ހާއިރެވެ. އިތުރު ކަމެއް ކުރަން އޮތްކަން އަރްސަލްގެ ފަރާތުން އެނގިފައި ނެތުމުން ނިމްރާ ނުކުތީ އެޕާޓްމެންޓުގެ ބިއްދޮށުގައި އޭނާގެ ކޮޓަރި ކައިރީ ހުންނަ ބެލްކަންޏެވެ. އެއާއެކު އެއްފަރާތުގައި މޯޅިވެ ހިކޭގޮތް ވެފައި ހުރި ތިން ގަސް މުށިގަނޑެއްގައި އިންދާފައި ހުއްޓާ ފެނުނެވެ. އަރްސަލްއާއި ރާދިންއަކީ ގަސް އިންދާނޭ ބައެކޭ ނިމްރާގެ ސިކުނޑި ޤަބޫލެއްނުކުރެއެވެ. ނިމްރާގެ މޫނުމަތި މިލައިގެން ދިޔައީ ދާދި ކުޑަކުޑަ ހިނދުކޮޅެއްގެ ތެރޭގައެވެ.\n"މި އެޕާޓްމެންޓު ބެލެހެއްޓީ އަރްސަލްގެ އަންހެނުން އެކަނިމާއެކަނިތަ... މި ގަސްތައް ވެސް މީ އޭނާގެ މަސައްކަތަކަށްވާނީ. އޭނާ ބެލެހެއްޓިހާ ލޯބިން އަހަރެން ކިހިނެއް ހުރިހާ ކަމެއް ކުރާނީ. އަހަންނަށް ކުރަން ނޭނގޭ ކަންތައްތައް ބައިވަރު. މިރޭ ކައްކާށޭ ބުނި އިރު ކައްކާނީ ކޯޗެއްކަމެއް ވެސް އަހަންނަކަށް ނޭނގޭ. އަރްސަލް ބޭނުންވާހާ ވައްތަރުތައް އަހަރެން ތައްޔާރުކުރާނީ ކިހިނެއް. އަހަރެން އެއްވެސް އިރެއްގައި ކައްކާހިތެއްނުވޭ... ކުރަން ބޭނުންނުވާތީ ދަސްކުރުމުގެ ޝައުގުވެރިކަމެއް ވެސް ނެތީ... އެކަމަކު... މިއަދު... މިއަދު އަހަންނަށް ކައްކަން ދަސްވެފައި ހުރިނަމަ ކިހާ ރަނގަޅުވީސް.... އަރްސަލް ގާތުގައި ބުނަންވީތަ؟، އޭނާ ގާތުގައި ބުނެފިއްޔާ ހީވެދާނެ މަސައްކަތުން ރެކެން އުޅެނިއްޔޭ. އޭނާ އަހަންނަށް މެއިޑެއްގެ ވަޒީފާ ދިނީ އަހަރެންގެ ފަރާތުން ގޭތެރޭގައި ކުރަންޖެހޭ ހުރިހާކަމެއް ކުރެވެންޖެހޭނެކަން އަންގާފައި. ކައްކަން ނޭނގިއްޖެއްޔާ އަހަރެން ބޭރުކޮއްލަފާނެތަ. އަރްސަލްގެ އަންހެނުން ކައްކާ އެއްޗެހީގައި ލާ ރަހައެއް ނުލާނެކަން ޔަގީން" ނިމްރާއާ ހަވާލުވެފައި އޮތް ކަންކަމާމެދު އޭނާ ފިކުރުކުރުމުގައި ބެލްކަނީގެ ފާރުބުރީގައި އަތްއަޅުވާލައިގެން ހުއްޓެވެ.\n"މިއަދު ދުވަން ނުދާ ދުވަހެއްތަ؟" ރާދިން އަހާލިއެވެ.\n"ނެތް ދާހިތެއް... އެ ޕިޒާތައް ކައިގެން މާބޮޑަށް ކަންނެތްވީ. ދެން ފަތިހުން ދާނީ" އަރްސަލް ބުނެލިއެވެ.\n"ކީއްވެތަ އޭނާއަށް ރަތްޖިންނި ތިކިޔަނީ؟" ނިމްރާ ފެންނަ ހިސާބުގައި ނެތްކަން ޔަގީން ވާއިރު ވެސް އެތެރެއަށް ނަޒަރު ހިންގާލަމުން ރާދިން އަހާލިއެވެ.\n"އޭނާގެ ނަން ކިޔަން ބޭނުންނުވާތީ... އެހެންނޫނަސް އޭނާގެ ބޯ ނުފެނޭތަ؟" ޕީސްއެސް އިން ފުޓުބޯޅަ ކުޅެން ޖޮއިސްޓިކު ހިފައިގެން ސޯފާއަށް ވެއްޓިގަނެގެން އަރްސަލް އޮތެވެ.\n"އެ ހެއަރ ކަޓް ހުތުރެއްނޫން، ސަޅި ގޮތެއް ހުރޭ. ދުށިންތަ އޭނާގެ ނޭފަތުގަ އިން ސްޓަޑު... ބައި ދަ ވޭ... އެ ރެޑް ހެއަރގަ... ޝީ ލުކް ސޯ ފިއާސް އެންޑް ކައިންޑާ ހޮޓް. އެކަމަކު އޭނާގެ އެ ލުކް އަކާ އޭނާއަކާ ނުގުޅޭ. ވެދާނެ އޭނާ އަރްސަލްދެކެ ބިރުގަންނަނީކަމަށް. ހާދަ މަޑުމަޑުންނޭ އެ ހުންނަނީ... ނޫންތަ؟ އޭނާއަށް ބަލާލާފައި މީހަކު ނުބުނާނެ އެހާ ސައިލެންޓް ވެދާނެއޭ އެ އަންހެންކުއްޖާ" ނިމްރާ ސިފަކުރެވޭ ގޮތާ މެދު ރާދިންގެ ޚިޔާލު ފާޅުކުރިއެވެ.\n"މަށަކަށްނޭނގެ ތިހުރީހާ ކަމެއް... އެއީ ހަމަ ރަތްޖިންނިއެއް... އަހަރެން ކިޔާނީ ހަމަ އެހެން" ރާދިންގެ ވާހަކައަށް ޗޮކެއް ކަނޑާލާފައި ފަރުވާކުޑަ ގޮތަކަށް އަރްސަލް ބުނެލިއެވެ.\n"ތިހެން އުޅެނިކޮށް ރަތްޖިންނި އަވަލައިފިއްޔާ ދެނޯ" އިރުކޮޅަކު އަރްސަލްއަށް ބަލަން އިނދެފައި އޭނާގެ އަތުން ޖޮއިސްޓިކު ޖަހައިގަންނަމުން ރާދިން ބުނެލިއެވެ.\n"ރާދިން ތި އުޅެނީ އޭނާ އަމިއްލައަށް މިގެއިން ނުކުމެގެން ދޭތޯތަ... އޭނާއަކަށް ދެނެއް ނުދެވޭނެ" އެއްމިޔަކަނިން އަރްސަލް ހިނިތުންވެލިއެވެ. ރާދިންގެ ބުނި އެއްޗަކާ މެދު ކުޑަކޮށް ވެސް ވިސްނާލަން އަރްސަލް ބޭނުމެއްނުވެއެވެ. (ނުނިމޭ)


Palestine ge kuda kujjaa shaheed kolli Israel sifainge meehaa ah9mahuge hukumeh | Mihaaru\nފަލަސްތީނުގެ ކުޑަ ކުއްޖާ ޝަހީދުކޮށްލާފައި ވަނީ މެއި 2014 ގައި. --ފޮޓޯ: ރޮއިޓާސް\nފަލަސްތީނުގެ ކުޑަ ކުއްޖާ ޝަހީދުކޮށްލި އިޒްރޭލް ސިފައިންގެ މީހާ އަށް ނުވަ މަހުގެ ހުކުމެއް\n26 އެޕްރީލް 2018 - 14:45 1 comment\nފަލަސްތީނުގެ 17 އަހަރުގެ ނަދީމް ނުވައްރާ ގަޔަށް މެއި 2014 ގައި އިޒްރޭލުގެ ބޯޑަރު ފުލުހެއް ކަމަށްވާ ބެން ދެރީ ބަޑިޖެހި މަންޒަރު ވަނީ ވީޑިއޯކޮށްފަ އެވެ. ހުޅަނގު އައްސޭރީގައި ކުރި އިހްތިޖާޖުގައި އިޒްރޭލް ސިފައިން ޖެހި ވަޒަން އަރައިގެން ވަނީ 16 އަހަރުގެ ކުއްޖަކު ވެސް ޝަހީދުވެފަ އެވެ. ހެކި ނެތް ކަމަށް ބުނެ، އިޒްރޭލުން އެއްވެސް މީހަކު ހައްޔަރުކޮށްފައެއް ނުވެ އެވެ.\nދެރީ ބުނެފައި ވަނީ އޭނާ އަށް އަސްލު ވަޒަަން ޖެހުނީ ރަބަރު ވަޒަން ކަމަށް ހީކޮށް އޮޅުމަކުން ކަމަށެވެ.\nޖެރޫސަލަމްގެ ޑިސްޓްރިކްޓް ކޯޓުން އިއްޔެ ވަނީ ދެރީ އަށް ނުވަ މަހުގެ ޖަލު ހުކުމެއް އިއްވައިފަ އެވެ. އަދި ނުވައްރާގެ އާއިލާ އަށް ބަދަލެއްގެ ގޮތުގައި 50،000 ޝެކެލްސް (14،000 ޑޮލަރު) ދިނުމަށް ވެސް އަންގާފައިވެ އެވެ.\nނުވައްރާގެ އާއިލާ އިން ބުނެފައި ވަނީ މިއީ އިޒްރޭލުގެ ޝަރުއީ ނިޒާމުގެ އެއްވެސް އިންސާފެއް ނެތް ކަމުގެ މިސާލެއް ކަމަށެވެ.\n"ފަލަސްތީނާ ގުޅޭ ގޮތުން ނިންމާ އެއްވެސް ކަމެއްގައި އިޒްރޭލުގެ އިންސާފެއް ނެތްކަން މިވަނީ ސާބިތުވެފައި،" ނުވައްރާގެ ބައްޕަ ސިއާމް ނުވައްރާ ބުންޏެވެ.\nއިޒްރޭލުގެ މި ހުކުމަށް ވަނީ ފަލަސްތީނުގެ ސީނިއާ އޮފިޝަލް ހަނާން އަޝްރާވީ ވެސް ފާޑު ވިދާޅުވެފަ އެވެ. އޭނާ ވިދާޅުވީ އިޒްރޭލް ސިފައިންގެ މީހެއްގެ ގައިގައި ޖެހި ފަލަސްތީނުގެ ކުޑަ ކުއްޖަކަށް އަށް މަހުގެ ޖަލު ހުކުމެއް އިޒްރޭލުގެ ކޯޓަކުން އިއްވާފައިވާ ކަމަށެވެ.\nއިޒްރޭލް ސިފައިންގެ މީހެއްގެ ގައިގައި ޖެހުމާއި ފަލަސްތީނުގެ ކުއްޖަކު ޝަހީދުކޮށްލުމާ އެއްވަރުކޮށްފައިވާ ކަމަށް އިންޑިޕެންޑެންޓް ކޮމިޝަން ފޯ ހިއުމަން ރައިޓްސް އިން ބުނެފައިވެ އެވެ.


Ramos ge2landun Madrid ah molheh | Mihaaru\nރެއާލް މެޑްރިޑުގެ ކުޅުންތެރިން ލަނޑު ޖެހުމަށް ފަހު އުފާފާޅުކުރަނީ. --ފޮޓޯ: އޭއެފްޕީ\nރާމޯސްގެ ދެ ލަނޑުން މެޑްރިޑަށް މޮޅެއް\n22 ޖެނުއަރީ 2017 - 09:12 1 comment\nމެޑްރިޑް (ޖެނުއަރީ 22) – ސްޕެނިޝް ލީގުގައި ރޭ މަލާގާ އަތުން 2-1 އިން މޮޅުވެ، ޖެހިޖެހިގެން ދެ މެޗުން ބަލިވެ ވެއްޓުނު އަޑިގަނޑުން ރެއާލް މެޑްރިޑް ރޭ އަރައިފި އެވެ.\nކެޕްޓަން ސާޖިއޯ ރާމޯސް ޖެހި ދެ ލަނޑާ އެކު މެޑްރިޑް މޮޅުވިއިރު އެ ޓީމު ވަނީ ލީގުގެ އެއް ވަނައިގައި ހަތަރު ޕޮއިންޓުގެ ލީޑެއް ނަގައިފަ އެވެ. ދެ ވަނައިގައި 39 ޕޮއިންޓާ އެކު ސެވިއްޔާ އޮތްއިރު ތިން ވަނައިގައި 38 ޕޮއިންޓާ އެކު އޮތީ ބާސެލޯނާ އެވެ. އެ ދެ ޓީމު ވެސް މިއަދު ކުޅޭ މެޗުތަކުން މޮޅުވެއްޖެ ނަމަ މެޑްރިޑުގެ ފަރަގު ކުޑަވާނެ އެވެ. އެކަމަކު އޭރު ވެސް މެޑްރިޑަށް އިތުރު މެޗެއް އޮންނާނެތީ އެހާ ބޮޑު ހާސްކަމެއް ނެތެވެ.\nމެޑްރިޑުގެ ސެންޓިއާގޯ ބެރްނެބުއޭ ސްޓޭޑިއަމުގައި ކުޅުނު މެޗުގައި އެ ޓީމަށް ރާމޯސް ލީޑު ނަގައިދިނީ 35 ވަނަ މިނެޓުގަ އެވެ. ލޫކާ މޮޑްރިޗް ކޯނަރަކުން ހުރަސްކުރި ބޯޅަ ރާމޯސް ގޯލަށް ވައްދާލީ ބޮލުން ޖަހަ އެވެ. އޭނާ ދެ ވަނަ ލަނޑު ޖެހީ އޭގެ އަށް މިނެޓު ފަހުންނެވެ. ޓޯނީ ކްރޫސް ހިލޭ ޖެހުމަކުން ގޯލް ކުރިމައްޗަށް ހުރަސްކުރި ބޯޅަ ރާމޯސް މި ފަހަރު ގޯލް ތެރެއަށް ވައްދާލީ ވެއްޓިގެން ކަހަލަ ގޮތަކަށް، މަޑުމަޑުން ބޯޅައިގައި ފައި ޖައްސާލައިގެންނެވެ.\nދެ ވަނަ ހާފުގައި، 63 ވަނަ މިނެޓުގައި ހުއާން ޕަބްލޯ އަނޯރްގެ ގޯލުން މަލާގާ އިން ތަފާތު ކުޑަކުރި ނަމަވެސް، އިތުރު ގޯލެއް ނުޖެހި އެ ޓީމު މެޗު ނިންމާލަން ޖެހުނީ ޖެހިޖެހިގެން ފަސް ވަނަ މެޗުން ބަލިވެގެންނެވެ.\nރޭގެ މެޗުގައި ކްރިސްޓިއާނޯ ރޮނާލްޑޯ އާއި ކަރިމް ބެންޒެމާ ހުސް ފުރުސަތުތަކެއް ބޭކާރުކޮށްލިއިރު، މެޑްރިޑުގެ ބައެއް ސަޕޯޓަރުން ވަނީ ވަރަށް ބޮޑަށް ހިތްހަމަނުޖެހުން ފާޅުކޮށްފަ އެވެ. މެޑްރިޑުގެ ކޯޗު ޒައިނުއްޒީދާން ޒިދާން ބުނީ އުނދަގޫ ވަގުތުތަކުގައި ސަޕޯޓަރުންގެ ފަރާތުން ލޯތްބާއި އިހުތިރާމް ބޭނުންވާ ކަމަށެވެ.\n"ބެންޒެމާ އާއި ރޮނާލްޑޯ މިދިޔަ މެޗުތަކުގައި ލަނޑު ނުޖަހާ. އެކަމަކު އަހަރެން ހާހެއް ނުވޭ. އަހަރެން ކަންބޮޑުވަނީ އަނިޔާގެ ލިސްޓް ބޮޑުވާތީ،" ޒިދާން ބުންޏެވެ.\nމި މެޗުގެ ފުރަތަމަ ހާފުގައި މާސެލޯ އަށް އަނިޔާވެގެން ބޭލިއިރު އޭނާއާ އެކު އެ ޓީމުގެ އަނިޔާގެ ލިސްޓުގައި ތިބީ ގަރެތު ބޭލް އާއި ޕެޕޭ އަދި ޑެނީ ކަރްވަހާލް އެވެ.\nއިތުރު ލިޔުންތައް ރިއަލް މެޑްރިޑް ސްޕެނިޝް ލީގް


United Victory balikoh Maaziyaa'in eh vanaigai hamajehilaifi\nކުޅިވަރު - ދިރާގު ދިވެހި ލީގު\nޔުނައިޓެޑް ވިކްޓްރީ ބަލިކޮށް ތާވަލުގެ އެއްވަނައިގައި މާޒިޔާއިން ލީޑު ފުޅާކޮށްފި\nމި މެޗު މާޒިޔާއިން ކާމިޔާބުކުރީ 6-1 ގެ ނަތީޖާ އަކުން\nކ. މާލެ9އޯގަސްޓު 2019 | ހުކުރު 00:12 1,406\nމާޒިޔާގެ އަސަދުﷲ - އެފްއޭއެމް\nދިރާގު ދިވެހި ޕްރިމިއާ ލީގުގައި މާޒިޔާއާއި ޔުނައިޓެޑް ވިކްޓްރީ ބައްދަލު ކުރި މެޗު ފަސޭހަ ކަމާއިއެކު މާޒިޔާއިން ކާމިޔާބުކޮށް ތާވަލުގެ އެއްވަނައިގައި ހަމަޖެހިލައިފިއެވެ. މި މެޗް މާޒިޔާއިން ކާމިޔަބު ކުރީ 6-1 ގެ ނަތީޖާއަކުންނެވެ.\nމެޗުގެ ފުރަތަމަ ހާފުގައި ދެ ޓީމުގެ ފަރާތުން އަވަސް ކުޅުމެއް ފެނިގެންދިޔައިރު މެޗުގެ ފުރަތަމަ 40 މިނެޓުގައި ޔުނައިޓެޑް ވިކްޓްރީއިން ވަނީ ވަރުގަދަ ޑިފެންސްއެއް ކޮށްފައެވެ. ނަމަވެސް ޔުނައިޓެޑް ވިކްޓްރީއިން ކުރަމުން އައި ވަރުގަދަ ޑިފެންސް ފޫއަޅުވައިލާ ހާފުގެ ފަހު ފަސްމިނެޓުގައި މާޒިޔާއިން ވަނީ ދެ ލަނޑުޖަހާ ލީޑު ނަގައިފައެވެ. އެގޮތުން މާޒިޔާގެ ފުރަތަމަ ލަނޑު ނާއިޒް ކާމިޔާބު ކުރިއިރު މާޒިޔާގެ ދެވަނަ ލަނޑު ނާއިޒްގެ އެހީތެރިކަމާއި އެކު ކާމިޔާބު ކުރީ އަސަދުﷲ އަބްދުﷲ އެވެ.\nމެޗުގެ ދެވަނަ ހާފު ފަށައިގެން 61 ވަނަ މިނެޓުގައި ޔުނައިޓެޑް ވިކްޓްރީގެ ބިދޭސީ ކުޅުންތެރިޔާ ޑިމިޓްރީ ވަނީ ލަނޑެއް ޖަހާ ފަރަގު ކުޑަ ކޮށްފައެވެ. ޔުނައިޓެޑް ވިކްޓްރީއިން ލަނޑު ޖެހިތާ ގިނަ އިރުތަކެއް ނުވަނީސް މާޒިޔާގެ އަސަދުﷲ ވަނީ އިތުރު ލަނޑެއްޖަހާ ލީޑު ފުޅާކޮށްދީފައެވެ. ތިންވަނަ ލަނޑަށްފަހު މާޒިޔާއިން ވަނީ އެޓީމުގެ ކުޅުން އިތުރަށް ވަރުގަދަކޮށްފައެވެ. އެގޮތުން މާޒިޔާގެ ބިދޭސީ ކުޅުންތެރިޔާ ސްޓޭވާޓް ވަނީ މެޗު ނިމުމުގެ ކުރިން ދެ ލަނޑު އެޓީމަށް ކާމިޔާބުކޮށްދީފައެވެ. މީގެ އިތުރުން މާޒިޔާގެ ސަމުއްޓޭވެސް ވަނީ މި މެޗުގައި އެޓީމަށް ލަނޑެއް ކާމިޔާބުކޮށްދީފައެވެ.\nމި ނަތީޖާއާއިއެކު މާޒިޔާއިން ލީގުގެ އެއްވަނައިގައި އޮތީ 17 ޕޮއިންޓާއިއެކު އެވެ.


NAFRATHUVUMUN Blaifintha! Dhen Othee Fahu2Show - vNews.mv\n"ނަފުރަތުވުމުން" ބަލައިފިންތަ! ދެން އޮތީ ފަހު2ޝޯ\nއަހުމަދު ހަމީދު އާދަމް 16 April 2019, 14:08\nޔޫއްޕެ ޕްރޮޑަކްޝަނުން އުފައްދާފައިވާ އަސަރުގަދަ ލޯބީގެ ފިލްމު "ނަފްރަތުވުމުން"ގެ ވަދާއީ ޝޯތައް ދައްކަމުންދާއިރު، މިރެއާއި މާދަމާ ރޭ ދައްކާނީ އެންމެ ފަހުގެ ދެ ޝޯއެވެ.\nކާމިޔާބު ލޯބީގެ ފިލްމުތަކެއް ކުޅެފައިވާ ކުޅަދާނަ އެކްޓަރު އަދި ޑައިރެކްޓަރު ޔޫސުފް ޝަފީއު ޑައިރެކްޓްކޮށްފައިވާ "ނަފުރަތުވުމުން"ގެ ވަދާއީ ޝޯތަކާއި ގުޅޭގޮތުން ޔޫއްޕެ ބުނީ ފިލްމު އަޅުވަން އޮލިންޕަސް ލިބުނީ އެންމެ 10 ދުވަހަށްކަމަށެވެ. އިތުރު މުއްދަތެއް މިވަގުތު އޮލިންޕަހުގެ ޝެޑިއުލް އޮތްގޮތުން ލިބެން ނެތްކަމަށެވެ.\nްއެހެންކަމުން އަސަރުން ފުރިގެންވާ "ނަފްރަތުވުމުން"ގެ ވަދާއީ3ޝޯ އޮންނާނީ، ހޯމަ، އަންގާރަ އަދި ބުދަ ދުވަހުގެ ރެއެވެ. ވީމާ މިރެއާއި މާދާމާ ރޭ އޮންނާނީ "ނަފުރަތުވުމުން"ގެ އެންމެ ފަހު2ޝޯއެވެ.\nޔޫއްޕެވަނީ ފިލްމު ނުބަލާ ތިބި ބެލުންތެރިން އަވަހަށް ޓިކެޓް ނެގުމަށް އެދިފައެވެ.\n"ނަފުރަތުވުމުން" ފާހަގަކުރެވިފައިވަނީ މިފަހުން އޮލިންޕަހަށް އައި އެންމެ މޮޅު ފިލްމުގެ ގޮތުގައެވެ. ހަމަ ޔަގީނުންވެސް ލޯތްބާއި، ހިތާމަ އެކުލެވޭ މިފަދަ މޮޅު ފިލްމެއް މިފަހުން އޮލިންޕަހަކަށް ނާދެއެވެ. މިއީ އަސަރުގަދަ ލޯބީގެ ފިލްމެކެވެ. ވޭނާއި ރިހުން އިންތިހާއަށް ދައްކުވައިދީފައިވާ މޮޅު ފިލްމެކެވެ.\nމިހާތަނަށް އޮލިންޕަހުން ފިލްމު ބެލި ގިނަ މީހުން ވަނީ އެ މީހުންގެ ޝުއޫރުތައް ސޯޝަލް މީޑިއާގައި ހިއްސާކޮށްފައެވެ. ކޮންމެ ބެލުންތެރިއަކުވެސް ވަނީ ފިލްމުގެ ޑައިރެކްޓަރު ޔޫއްޕެއަށް ތައުރީފުކޮށްފައެވެ. އަދި މިއީ ޔޫއްޕެ މިހާތަނަށް ގެނެސްދިން އެންމެ މޮޅު ފިލްމުކަމަށް ގިނަ ބަޔަކު ދެކެއެވެ.\nމީގެ އިތުރުން ފިލްމުގައި ހިމެނޭ ތަރިންގެ އެކްޓިންނަށްވެސް ބެލުންތެރިން ވަނީ ވަރަށް ބޮޑަށް ތައުރީފުކޮށްފައެވެ.


Wireless charging, wireless reverse charging! | Mihaaru\n14 ނޮވެމްބަރ 2018 - 07:03\n"ވަޔަލެސް ޗާޖިން" އަކީ ސްމާޓްފޯން ބެޓެރީ ޗާޖުކުރަން ބޭނުންކުރާ ޓެކްނޮލޮޖީއެކެވެ. ވަޔަލެސްކޮށް ބެޓެރީ ޗާޖްކުރާ ނަމަ، އެއްވެސް ޒާތެއްގެ ވާގަނޑެއް ފޯނަށް ގުޅާކަށް ނުޖެހެ އެވެ. އެކަމަކު، ވަޔަލެސްކޮށް ބެޓެރީ ޖާޗްކުރަން ތައްޔާރުކޮށްފައި ހުންނަ ޗާޖިން ޕެޑެއްގެ މަތީގައި ފޯނު ބާއްވަން ޖެހެ އެވެ. ފޯނު ކޮޅަށް ބެހެއްޓޭ ޗާޖިން ޕެޑްތައް ވެސް ހުރެ އެވެ.\nޗާޖިން ޕެޑް މަތީގައި ފޯނު ބޭއްވުމުން ބެޓެރީ ޗާޖުވެ އެވެ. އެ ގޮތުގައި ބެޓެރީ ޗާޖުކުރެވެނީ ވަޔަލެސްކޮށް ޗާޖްކުރެވޭ ގޮތަށް، ވަޔަލެސް ޗާޖިން ޓެކްނޮލޮޖީ ހުންނަ ފޯނުތަކުގެ ބެޓެރީ އެވެ.\n"ވަޔަލެސް ރިވާސް ޗާޖިން" އަކީ ވެސް ވަޔަލެސްކޮށް ބެޓެރީ ޗާޖްކުރެވޭ ޓެކްނޮލޮޖީއެކެވެ. އެކަމަކު، ވަޔަލެސް ރިވާސް ޗާޖިން ޓެކްނޮލޮޖީގެ ސަބަބުން ޗާޖުކުރެވެނީ، މި ޓެކްނޮލޮޖީ ހުންނަ ފޯނު ނޫން އެހެން ފޯނުތަކުގެ ބެޓެރީ އެވެ.\n"ވާވޭ މޭޓް 20 ޕްރޮ" އަކީ ވަޔަލެސްކޮށް ބެޓެރީ ޗާޖްކުރެވޭ ފޯނެކެވެ. މި ފޯނުގައި "ވަޔަލެސް ރިވާސް ޗާޖިން" ޓެކްނޮލޮޖީ ވެސް ހިމަނާފައި ވެ އެވެ. އެހެންކަމުން، ވާވޭ މޭޓް 20 ޕްރޮ ބޭނުންކޮށްގެން، ވަޔަލެސް ޗާޖުކުރެވޭ އެހެން ފޯނެއް ޗާޖުކުރެވިދާނެ އެވެ. މިސާލަކަށް ގެލަކްސީ ނޯޓް9އަދި އައިފޯން 10 އެކެވެ. އެ ގޮތުގައި، ވާވޭ މޭޓް 20 ޕްރޮ ބޭނުންކުރެވެނީ ޗާޖިން ޕެޑެއްގެ ގޮތުގަ އެވެ.\nސްމާޓްފޯނުތަކުގައި ވަޔަލެސް ރިވާސް ޗާޖިން ހިމެނި ނަމަވެސް، މިއީ ބިންގުޑާ ވަރުގެ ޓެކްނޮލޮޖީއަކަށް ނުވެދާނެ އެވެ. ސަބަބަކީ، އަމިއްލަ ފޯނުން އެހެން މީހެއްގެ ފޯނު ޗާޖުކޮށްދިނުމުން، އަމިއްލަ ފޯނުގެ ބެޓެރީ ހުލިވުން އަވަސްވާނެތީ އެވެ. އެެހެން ނަމަވެސް، މިއީ ހާލުގައި ޖެހިގެން އުޅޭއިރު ވަރަށް ބޮޑު ފަސޭހައަކަށް ވާނެ އެވެ.\nއިތުރު ލިޔުންތައް ވާވޭ މޮބައިލް ފޯން


ހިކަނދި ފަތް ޞިއްޙީ ގޮތުން ބަލިތަކަށް ޝިފާ - DhiDaily\nހިކަނދި ފަތް ޞިއްޙީ ގޮތުން ބަލިތަކަށް ޝިފާ\nހިކަނދި ފަތަކީ ވަރަށް ފަސޭހައިން ލިބެން ފަތެކެވެ.ހަމަ އެހެންމެ ދިވެހީން ގެ ތެރޭގައި ވެސް މިފަތަކީ ވަރަށް އާންމު ކޮށް މީހުން ބޭނުން ކުރާ ފަތެކެވެ. އެހެން ވުމުން ކަނދި ފަތުން ލިބިދޭ ޞިއްޙީ ފައިދާތަކަށް ބަލާލަމާ ހިނގާށެވެ.\nހިކަނދި ފަތަކީ ހަކަތަ، ފައިބާރ، ކެލްސިއަމް، ފޮސްފަރަސް، ދަގަނޑު، ވިޓަމިންސް އޭ އަދި ބީގެ އިތުރުން އީ ލިބިދޭ ފަތެެވެ. ހިތުގެ މަސައްކައްތައް ރަނގަޅުކޮށް ހަށިގަނޑުގެ ހުންނަ ޖަރާސީމު ނައްތާލާއި ގައިގެ ހަންގަނޑު އަދި އިސްތަށިގަޑު ރީތި ކޮއްދޭ އެއްޗެކެވެ.\nހިކަނދި ފަތުން ލިބިދޭ ބައެއް ޞިއްޙީ ފައިދާތަކުގެ ތެރޭގައި ބޭރަށްހިންގުން ހުއްޓުވުމާއި، ބަނޑާއި ގޮހޮރުގެ ރައްކާތެރިކަން ލިބުން އަދި ހަކުރު ބަލި މީގެ އިތުރުނއ ސަރުބީ ދަށްކުރުމަށް އެހީވެދެއެވެ.\nލޮލުގެ ފެނުން ރަގަޅުކޮށްދިނުމާއި ކެންސަރާއި އިންފެކްޝަން ތަކުން ރައްކާތެރިކޮއްދިނުމާއެކު އިސްތަށީގެ ދުޅަހެޔޮކަން ދެމެހެއްޓުން އަދި ހަމުގެ ދުޅަހެޔޮކަން ދެމެހެއްޓުން ފަދަކަންތައް ހިމެނެއެވެ.\nހިކަނދިފަތް ބޭނުންކޮއްގެން އެކިއެކި ބަލިތަކުން ރައްކާތެރި ވުމައްޓަކައި ޖޫސް ތައްޔާރުކުރެއެވެ. އޭގެ އިތުރަށް މޫނާ ހަމުގެ ރީތި ކަން އިތުރުކުރުމައްޓަކާ ފޭސްޕެކް ވެސް ތައްޔާރު ކޮއްލުމަށް ބޭނުން ކުރެވެއެވެ. އިސްތަށިގަނޑު ވަރުގަދަ ކުރުމަށާއި ދިގުކުރުމަށް ބޮލުގަ ހޭކުމަށް ހިކަނދި ފަތް ވަރެއް ނެތެވެ.\nހިނކަދި ފަތަކީ ފަސޭހައިން ލިބޭ އެހާމެ ގިނަ ބަލިތަކުގެ ޝިފާއެކެވެ. ހިނކަދި ފަތާއި ބެހޭ ގޮތުން މި ކިޔާދެވުން މަޢޫލުމާތަކީ މުހިންމު މަޢޫލުމާތަކަށް ވެގެން ދިޔަކަމަށް ހީކުރަމެވެ.


Mahathirah furusath dheyn Najib dhekolhu hadhdhavanee | Mihaaru\nމެލޭޝިއާގެ ބޮޑު ވަޒީރު ނަޖީބު ރައްޒާގު ނޫސްވެރިންގެ ބައްދަލުވުމަކަށް ވަޑައިަގންނަވަނީ. --ފޮޓޯ:އޭއެފްޕީ\n10 މެއި 2018 - 10:40 15 comments\nކުއާލަ ލަމްޕޫރު (މެއި 10) - ކުރީގެ ބޮޑު ވަޒީރު މަހާތިރު މުހައްމަދާ ވާދަކުރައްވައި ލިބިވަޑައިގެންނެވި ހައިރާން ކުރުވަނިވި ނާކާމިޔާބީއާ އަށް ފަހު ރައްޔިތުންގެ ނިންމުން ގަބޫލް ކުރައްވައިފި ކަމަށް ނަޖީބު ރައްޒާގު ވިދާޅުވި ނަމަވެސް މަހާތިރަށް ފުރުސަތު ދޭން ދެކޮޅު ހައްދަވާ ކަމުގެ އިޝާރާތްތަކެއް ނަޖީބު ދެއްވައިފި އެވެ.\nގަބޫލްކުރެއްވިކަން ސާފު ބަހުން ވިދާޅުވާން ނަޖީބު ވަނީ ދެކޮޅު ހައްދަވައިފަ އެވެ. އޭނާ ވިދާޅުވީ ޕާލަމެންޓުގެ އަޣުލަބިއްޔަތު ވަކި ޕާޓީއަކަށް ލިބިފައި ނުވާތީ ބޮޑު ވަޒީރުކަމަށް ވަޑައިގަންނަވާނެ ބޭފުޅަކު ނިންމަވާނީ ރަސްގެފާން ކަމަށެވެ. ތަޖްރިކާބާރުން ބުނަނީ ނަޖީބު މިހާރު މަސައްކަތް ކުރައްވަނީ ވަގުތު ހޯއްދަވައިގެން އެހެން ޕާޓީތަކުން މެންބަރުން އޭނާގެ ބަރިސަން ނޭސަނަލް (ބީއެން) އަށް ގެނައުމަށެވެ.\nވެރިކަން ދޫނުކޮށް ހިފެހެއްޓޭނެ ކިރިޔާ ވެސް ގޮތެއް އޮތްތޯ ނަޖީބު ބައްލަވަމުންދާ އިރު އިލެކްޝަންސް ކޮމިޝަނުން ރޭ އިއުލާން ކުރި ނަތީޖާތައް ދައްކާ ގޮތުން މަހާތިރުގެ ކޯލިޝަނަށް ވަނީ 121 ގޮނޑި ލިބިފަ އެވެ. ޕާލަމެންޓުގެ އަޣުލަބިއްޔަތަކީ 112 އެވެ. ބީއެން އަށް ލިބިފައި ވަނީ 79 ގޮނޑި އެވެ. އިލެކްޝަނުން އިއުލާން ކުރީ ވަކިވަކި ޕާޓީތަކަށް ގޮނޑި ލިބުނު އަދަދެވެ.\n"ރައްޔިތުންގެ ނިންމުން އަޅުގަނޑު ގަބޫލް ކުރަން. އަދި ބީއެން އިން ޑިމޮކްރެސީގެ އަސާސްތަކަށް އިހުތިރާމް ކުރާނަން،" ނޫސްވެރިންނާ ވާހަކަ ދައްކަވަމުން ނަޖީބު ވިދާޅުވި އެވެ.\nއަނެއްކޮޅުން މަހާތިރު ހުވާ ކުރުމުގެ އިންތިޒާމްތައް ދަނީ ލަސް ކުރަމުންނެވެ. މަހާތިރު ވިދާޅުވަމުން ގެންދަވަނީ ބޮޑު ވަޒީރު ކަމުގެ ހުވާ މިއަދު ކުރައްވާ ސަރުކާރެއް އެކުލަވާލައްވާނެ ކަމަށެވެ. އަދި ނަޖީބުގެ ވެރިކަން ނިމިއްޖެ ކަމަށާއި ބޮޑު ވަޒީރެއް ނެތި ހޭދަވާ ކޮންމެ ވަގުތަކީ ސަރުކާރެއް ނެތި ހޭދަވާ ވަގުތު ކަމަށް މަހާތިރު ވިދާޅުވި އެވެ.


Atholhu thakah Covid fethuri Raajjey ge uthuru bodu huttumakah!\nކުޅުދުއްފުށީ ރީޖަނަލް ހޮސްޕިޓަލުން ރޭންޑަމް ސާމްޕަލް ނަގަނީ: ފޮޓޯ ހޮސްޕިޓަލް\nއަތޮޅުތަކަށް ކޮވިޑު ފެތުރި ރާއްޖޭގެ އުތުރު ބޮޑު ހުއްޓުމަކަށް!\n25 މާރޗް 2021 - 13:18:20\nރާއްޖޭއަށް ކޮވިޑް 19 ގެ ތިންވަނަ ރާޅު މިހާރު މި ވަނީ ބިންދާލަފަ އެވެ. މި ރާޅުގައި ރާއްޖެވަނީ އެންމެ ނުރައްކާތެރި ފައްތަރަށް ވެއްޓިފައި ކަމަށް ވެސް ސިއްހީ މާހިރުން ވަނީ ބުނެފަ އެވެ.\nރާއްޖޭގެ އުތުރުގެ ރައްޔިތުން ހުއްޓުމަކަށް އައިސްފައިވަނީ ހދ. ކުޅުދުއްފުއްޓާއި، ރ. އުނގޫފާރު މޮނީޓަރިންގެ ހާލަތަށްލުމާއި ގުޅިގެންނެވެ. އެ ދެ ރަށަކީ އުތުރުގެ ގިނަ ރައްޔިތުން ގިނަ ހިދުމަތްތަކެއް ހޯދަން ބަރޯސާވަން ޖެހިފައިވާ ދެ ރަށެވެ.\nމިއަހަރު ފެށުނީއްސުރެ ކޮވިޑް-19 ގެ ކޭސްތައް 100 އިން މަތީގައި އުޅޭއިރު އަތޮޅު ތެރޭގައި ޕޮޒިޓިވް ކޭސްތައް ފެންނަ އަދަދު ވެސް މަދެއް ނޫނެވެ.\nއެގޮތުން ދާދިފަހުން އުތުރުގެ ރަށެއްކަމަށްވާ އުނގޫފާރުން ކަރަންޓީނުގައި ނެތް މީހަކު ބަލީގެ އަލާމާތްތަށް ހުރުމުގެ ސަބަބުން ޑޮކްޓަރަށް ދެއްކުމުން ކޮވިޑަށް ޕޮޒިޓިވްވެފައިވާކަން ހާމަވެގެން ދިޔަ އެވެ. އެރަށް މިމަހުގެ 19 ވަނަ ދުވަހުގައި ވަނީ މޮނީޓަރިންނަށް ލާފައެވެ.\nއުނގޫފާރަކީ އެހާ ހިސާބުގައި ރީޖަނަލް ހޮސްޕިޓަލް ހުންނަ ރަށެވެ. އަދި ބޭންކުގެ ހިދުމަތްތަކާއި އެހެނިހެން ވިޔަފާރީގެ ހިދުމަތްތައް ހޯދުމަށް ގިނަ ބަޔަކު ބަރޯސާވެފައިވާ ތަނަކީ ވެސް އުނގޫފާރެވެ.\nއެހެންކަމުން އެރަށަށް އަރާއި ފޭބުން މަނާކުރުމާއެކު އެ އަތޮޅުގެ ރަށްތަކުގެ އިތުރުން އެ ހިސާބުގެ އަތޮޅުތަކުގެ ރައްޔިތުންނަށް ވަނީ ބޮޑެތި އުނދަގޫތަކަކާ ކުރިމާތިލާން ޖެހިފައެވެ.\nއެގޮތުން ކޮވިޑް-19 ގެ ކޭހެއް ފެނި މޮނީޓަރިންނަށް ލާފައިވާ ހުޅުދުއްފާރުގެ ރައްޔިތަކުވަނީ އުނގޫފާރަށް ނުދެވޭތީ އެކަމުގެ ކަންބޮޑުވުން ހިއްސާކޮށްފަ އެވެ.\nއެގޮތުން އޭނާ ބުނީ އުނގޫފާރަކީ ރީޖަނަލް ހޮސްޕިޓަލު ހުންނަ ރަށްކަމުގައިވާތީ އެ އަތޮޅުގެ އިތުރުން އެ ހިސާބުގަނޑުގެ ހުރިހާ ރަށްތަކުން މީހުން ޑޮކްޓަރަށް ދެއްކުމަށްދަނީ އެރަށަށް ކަމަށެވެ.\n"ޑޮކްޓަރަށް ދައްކަން ދާންޖެހެނީ ހާއްސަ ހުއްދައެއްގެ ދަށުން. ވަރަށް އުނދަގޫވޭ ކުރިން ދެވޭހެން ނުދެވޭތީ" އެމީހާ ބުންޏެވެ.\nބޭންކުގެ ބައެއް ހިދުމަތް ހޯދުމަށް ވެސް ވަރަށް ގިނަ އުދަނގޫތަކަކާ ކުރިމަތިވެފައިވާ ކަމަށް ވެސް އޭނާ ކިޔައިދިނެވެ.\nމީގެ އިތުރުން ރ. އަތޮޅު ރަސްގަތީމު ހޮސްޕިޓަލުގެ މެނޭޖަރު ހަސަން ރަޝީދު ސީއެންއެމްއަށް އެރަށުގެ ރައްޔިތުންގެ ތަކުލީފުތަކުގެ ވާހަކަތައް ކިޔައިދިނެވެ.\nރަޝީދު ވިދާޅުވީ އުނގޫފާރަށް ނުދެވޭތީ ރައްޔިތުންނަށް ވަރަށް ދަތިވާކަމަށެވެ. އަދި ހާއްސަ ހުއްދައެއްގެ ދަށުން އިމަޖެންސީ ހާލަތުގައި ޑޮކްޓަރަށް ދައްކަން ބޭނުންވާ މީހުން އުނގޫފާރަށްދާ ކަމަށް ވެސް ރަޝީދު ފާހަގަކުރެއްވި އެވެ.\n"ބޭންކުގެ ބައެއް ހިދުމަތްތައް ނުލިބޭ. އެހެންވެ ވަރަށް އުނދަގޫވޭ." ރަޝީދު ވިދާޅުވި އެވެ.\nމީގެ އިތުރުން ރާއްޖެ އުތުރުގައި ރީޖަނަލް ހޮސްޕިޓަލުގެ ހިދުމަތްދޭ ހދ. ކުޅުދުއްފުށިން މީހަކު ޕޮޒިޓިވްވެ ރަށް މޮނީޓަރިންގެ ހާލަތަށް ގެނެސްފައި ވަނީ ރޭގަ އެވެ. އަދި އެރަށުގެ ހޮސްޕިޓަލަށް އިމެޖެންސީކޮށް ނޫނީ ނުދިއުމަށް ވަނީ އަންގާފަ އެވެ.\nއެރަށުގެ ހޮސްޕިޓަލަށް ވެސް ދެވޭނެ ގޮތެއް ނެތުމުގެ ސަބަބުން އެސަރަހައްދުގެ ރަށްތަކުގެ ރައްޔިތުންނަށް ވަނީ ގިނަ އުނދަގޫތަކަކާ ކުރިމަތިލާން ޖެހިފަ އެވެ.\nއެގޮތުން ހދ. ހަނިމާދޫ ކައުންސިލްގެ ރައީސް އަބްދުއްސަލާމް އަލީ ސީއެންއެމްއަށް ވިދާޅުވީ ސިއްހީ ހިދުމަތްތައް ހޯދުމަށް ކުޅުދުއްފުއްޓަށް ނުދެވޭތީ ރައްޔިތުންނަށް ވަރަށް އުނދަގޫވާ ކަމަށެވެ.\n"ވިޔަފާރީގެ މުއާމަލާތްތައް ވެސް ވަނީ މެދުކެނޑިފައި. ވިޔަފާރިވެރިންނަށް ވެސް ވަރަށް ގިނަ އުނދަގޫތަކަކާވަނީ ކުރިމަތިލާން ޖެހިފައި." ކައުންސިލްގެ ރައީސް ވިދާޅުވި އެވެ.\nމީގެ އިތުރުން އެ އަތޮޅު މަކުނޫދުގެ ކައުންސިލުން ބުނެފައި ވަނީ އެރަށް ނުދެވޭތީ ދަތިވާ ކަމަށެވެ. އަދި އެރަށުގެ ބައެއް މީހުން ތިބީ މިވަގުތު ވެސް އެރަށުގައި ތާށިވެފައި ކަމަށެވެ.\n"އެކޮޅުގައި ތިބި މީހުނަށް އާދެވޭނެ ގޮތެއް ނެތް. ޑޮކްޓަރަށް ދައްކަން ބޭނުން ވިއްޔާ ހާއްސަ ހުއްދައެއްގެ ދަށުން އެޗްޕީއޭއިން ފޮނުވައިދޭ،" ކައުންސިލުން ބުންޏެވެ.\nދެ ރަށަށް އަރާއި ފޭބުން މަނާކުރެވުމާއެކު ރާއްޖޭގެ އުތުރުގެ މައި ދެ ރީޖަނަލް ހޮސްޕިޓަލްގެ ހިދުމަތް މެދުކެނޑި ސިއްހީ ހިދުމަތް އޮތީ ގާތްގަނޑަކަށް ހުއްޓިފަ އެވެ.\nކޮވިޑް-19އެޗްޕީއޭހދ. ކުޅުދުއްފުށި ރ.މަޑުއްވަރި


ޖީ.އެސް3، އެސިސްޓަންޓް ޓެކްނިކަލް އޮފިސަރ ގްރޭޑް 1\nމުސާރަ: -/4,465 ރުފިޔާ ސަރވިސް އެލަވަންސް: -/1,500 ރުފިޔާ\nއިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުސޫލުން ފައިސާ ދެވޭނެއެވެ.\nވަޒީފާ އަދާކުރަންޖެހޭ ރަށް،އޮފީސް،ސެކްޝަން\nމާލެ / އެންވަޔަރަންމަންޓަލް ޕްރޮޓެކްޝަން އެޖެންސީ/ އެޑްމިނިސްޓްރޭޓިވް ސެކްޝަން\nއެޑްމިނިސްޓްރޭޝަން/މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައި ވުމާއެކު، އެޑްމިނިސްޓްރޭޝަން/މެނޭޖްމަންޓުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން، ނުވަތަ\nސާނަވީ އިންތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެއިތުރުން ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n1. އޮފީހަށް ލިބޭ ސިޓީ ނޯޓު އަދި އެހެނިހެން ތަކެތި ބަލައިގަތުން.\n2. އޮފީހުން ބޭރަށް ފޮނުވާ ސިޓީއާއި ނޯޓު އަދި އެހެނިހެން ތަކެތީގައި އީ.ގަވަރންމަންޓުން ނަންބަރު ޖަހައި، އާކައިވްކޮށް ފޮޓޯކޮޕީ ހަދައި، ފޮނުވަންޖެހޭ ފަރާތްތަކަށް ފޮނުވުމަށްޓަކައި އޮފީސް އެސިސްޓެންޓާ ހަވާލުކުރުން.\n3. އޮފީހަށް ލިބޭ ސިޓީއާއި ނޯޓު އަދި އެހެނިހެން ތަކެތި އެންޓްރީ ކުރުމަށްފަހު ފޮޓޯކޮޕީ ހަދައި، ފައިލް ކުރުމާއި، އަސްލު ވެރިއެއްގެ އަރިހަށް ގެންދިއުމާއި، ދުވަހުން ދުވަހަށް ސެކްޝަންތަކާ ހަވާލުކުރުން.\n4. އޮފީހުގައި ލިޔަންޖެހޭ ސިޓީ ނޯޓު ފަދަ ލިޔުންތައް ޓައިޕްކުރުން.\n5. އޮފީހަށް އަންނަ ފޯންކޯލްތަކަށް ޖަވާބު ދިނުމާއި، ކޯލްތައް ޕާސްކުރަންޖެހޭ ފަރާތްތަކަށް ޕާސްކުރުން.\nއިތުރު މަޢުލޫމާތު ސާފުކުރެއްވުމަށް މި އެޖެންސީގެ ނަންބަރު 3335949 އަށް ގުޅުއްވުން އެދެމެވެ.\nމައިކްރޯސޮފްޓް އޮފީސް ޕެކެޖަށް އަހުލުވެރިވެފައިވާ ފަރާތަކަށްވުން.\nދިވެހިބަހާއި، އިނގިރޭސިބަހުން މުއާމަލާތުކުރުމަށް އެނގުމާއެކު، ފަރިތަކަމާއެކު ސިޓީފަދަ ތަކެތި ލިޔަން ދަންނަ ފަރާތަކަށްވުން.\nވަޒީފާއާބެހޭ ޤާނޫނާއި، ދިވެހި ސިވިލް ސަރވިސްގެ ގަވާއިދަށް އަހުލުވެރިވެފައިވާ މިންވަރު.\nސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު މި އެޖެންސީގެ ކައުންޓަރުން ލިބިވަޑައިގަންނަވާނެއެވެ. އަދި މިއެޖެންސީގެ ވެބްސައިޓުން ޑައުންލޯޑްވެސް ކުރެވޭނެއެވެ.)\nލިބިފައިވާ ތަޢުލީމީ ސެޓުފިކެޓުތަކުގެ (އެކްރެޑިޓް ކުރެވިފައިވާ) ކޮޕީ.\nމިވަޒީފާއަށް އެދިފައިވާ ޝަރުޠުހަމަވާ ފަރާތްތަކުގެ އަދަދު 10 އަށްވުރެ ގިނަނަމަ ތަޢުލީމާއި ތަމްރީނަށް ބަލައި 10 ފަރާތެއް ޝޯޓްލިސްޓް ކުރެވޭނެއެވެ.\nސުންގަޑި: 19 ޖަނަވަރީ 2015 ވާ ހޯމަ ދުވަހުގެ 12:00 ގެ ކުރިން އެންވަޔަރަންމަންޓަލް ޕްރޮޓެކްޝަން އެޖެންސީއަށް،\nމި މަޤާމަށް މީހަކުހޮވުމަށް ބާއްވާ އިންޓަރވިއު އޮންނާނެ ތާރީޚާއި ގަޑި، އިޢުލާންގެ މުއްދަތު ހަމަވާތާ 01 މަސްދުވަހުގެ (ބަންދު ދުވަސްތައް ނުހިމަނައި) ތެރޭގައި އެންގޭނެއެވެ.\n20 ރަބީޢުލްއައްވަލް 1436\nސުންގަޑި: 19 ޖަނަވަރީ 2015 1200


"Nurasmee Gadeegai" MP @riyazabdulla fihaaraehge...\nރިޕޯޓު - ރޯދަ މަސް\nރިޔާޒު ކަންމަތީ ފިހާރައެއްގެ ސޭޓަކަށް!\nޕްރޮގްރާމްގައި ރިޔާޒު ފިހާރައެއްގެ ސޭޓެއްގެ މަސައްކަތް ކުރަންޖެހޭ\nޕްރޮގްރާމް ގެނެސްދިނުމަށް ހަމަޖެހިފައިވަނީ މިރޭ 11:00 ގައި\nރިޔާޒުގެ ހަޔާތާއި ގުޅޭގޮތުން އާއިލާގެ މެމްބަރުންގެ އިންޓަރވިއު ޕްރޮގްރާމްގައި ހިމެނޭނެ\nކ. މާލެ 28 މެއި 2017 | އާދީއްތަ 04:57 34,616\nނުރަސްމީ ގަޑީ ޕްރޮގްރާމްގައި މެމްބަރު އަބްދުﷲ ރިޔާޒު ފިހާރައެއްގެ ސޭޓަކަށް - ރާއްޖެ އެމްވީ\nރާއްޖެޓިވީން މި ރޯދަ މަހު ގެނެސްދޭ ޕްރޮގްރާމުތަކުގެ ތެރެއިން "ރަސްމީ ގަޑީ"ގައި އޭނާ ފެންނާނީ ރައްޔިތުންގެ މަޖިލީހުގެ މެމްބަރެއްގެ ގޮތުގައެވެ. އެހެންނޫނީ ސިޔާސީ ކޮންމެވެސް ހަރަކާތެއްގެ ތެރެއިނެވެ. މި ދައްކަނީ ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒުގެ ވާހަކެވެ. ރިޔާޒު އަކީ ފުލުހުންގެ މުއައްސަސާގައި ވެސް ގިނަ ދުވަސްތަކެއް ވަންދެން ހިދުމަތް ކުރެއްވުމަށް ފަހު ޕޮލިސް ކޮމިޝަނަރުގެ މަގާމްވެސް އަދާކުރައްވާފައިވާ ބޭފުޅަކެވެ.\nނުރަސްމީ ގަޑީގައި ކުރާ މަސައްކަތް ގެނެސް ދިނުމަށް ރާއްޖެޓީވީން ކޮންމެ އަހަރަކު ރަމަޟާން މަހުގައި ގެނެސްދޭ މި ޕްރޮގްރާމުން ރިޔާޒު ފެނިގެންދާނީ ތަފާތު ގޮތަކަށެވެ. ރިޔާޒު ރަސްމީ ގަޑި ނިމުމަށް ފަހު ކުރާ ކަންތަކާއި ނުރަސްމީ ގަޑީގައި ރާއްޖެޓީވީން ހަވާލުކުރާ މަސައްކަތެއް ރިޔާޒު ކުރަންޖެހޭނެވެ. އެގޮތުން މިރޭ ގެނެސްދޭ ރިޔާޒުގެ މި ޕްރޮގްރާމުގައި އޭނާ ފެނިގެންދާނީ ކަންމަތީ ފިހާރައެއްގެ ސޭޓެވެ. ޕްރޮގްރާމްގައި ރިޔާޒުގެ ހަޔާތާއި ގުޅޭގޮތުން އާއިލާގެ މެމްބަރުން ދީފައިވާ އިންޓަރވިއުތަކުން އިތުރު ފުރިހަމަކަމެއް ގެނެސްދޭނެވެ. އެއީ ސަބަބެއް ނެތިގެނެން ނޫނެވެ. ރިޔާޒުގެ އިނބިކަބަލުން އައިމިނަތު ނަދާ ޓީވީއަކަށް ޕްރޮގްރާމަކަށް ރިޔާޒާ ގުޅޭ ގޮތުން ދީފައިވާ ފުރަތަމަ އިންޓަވިއު ވެސް ހިމެނެނީ މިރޭގެ ޕްރޮގްރާމްގަ އެވެ. ރިޔާޒާއި ނަދާ ދިމާވި ގޮތާއި، އެ ދެމީހުން ލޯބީ ގޮތުން ގުޅިގެން އުޅުނު އިރު ދިމާވެފައިވާ ހެއްވާ މަޖާ ތަފާތު ކަންކަން ނަދާ ވަނީ ކިޔާދީފައެވެ. އެހެންނަމަވެސް ރިޔާޒު ވިދާޅުވާ ގޮތުން އެނާ އަކީ ރޮމޭންޓިކް މީހެއް ނޫނެވެ.\nނުރަސްމީ ގަޑި ޕްރޮގްރާމަށް ރިޔާޒުގެ އަންހެނުން ނަދާ އިންޓަރވިއު ދެނީ\nޕްރޮގްރާމްގެ ޕްރޮޑިއުސަރ އަދި ޕްރެޒެންޓަރު މުހައްމަދު ވިސާމް ބުނި ގޮތުގައި ރިޔާޒު އަކީ ރޮމޭންޓިކް މީހެއްތޯ ނޫންތޯ ނިންމާނީ ބެލުންތެރިން ކަމަށެވެ.\nރަސްމީ ގަޑި ނިމުމަށް ފަހު ހުސްވަގުތުތަކުގައި ރިޔާޒު އަކީ ދޫނި ގެންގުޅޭ މީހަކަށެވެ. ގޭގައި ގުރާ ކޮއްޓެއް ހުންނަ އިރު، ދަރިއެއް ދެކެ އޭނާވާ ލޯބި ގެއްގުޅޭ ދޫނިތައް ދެކެ ވެއޭ ބުނުން ދޮގަކަށް ނުވާނެވެ.\nހުކުރު ދުވަހުގެ މެންދުރުގެ ކެއުމުގައި މާލޭގައި ދިރިއުޅޭ ތ. ތިމަރަފުށީ މާޖެހިގޭގެ އެންމެން ކަހަލަ ގޮތަކަށް ބައިވެރިވާއިރު، ރިޔާޒުގެ ބޭބެ ޕްރޮގްރާމަގައި ދީފައިވާ އިންޓަރވިއުން ރިޔާޒުގެ ޅައުމުރުގައި ދިމާވެފައިވާ ކަންތަށް ތަކުގެ މައުލޫމާތު ގެނެސްދެވޭނެވެ. ފުލުހުންގެ މުއައްސަސާއާ ރިޔާޒު ގުޅެން ޖެހުނީ ކީއްވެގެންތޯ އާއި ރިޔާޒުގެ ބައްޕަ ދުނިޔޭގައި ހުރި އިރު ތިމަރަފުށީގައި އޭނާ ދިރިއުޅެމުން ދިޔަ ގޮތުގެ ވާހަކަ އެނގިގެންދާނެ އެވެ.\nރިޔާޒު އަކީ ގޭގައި ދޫނި ގެންގުޅޭ މީހެއް ، އެނާ އެކަން ކުރަނީ ހޮބީއެއްގެ ގޮތަށް\nނުރަސްމީ ގަޑީގައި މިޕްރޮގްރާމްގައި ބައިވެރިވާ މީހަކާއި މަސައްކަތެއް ހަވާލުކުރެވެ. ރިޔާޒާ ކަންމަތި ފިހާރައެއް ބަލަހައްޓަން ހަވާލުކުރުމުން އޭނާ ފިހާރާގައި ކުރާ ހުރިހާ މަސައްކަތެއް ކުރަންޖެހެއެވެ.\nޕްރޮގްރާމްގެ ޕްރޮޑިއުސަރު ވިސާމް ބުނި ގޮތުގައި އެފަދަ މަސައްކަތެއް ކުރުމަށް ރިޔާޒު އާއި ހަވާލުކުރީ އޭނާ އަކީ ރައްޔިތުންގެ މަޖިލީހުގެ މެމްބަރަކަށް ވީމައެވެ. ހާއްސަކޮށް ރައްޔިތުންގެ މަޖިލީހުގެ މެމްބަރަކު އަމަލީ ގޮތުން ފިހާރައެއްގެ ސޭޓް ކަން ކުރުމުން ތަކެތީގެ އަގަށް އައިސްފައިވާ ބަދަލު ޕްރޮގްރާމަގައި ބައިވެރިވުމުން ދެނެގަނެވޭނެތީއެވެ. ގިނަ ރައްޔިތުންނާއި އެނާއާއި ދިމާވުމުން ތަކެތީގެ އަގުތަކާއި ގުޅޭގިތުން ހުރި ކަންބޮޑުވުން ވެސް ހިއްސާކުރާނެވެ.\nރިޔާޒު ނުރަސްމީ ގަޑި ޕްރޮގްރާމްގައި ކަންމަތީ ފިހާރައެއްގައި މަސައްކަތް ކުރަނީ\nސުވާލަކީ ރިޔާޒަށް ފިހާރެއްގެ ސޭޓްކަން ކުރެވިދާނެތޯއެވެ. މިރޭގެ 11:00 އަށް އިންތިޒާރުކޮށްލައްވާށެވެ.


ޖޮބް އޮފާރ މޯލްޑިވްސް: ފަސޭހަކަމާއިއެކު ހުރިހާ ވަޒީފާއެއް އެއްތަނަކުން ބަލާލެވޭނެ އެޕްލިކޭޝަނެއް!\nވަޒީފާއެއް ހޯދުމުގައި މިހާރު ގިނަ ބަޔަކަށް އެންމެ ބޮޑަށް ކުރިމަތިވާ އެއް ދަތިކަމަކީ، އެމީހަކު ބޭނުންވާފަދަ ވަޒީފާއެއް ފަސޭހަކަމާއިއެކު ހޯދެން ނެތުމެވެ.\nރައްޔިތުންނަށްޓަކައި ޖޮބް އޮފާރ މޯލްޑިވްސް އިން މިވަނީ އެކަމަށްޓަކައި އެޕްލިކޭޝަނެއް އުފައްދާފައެވެ. މިއެޕްލިކޭޝަންގެ ބޭނުމަކީ ރާއްޖޭގައި އިއުލާނު ކުރާ ހުރިހާ ވަޒީފާއެއް އެއްތަނަކުން ފަސޭހަކަމާއިއެކީ ބަލާލެވޭނެ ގޮތެއް ހޯދާ ދިނުމެވެ. އަދި ވަޒީފާ ދޭ ފަރާތްތަކުގެ ވަގުތު ވެސް ނުގެއްލޭނެހެން، ވަޒީފާގެ އެންމެހާ ކަންތައްތައް އެއް ޕްލެޓްފޯމަކުން ކުރެވޭނޭ ނިޒާމެއް ވެސް ގާއިމް ކުރުމެވެ.\nވަޒީފާ ހޯދަން ބޭނުންވާ ފަރާތްތަކަށް، އެންމެ ކްލިކަކުން ވަޒީފާއަށް ކުރިމަތިލެވޭ ގޮތަށް ތައްޔާރު ކޮށްފައިވާ މިއެޕްގެ އެންމެ ފާހަގަ ކޮށްލެވޭ އެއް ކަމަކީ މިއެޕްލިކޭޝަންގެ ސްޕީޑް އަވަސް ކަމެވެ. މާނައަކީ، ބޭނުންވާ ވަޒީފާއެއް ހޯދުމަށް އާންމުކޮށް ލޯޑުވާން އެނަގާ ވަގުތު މިއެޕްލިކޭޝަނުން ނުނަގައެވެ.\nރާއްޖޭގައި ހުރި ވަޒީފާތައް ބަލާލުމުގެ އިތުރުން، ބޭނުންވާ ވަޒީފާއަކަށް ކުރިމަތިލުމައްޓަކައި، "އެޕްލައި" ބަޓަނަށް ފިތާލުމުން އެވަޒީފާއަކަށް ކުރިމަތިލެވުނީއެވެ. އަދި އެވަޒީފާއަށް އެދި ހުށަހަޅައިފިކަން ވަޒީފާ ދޭ ފަރާތަށްވެސް މިއެޕްލިކޭޝަން މެދުވެރިކޮށް ހަމައެވަގުތުން ވަގުތަށް އަންގައެވެ.\nމީގެއިތުރުން އެމީހަކު ބޭނުންވާ ވަޒީފާއެއް ހޯދާ، ފިލްޓާރ ކުރުމުގެ ގާބިލްކަން ވެސް މިއެޕްލިކޭޝަނަށް ލިބިގެންވެއެވެ. މިއެޕްލިކޭޝަނުން ލިބެންހުރި ހުރިހާ ޚިދުމަތްތަކެއް، ޖޮބް އޮފާރ މޯލްޑިވްސް ގެ ވެބްސައިޓު މެދުވެރިކޮށް ވެސް ލިބެން ހުންނާނެއެވެ.\nޖޮބް އޮފާރ މޯލްޑިވްސް ގެ އެޕްލިކޭޝަން މިހާތަނަށް އަދި ލިބެން ހުރީ އެންޑްރޮއިޑް ފޯނުތަކަށެވެ. ނަމަވެސް ވަރަށް ކުރު މުއްދަތެއްގެ ތެރޭގައި އިތުރު ފީޗާރސް ތަކަކާއިއެކު މިއެޕްލިކޭޝަން އެޕަލް ފޯނުތަކުން ވެސް ލިބެން ފަށާނެއެވެ.\nމިއެޕްލިކޭޝަން މަސައްކަތް ކުރާނީ އެންޑްރޮއިޑް ވާރޝަން ފަހަކުން ފެށިގެން މަތީގެ ފޯނުތަކަށެވެ.\nމިއީ ރާއްޖޭގައި މިގޮތަށް ވަޒީފާއަށް ޚާއްސަ ކުރެވިގެން އެންޑްރޮއިޑް މާކެޓްގައި ބަރާބަރަށް މަސައްކަތް ކުރާ ހަމައެކަނި އެޕްލިކޭޝަން އެވެ.\n3 ޑިސެމްބަރ 2017


BREAKING: Banguraluge Massala Ehgai Filmee Thari Jumayyil Hayyaru Kohfi - Vaguthu\nބަނގުރަލުގެ މައްސަލައެއްގައި ފިލްމީތަރި ޖުމައްޔިލް ހައްޔަރުކުރުމަށް ފަހު ދޫކޮށްލައިފި\n6 ދުވަސް ކުރިން ( ޖެނުއަރީ 11, 2018 )\nޖުމައްޔިލް - ފޮޓޯ: އެންމެ ފަހު ވިންދާ ޖެހެންދެން (ފޭސްބުކް ޕޭޖ(\nބަނގުރަލުގެ މައްސަލައެއްގައި ދިވެހި ފިލްމީތަރި ޖުމައްޔިލް ނިމާލް (ޖުމަލް) ހައްޔަރުކުރުމަށް ފަހު ދޫކޮށްލައިފިއެވެ.\nފުލުހުން ވިދާޅުވީ، ބަނގުރަލުގެ މައްސަލައެއްގައި މާލެއިން ތިން މީހަކު ރޭ ހައްޔަރު ކުރި ކަމަށާއި މުއްދަތު ޖެހުމަށް މިއަދު ހަވީރުގެ ވަގުތެއްގައި ކޯޓަށް ހާޒިރު ކުރުމުން ކަފާލާތުގެ ދަށުން ތިން މީހުންވެސް ދޫކޮށްލާފައިވާ ކަމަށެވެ.\nފުލުހުންގެ މީޑިއާ އޮފިޝަލް ވިދާޅުވީ ބަނގުރަލުގެ މައްސަލައިގައި ހައްޔަރުކުރީ އުމުރުން 25 އަހަރުގެ ފިރިހެނަކާއި 27 އަހަރުގެ ފިރިހެނެއްގެ އިތުރުން 29 އަހަރުގެ ފިރިހެނެއް ކަމަށެވެ.\nހައްޔަރުކުރި މީހުންގެ ތަފްސީލެއް ފުލުހުން ހާމައެއް ނުކުރެއެވެ. ނަމަވެސް "ވަގުތަށް" އެނގިފައިވާ ގޮތުގައި، ބަނގުރަލުގެ މައްސަލައިގައި ހައްޔަރުކުރި ތިން މީހުންގެ ތެރޭގައި ޖުމައްޔިލް ވެސް ހިމެނެއެވެ.\nޖުމައްޔިލްގެ އިތުރުން ހައްޔަރުކުރި ދެމީހުންގެ މައުލޫމާތު ސާފެއް ނުވެއެވެ.\nޖެނުއަރީ 13, 2018 - 21:20\nޖެނުއަރީ 13, 2018 - 21:04\nތީ ހުރިހާ ކަމެތްކުރާ މީހެއްތަ؟\nޖެނުއަރީ 13, 2018 - 07:48\nބޮވެން ޖެހޭނެއޭ ބުނީމަ ގޯސްވަނީ.... ދޮން މީހުން އުޅޭ ގޮތަށް މި މީހުން މި އުޅެނީ... ވެރިޔާގެ އަނގައިން އެބަސް ނިކުމެފަ ނެތަސް.\nޖެނުއަރީ 13, 2018 - 07:46\nޢިސްލާމީ ރިވެތި އުޅުމެއް އުޅެއް ބޭނުންވާ މީހަކު ފިލްމީ ދާއިރާ އަށް ހިޔަނި ވެސް ނޭޅޭނެ. މީ ވަރަށް ވާހަކަ.\nޖެނުއަރީ 12, 2018 - 23:57\nއަދިވެސް ލަދު ނެތިގެން ފިލްމު ކުޅޭންނިކުންނާތި... މީ ދިވެހިންގެ ހަލާކ..... 😂😂😡\nޖެނުއަރީ 12, 2018 - 14:24\nބަނގުރާ ބުއިމަކީ މާބޮޑު ކަމެއްނޫން ބްރޯ! މޯސްޓް އޮފްއަސް ޑޫއިޓް އޮކޭޝަނަލީ. ދެން ލަލަލާ\nޖެނުއަރީ 12, 2018 - 21:53\nޖެނުއަރީ 13, 2018 - 08:34\nމާބޮޑުކަމެއްނޫންކަން ނިކަންހުރެ އެނގޭނެ. ނަަރަކައިގެ އަހުލުވެރިންގެ ގައި އޮހޮރޭ ކުނި ފާދިޔަ ބޯންދެވޭއިރު އެނގޭނެ މާބޮޑުކަމެއްނޫންކަން.\nޖެނުއަރީ 12, 2018 - 13:43\nދެން ނެތްބާ މިފިރިހެނާއަށް ދޭނެ އެވޯޑެއް.... ލަދުން ބޯހަލާކު...\nޖެނުއަރީ 12, 2018 - 13:42\nމުޖްތަމައު އަށް ހުރި ބޮޑު ނުރައްކާ. މިކަހަލަ މީހުންނޭ މުޅި މި ރާއްޖެ ހަލާކު މިކުރަނީ.\nޖެނުއަރީ 12, 2018 - 04:10\nހަމަ ޒިނޭ ވެސް ކުރަނީ\nއެކަމު ރާ ބޮއެފިއްޔާ ހީވަނީ އެވަރު ކަމެއް ނެތިގެން ދުވާ ހެން.\nއަސްލު ވާގޮތަކީ އަނގަގަޅަން ބޭނުން ވަނީ\nޖެނުއަރީ 12, 2018 - 03:15\nބެސްޓް އެކްޓަރ ޔޯ. ކީއްކުރާނީދޯ މިމީހުން މިހިރަ އުޅޭ ގޮތެއްތާދޯ. ވަގައް ހާސްދުވަސް ވެރިޔާ އަށް އެއްދުވަސް ބުނާ ގޮތުން މިޔޮށް ފަޅާ އަރަނީ. މިހެން އަދި ކިތައް އެކްޓަރުން އަދި އެކްޓްރެސް އިން އުޅޭނެބާ... މަޝްހޫރު މީހުން ވީމަ ކަންކަންކުރީމަ ސިއްރުކުރާތީ ބައެއްފަހަރު މައްސަލައަކީ... ގާނޫނު އެންމެންނަށް ހަމަހަމަ ވާންޖެހޭނެ....\nޖެނުއަރީ 12, 2018 - 00:00\nކޮޮބާަ މައްސަލައަކީ، ތިނުބޯ މީހަކު ވަރަށް މަދު ވާނެ... މައްސަލައަކީ ވަކި ބަޔަކު ބުއިމާ ދޯ ...\nޖެނުއަރީ 12, 2018 - 02:09\nއަހަރުން ނުބޮން ދުވަހަކުވެސް. މިއީވެސް ހަމަ ދިވެއްސެއް !\nޖެނުއަރީ 13, 2018 - 13:41\nޢަމިއްލަ މީހާ އާ ރއްޓެހިން ބޯތީ ޒިނޭކުރާތީ ހީވަނީވއެހެން މީހުންވެސް އުޅޭނީ އެހެނޭ. ޢެކަމު އަހަރުން ރަލެއް ނުބޮން. ޒިނެ އެއްވެސް ނުކުރަން. 😀\nޖެނުއަރީ 11, 2018 - 23:03\nލަދުން ބޯ ހަލާކު. ޑެން މިމީހުން ލައްވަ ފިލްމް ކުޅުނީމަ ކިހިނެއް ބަލަން ކެރޭނީ.\nޖެނުއަރީ 11, 2018 - 23:02\nދިވެހި ފިލްމުކުޅެން ނުކުމެއުޅޭ ބައެއް މީހުންގެ އަހުލާގީފެންވަރު މިހިރީ:::::::: އަދިވެސް ކެމެރާ ކުރިމަށްޗަށް ނުކުންނާކަށް ލަދެއްނުގަންނާނެ:::::::: މާދަމާ އިނޮސެންޓްމީހެއްކަން ދައްކަން މޮޅުވާހަކަ ދައްކާނެ:::::::: 'ވަގުތު'ގަ ދޮގު ހަބަރެއްޖެހިނަމަ ނޫހާދެކޮޅަށް ދައުވާކުރެވެން އޮތްކަން އެގިތިބެ މިނޫހުން އެވަރުދޮގެއް ނަހދާނެ::::::::\nޖެނުއަރީ 11, 2018 - 23:00\nމީ މިރާއްޖޭގެ މީހުން އެވަރެއް ނެތިގެން ކޮޕީ ކުރާ މީހުން އުޅޭގތް.ދެން ކިހިނެއް ރަގަނޅުވާނީ މި މުޖުތަމައު.މި މީހުންވެސް ރަގަނޅު ވާނެތީ މިހެން މިއުޅެނީ.ބޯހަލާކު.ތި ސޮރު ކަންނޭނގެ މިދޭތެރޭގަ ކޮއްކޮއެއް ގަޔަށްވެސް އެރީ.\nވަރަށް ސަލާމް ދެން ކައެމެންނަށް.\nޖެނުއަރީ 11, 2018 - 22:53\nދެންހައްޔަރު ކުރީ ކުޑަ މުއާ\nޖެނުއަރީ 11, 2018 - 22:50\nބަނގުރާ ބޮއިގެން ދެން ދާނީ ކޮންމެވެސް އަންހެނެއް ކައިރިއަށް ..\nޖެނުއަރީ 11, 2018 - 22:42\nފޭކް ނިއުސް އެއްތީ ޖުމައިލް މިހާރުވެސް އޮންލައިން\nޖެނުއަރީ 11, 2018 - 22:38\nމީނަ ނުކުރާ ކަމެއް ނެތް ... ކޮއްކޮ އާެއި ބެހުނު ، ބަނގުރާ ބުއި .. މީފަހެ އަޅެ ކާކު؟\nޖެނުއަރީ 11, 2018 - 22:34\nމަހިތުން އެއްމެ އަހުލާގު ރަގަޅު މީހާ\nޖެނުއަރީ 11, 2018 - 22:29\nޖެނުއަރީ 11, 2018 - 22:27\nފަވާދުޚާން ކަރުދިގުފުޅި ބޮއިތަ؟ ގައްބަރުސިންގުކެ ކަމެއްނު އެއީ ކަރުދިގުފުޅި ބުއިން.\nޖެނުއަރީ 11, 2018 - 22:18\nޕިސް ޕިސް މީ މި ޖުމައްޔިލްގެ ފެންވަރަކީ. ޗީޑި ދެން\nޖެނުއަރީ 11, 2018 - 22:14\nފައްތާހުގެ ހައްދު ބާ؟ ނަހުލާގެ ބޮސްބާ؟\nޖެނުއަރީ 11, 2018 - 22:10\nދެން ހާދަ ހަޑި ކަމެކޭދޯ!!!!\nޖެނުއަރީ 11, 2018 - 22:02\nޖެނުއަރީ 11, 2018 - 22:00\nބަނގުރާ ބޯ ހިތް ފިލާފަ ހުންނާނި.\nޖެނުއަރީ 11, 2018 - 21:55\nޖެނުއަރީ 11, 2018 - 21:53\nޖެނުއަރީ 11, 2018 - 21:45\nދެން އަޅެ ކިހިނެތް މިމީހުންގެ ފިލްމް ބަލާނީ...\nއިއްޔެ ހަވީރު ހައްޔަރުކުރީ 132 ބަނގުރާފުޅި ގެންގުޅުނު މީހެއް - ފުލުހުން\nދުއްވާފައި ދިޔަ ޕިކަޕަކުން ގިނަ އަދަދެއްގެ ބަނގުރާ ފުޅިތަކެއް އަތުލައިގެންފި\n6 ދުވަސް ކުރިން 33\nސޯޓުތެރެއިން ދެފުޅި ބަނގުރާ ފެނިގެން މީހަކު ހައްޔަރުކޮށްފި


"Bos" in beluntherin rovvaalai, Nahula hevifai | Mihaaru\n"ބޮސް" ގެ މަންޒަރެއްގައި އައްޒަ އާއި ޔުނާން: ފިލްމަށް ލިބޭ ތަރުހީބު ބޮޑު.\n03 ނޮވެމްބަރ 2017 - 05:34 23 comments\nމިހާރު ސިނަމާގައި އޮތް ފާތުމަތު ނަހުލާގެ "ބޮސް" ވެގެން ދިޔައީ، ފިލްމް ރިލީޒް ވާން ކައިރިވަމުން އައި އިރު، ބައެއް މީހުންގެ ފަރާތުން ވަރަށް ބޮޑެތި ފާޑު ކިޔުންތައް އަމާޒުވި ފިލްމަކަށެވެ. ހާއްސަކޮށް މި ފިލްމުން ފިލްމީ ދާއިރާ އަށް ނެރުނު އާ އެކްޓަރު މުހައްމަދު ޔުނާންއާ ބެހޭ ގޮތުން ދެކެވުނު ވާހަކަތައް ގިނަ އެވެ.\nއެކަމަކު އޭރު ވެސް ނަހުލާ ދިން ޔަގީން ކަމަކީ ޔުނާންގެ އެކްޓިން ބަލާފައި ބެލުންތެރިންގެ ލޯބި އޭނާ ހޯދާނެކަމެވެ. އަންގާރަ ދުވަހުގެ ރޭ ފިލްމް ޕްރިމިއާކޮށް، އާންމުންނަށް ފިލްމް ދޫކޮށްލެވުމުން ނަހުލާ މިހާރު ހުރީ ވަރަށް ހިތްހަމަޖެހިފަ އެވެ. ފިލްމަށް ލިބެމުން އަންނަ ތަރުހީބާ ދޭތެރޭ ވެސް އޭނާ ހުރީ ވަރަށް އުފަލުންނެވެ.\n"ފިލްމްގެ ފުރަތަމަ ޝޯއާ އެކު، ފިލްމްގެ ޓިކެޓް ވިކުން ހަބޭސްވެއްޖެ،" މިހާރު ވިއްކަނީ 11 ވަނަ ޝޯގެ ޓިކެޓްކަން ފާހަގަކޮށް ނަހުލާ ބުންޏެވެ. "ވަރަށް ތަރުހީބު ބޮޑުކޮށް މި ދަނީ. ބެލުންތެރިން މިއަށް ތަރުހީބު ދޭ ވަރަކުން ޝޯތައް ކުރިއަށް ގެންދާނަން. ބޭނުމެއް ނޫން އޮލިމްޕަހުގައި މިވެނި އަދަދަކަށް ޝޯތައް ދައްކާނަމޭ ބުނާކަށް."\n"ބޮސް" ގެ ޕްރިމިއާގައި ނަހުލާ އާއި ރިޝްމީ.\nނަހުލާގެ ސިގްނޭޗާ ސްޓައިލް ކަމަށްވާ މެލޮޑްރާމާއިން ފޯކޮށްފައިވާ "ބޮސް" ބެލުންތެރިން ވަަރަށް ބޮޑަށް ބަލައިގެންފި އެވެ. އެގޮތުން ފިލްމްގެ ވާހަކައަކީ ބެލުންތެރިން ހިތްތަކާ ކުޅެލާ ކަހަލަ ޖަޒުބާތީ ޕްލޮޓްލައިނަކަށް ފައްކާކޮށްފައި އޮތް ވާހަކަ އެވެ. މި ފިލްމުން އެއް ބޭނުންވި އެއް ކަމަކީ ބެލުންތެރިން ސިނަމާގައި ރޮއްވައިލުމެވެ. އެކަން ނަހުލާ ބުނަނީ ހާސިލްވެއްޖެ ކަމަށެވެ. ޕްރިމިއާ ނައިޓްގައި ބެލުންތެރިންނަށް ނަހުލާ ކުޑަރުމާ ބެހީ ވެސް ހަމަ އެކަން ޔަގީންކަން އޮތުމުންނެވެ.\nމި ފިލްމްގެ ކޮންމެ ޑިޕާޓްމަންޓަކަށްކޮށްފައި ހުރި މަސައްކަތް ވަރަށް ފުރިހަމަ ކަމަށް ނަހުލާ ބުންޏެވެ. ހާއްސަކޮށް ފިލްމުގެ ކާސްޓުންގެ އެކްޓިން އޭނާ ފާހަގަ ކުރި އެވެ.\n"އެންމެ ބޮޑަށް ފާހަގަކޮށްލާނީ ޔުނާން. އެކްޓަރަަކށް މުހިއްމު ވަނީ ހަމައެކަނި ލުކްސް ނޫންކަން އޭނަ ފިލްމްގައި ދެއްކި ފުރިހަމަ އަދި މޮޅު އެކްޓިންއާ އެކު މިއޮތީ ސާބިތުކޮށް ދީފައި. މިހާތަނަށް އަހަންނަށް އައިސްފައި ހުރި ކޮމެންޓްތަކަށް ބަލާ އިރު ޔުނާންގެ ހުނަރު ފިލްމް ބެލި ވަރަށް ގިނަ މީހުން އެބަހުރި ފާހަގަކޮށްފައި. އަދި މީގެ ކޮންމެ ތަރިއަކު ވެސް ވަރަށް މޮޅަށް އެކްޓްކޮށްފައި ހުރީ،" ނަހުލާ ބުންޏެވެ. "އެހެންވެ ވަރަށް ހިތްހަމަޖެހިފައި މި ހުރީ. ޔުނާން އަށް އަމާޒުވި ފާޑު ކިޔުންތަކުގައި ބުރަދަނެއް ނެތްކަން ވެސް މީގެން ސާބިތުވެއްޖެ."\nނަހުލާ "ބޮސް" ގެ އެކްޓަރު ޔުނާންއާ އެކު.\nއޭނާ ބުނީ އެކްޓަރުންނަށް ރަނގަޅު އެކްޓިންއެއް ދައްކައި ލެވެނީ ފިލްމުގެ ޑައިރެކްޓަރުގެ ކިބައިގައި ވެސް އެ ހުނަރު ނެރެން އެނގުމުގެ ގާބިލްކަން ހުރެގެން ކަމަށެވެ. އެގޮތުން "ބޮސް" ގެ ޑައިރެކްޓަރު އައިޝަތު ރިޝްމީ އެކަން ވަރަށް ރަނގަޅަށް ދެއްކި ކަމަށް ބުންޏެވެ.\n"އަހަރެން ވެސް ހަމަ ބައެއް ފަހަރު ޝޫޓިންތަކުގައި ހުރެެގެން އަނެއްކާ ބުރަކޮށް ހުރިހާ އެންމެން މަސައްކަތް ކުރި ފިލްމެއް މިއީ. އޭގެ ނަތީޖާ ވަަރަށް ފޮންޏޭ ބުނެވޭނީ،" ނަހުލާ ބުންޏެވެ. "މީގައި މަސައްކަތް ކުރި އެކްޓަރުންނާއި ލަވަ ކިޔުންތެރިންނާއި މިއުޒިކް ހެދި މީހުންނާއި ޓެކްނިކަލް މަސައްކަތް ކުރި މީހުން ވެސް ތިބީ އެ މީހުން ކުރި މަސައްކަތާ ދޭތެރޭ ވަރަށް ސެޓިސްފައިޑްވެފައި. އެހެންވީމާ ޕްރޮޑިއުސަރަކަށް ލިބޭނެ އެންމެ ބޮޑު ހިތްހަމަޖެހުން ބޮސް އިން އަހަންނަށް ލިބިއްޖެ."\nއޭނާ ބުނީ ފިލްމް ހަދަނީ އެއް އިރެއްގައި ވެސް އެއްވެސް މީހަކާ ވާދަކުރަން ނޫން ކަމަށެވެ. އެކަމަކު "ބޮސް" އާ ބެހޭ ގޮތުން ބައެއް މީހުން ދެއްކި ވާހަކަތަކުން މި ފިލްމަކީ ނަގަން ޖެހުނު ޗެލެންޖެއްގެ ގޮތުގައި ނަހުލާ ވަނީ ސިފަކޮށްފަ އެވެ.\n"އެ ޗެލެންޖް މިއޮތީ ކާމިޔާބުކޮށްފައި. ފިލްމް ބެލުންތެރިންނަށް ކަމުދިޔައިމަ އަހަރެން ހާސިލް ކުރަން ބޭނުންވި އެތި ކާމިޔާބުވީ." ވަރަށް ގިނަ އަތޮޅުތަކުގައި ވެސް ފިލްމް އަޅުވާނެކަން ފާހަގަކޮށް ނަހުލާ ބުންޏެވެ.\nނަހުލާ އަށް އޮތް އަނެއް ޔަގީން ކަމަކީ "ބޮސް" އަކީ ބެލުންތެރިންގެ ހަނދާނުން ފަސޭހައިން ފޮނުލެވޭނެ ފިލްމެއް ކަމެވެ.\n"މީގެ ވާހަކަ ފަހުން ވެސް ދައްކާ ކަހަލަ ފިލްމެއް މިއީ،" އޭނާ ބުންޏެވެ. "އެ ވަރަށް ފިލްމްގައި އަސަރު އެބަހުރި. ފިލްމް ނުބަލާ ތިބި މީހުން ކައިރީގައި ވެސް ބުނަން ބޭނުން ވަނީ ފިލްމް ބަލަން އަންނާށޭ. ޑިސަޕޮއިންޓެއް ގައިމު ވެސް ނުވާނޭ."\nއިތުރު ލިޔުންތައް ކްރިސްޓަލް އެންޓަޓެއިންމެންޓްސް ފާތިމަތު ނަހުލާ ދިވެހި ފިލްމް އިންޑަސްޓްރީ ފިލްމު ބޮސް


Jabir Ge Nan Ivvai Majileehuge Thalhumun Nerefi – adduLIVE\nޖާބިރުގެ ނަން އިއްވައި މަޖިލިހުގެ ތަޅުމުން ނެރެފި\n1 Jul 10, 2019, 09:16 ހަސަން ރަޝީދު\nރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރުގެ ނަން އިއްވައި މަޖިލީހުގެ މިއަދުގެ ޖަލްސާއިން އޭނާ ބޭރުކޮށްފި އެވެ.\nނަމަވެސް އެއީ ނިޒާމާ ބެހޭ މައްސަލައެއް ނޫން ކަމަށް މަޖިލީހުގެ ރައީސް ނިންމެވުމުން ވެސް ޖާބިރު ގެންދެވީ އަޑުގަދަ ކުރައްވަމުންނެވެ.\n"އިއްޒަތްތެރި މެމްބަރު ނަން އިއްވަން ޖެހިދާނެ އިނގޭތޯ. އިށީންނަވާ" މަޖިލީހުގެ ރައީސް ޖާބިރަށް ވިދާޅުވިއެވެ.\nނަމަވެސް ތަކުރާރުކޮށް މަޖިލީހުގެ ރައީސް ނަސޭހަތް ދެއްވުމުން ވެސް ޖާބިރު އަޑުގަދަ ކުރައްވަމުން ގެންދެވުމުން އެންމެފަހުން މަޖިލީހުގެ ރައީސް ވަނީ ޖާބިރުގެ ނަން އިއްވާފައެވެ. އަދި މަޖިލީހުގެ ސެކިއުރިޓީންގެ އެހީއާއެކު ޖާބިރު ވަނީ މަޖިލީހުގެ ތަޅުމުން ބޭރަށް ނެރެފައެވެ.\n"ކާށިދޫ ދާއިރާގެ އިއްޒަތްތެރި މެމްބަރު މިހާ ހެނދުނާ ތިހާ ކޯފާ އިސްކުރައްވާ، ތި އުޅުއްވާ ސަބަބެއް ހަމަ އެއްގޮތަކަށް ވެސް އަޅުގަނޑަށް ނުވިސްނޭ. މިހާރު އަޅުގަނޑު އެދެނީ އިއްޒަތްތެރި މެމްބަރު ތަޅުން ދޫކުރައްވާ ވަޑައިގަތުން" މަޖިލީހުގެ ރައީސް ވިދާޅުވިއެވެ.


ވަޒީފާގެ ފުރުޞަތު - ސީނިއަރ އޮފިސަރ (އެމް.އެސް 1) - އިލެކްޝަންސް ކޯޑިނޭޝަން ސެކްޝަން\n18 ޑިސެމްބަރު 2016, 12:00\nނަންބަރު: (A)AC-2016/230 އިޢުލާނު\nސީނިއަރ އޮފިސަރ (އެމް.އެސް 1)\nއިލެކްޝަންސް ކޯޑިނޭޝަން ސެކްޝަން\nމަހަކު 5610/- (ފަސް ހާސް ހަސަތޭކަ ދިހަ ރުފިޔާ)\nމަހަކު 2000/- (ދެހާސް ރުފިޔާ)\nމަހަކު 3000/- (ތިންހާސް ރުފިޔާ)\nކޮމިޝަނުގެ އިދާރާގެ ރަސްމީގަޑި އާއި ނުރަސްމީ ގަޑީގައިވެސް މަސައްކަތް ކުރާގޮތަށް\nފެންވަރު ނުވަތަ ޝަރުތު:\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 8 ނުވަތަ7ގެ ސަނަދެއް ޙާޞިލްކޯށްފައިވުން. ނުވަތަ،\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ނުވަތަ5ގެ ސަނަދެއް ޙާޞިލްކުރުމަށްފަހު2އަހަރުދުވަހުގެ މަސައްކަތު ތަޖުރިބާ ލިބިފައިވުން. ނުވަތަ،\nޖީ.ސީ.އީ އޭ ލެވެލް ނުވަތަ އެފެންވަރުގެ އިމްތިޙާނަކުން2މާއްދާއިން ދަށްވެގެން "ސީ" ގްރޭޑް އަދި ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު4އަހަރު ދުވަހުގެ މަސައްކަތު ތަޖުރިބާ ލިބިފައިވުން، ނުވަތަ\nޖީ.ސީ.އީ އޯ ލެވެލް ނުވަތަ އެފެންވަރުގެ އިމްތިޙާނަކުން3މާއްދާއިން ދަށްވެގެން "ސީ" ގްރޭޑް އަދި ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު6އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nޢުމުރުން 45 އަހަރު ނުފުރޭ މީހަކު ކަމުގައިވުން.\nސިޔާސީ ޕާޓީއެއްގެ ހަރަކާތްތަކުގައި އިސްކޮށް ބައިވެރިވެއުޅޭ މީހަކުކަމުގައި ނުވުން.\nސެކްޝަނުގެ ވާރކް ޕްލޭން ތައްޔާރު ކުރުން.\nކުރިއަށް އޮތް އަހަރަށް ބޭނުންވާ ސެކްޝަނުގެ ބަޖެޓް ތައްޔާރު ކުރުން.\nސެކްޝަނުގެ އިދާރީ މަސައްކަތް ކުރުން.\nވޯޓުނަގާ މަރުކަޒުތަކަށް ފޮނުވަންޖެހޭ ވޯޓުކަރުދާހުގެ ތަފްޞީލު ތައްޔާރުކޮށް، ތަފްޞީލާ އެއްގޮތަށް ސެކިއުރިޓީ އުރައިގައި ވޯޓުކަރުދާސް ބަންދުކޮށް، ފޮނުވޭނެ އިންތިޒާމު ހަމަޖެއްސުމުގެ އިދާރީ މަސައްކަތް ކުރުން.\nވޯޓުލާ ސަރަހައްދު ބައިކުރުމާއި، ސަރަހައްދުތަކުގެ ޗާޓު ތައްޔާރުކުރުމާއި، ވޯޓުފޮށި ބަހައްޓާނެ ޢަދަދާއި ވޯޓުފޮށި ބަހައްޓާނެ ތަންތަން ހަމަޖެއްސުމަށްޓަކައި އިދާރީގޮތުން ކުރަންޖެހޭ މަސައްކަތްތައް ކުރުން.\nކެންޑިޑޭޓުންގެ ނަންތައް ތަރުތީބުކުރުމަށްޓަކައި ގުރުއަތު ނެގުމުގެ އިންތިޒާމު ހަމަޖެއްސުމާއި، ކެންޑިޑޭޓުންގެ ނަންތައް އިޢުލާނުކުރުމަށް ކުރަންޖެހޭ އިދާރީ މަސައްކަތްތައް ކުރުން.\nވޯޓުނަގާ މަރުކަޒުތަކުގެ ލޭއައުޓް ތައްޔާރު ކުރުމާއި، އެތަންތަނަށް ބޭނުންވާ ވަސީލަތްތައް ހަމަކޮށް ވޯޓުނެގޭނެގޮތަށް ތަން ތައްޔާރު ކުރުމުގައި ސެކްޝަނުގެ ވެރިޔާއަށް އެހީތެރިވުން.\nއިންތިޚާބުތަކުގައި ބައިވެރިވާ ކެންޑިޑޭޓުން ހުށަހަޅާ މާލީ ބަޔާންތައް ބަލައިގަނެ، ރިޕޯޓުތައް ރައްކާތެރިކަމާއެކު ބެލެހެއްޓޭނެ އިންތިޒާމު ހަމަޖެއްސުމުގައި ސެކްޝަނުގެ ވެރިޔާއަށް އެހީތެރިވުން.\nރައްޔިތުންގެ މަޖިލީހުގެ އިންތިޚާބީ ދާއިރާތަކާއި، ލޯކަލް ކައުންސިލްތަކުގެ އިންތިޚާބީ ދާއިރާތައް ކަނޑައެޅުމަށް ބޭނުންވާ މަޢުލޫމާތު އެއްކުރުން.\nރައްޔިތުންގެ މަޖިލީހުގެ އިންތިޚާބީ ދާއިރާތަކަށާއި ލޯކަލް ކައުންސިލްތަކުގެ އިންތިޚާބީ ދާއިރާތަކަށް ގެނެވޭ ބަދަލުތަކުގެ މަޢުލޫމާތު ޢާންމުކުރުމަށް ބޭނުންވާ ލިޔެކިޔުންތައް ތައްޔާރުކުރުން.\nކޮމިޝަނުން އަންގާ ގޮތެއްގެ މަތިން އިންތިޙާބާއި ގުޅިގެން ކުރަން ޖެހޭ ކަންކަން ކުރުން.\nލިބިފައިވާ ތަޢުލީމީ ސެޓުފިކެޓުތަކުގެ ކޮޕީ ލެވެލް އެނގޭނެ ފަދަ ރަސްމީ ލިޔުމަކާއެކު. ރާއްޖެއިން ބޭރުފައި ހަދާފައިވާ ކޯހެއްނަމަ، ސެޓުފިކެޓު ހުށަހަޅަންވާނީ ދިވެހިރާއްޖޭގެ ކޮލިފިކޭޝަން އޮތޯރިޓީއިން އެކްރެޑިޓްކުރުމަށްފަހު.\nދާއިރާގެ މަސައްކަތާގުޅޭ ގޮތުން ހަދާފައިވާ ތަމްރީނުތަކުގެ ސެޓުފިކެޓުތަކުގެ ކޮޕީ.\nވަޒީފާއަށް އެދޭ ފަރާތުގެ ވަނަވަރު (ސީވީ)\nމަތީގައި ދެންނެވިފައިވާ ޝަރުޠުތަކުގައި ބަޔާންކުރެވިފައިވާ ސެޓުފިކެޓުތަކަށްވުރެ މަތީ ސެޓުފިކެޓެއް ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓުފިކެޓު ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ.\nސުންގަޑި: މި މަސައްކަތްތަކަށް ޝައުޤުވެރިވާ ފަރާތްތަކުން 27 ޑިސެންބަރު 2016 އަންގާރަ ދުވަހުގެ 15:00ގެ ކުރިން އިލެކްޝަންސް ކޮމިޝަންގެ އިދާރާއަށް ހުށަހަޅަންވާނެއެވެ.\nމި މަޤާމަށް ކުރިމަތިލާ ފަރާތްތަކުގެ ތެރެއިން ޝޯޓްލިސްޓުވާ ފަރާތްތަކާ އިންޓަރވިޔު ކުރެވޭނެއެވެ. އަދި ޝޯޓްލިސްޓުވާ ފަރާތްތަކުން، އިންޓަރވިޔުއަށް ވަޑައިގަންނަވާއިރު ހުށަހަޅުއްވާފައިވާ ސެޓުފިކެޓުތަކުގެ އަޞްލު ގެންނަވަން ވާނެއެވެ.\nސީނިއަރ އޮފިސަރ (އެމް.އެސް.1) ހޮވުމުގައި ބަލާ މިންގަނޑު\nޝޯޓްލިސްޓު ކުރާނީ ތަޢުލީމު، މަސައްކަތު ތަޖުރިބާ އަދި ތަމްރީނާއި ހުނަރުގެ މާރކްސް އަށް ބެލުމަށްފަހު ލިބޭ މާރކްސްގެ މަތީ ތަރުތީބަށް ބަލައިގެންނެވެ.\nތަޢުލީމީ ސެޓުފިކެޓަށް މާކްސް ދޭނީ މަސައްކަތުގެ ދާއިރާއާގުޅޭ ސެޓުފިކެޓުތަކަށެވެ.\nމަޤާމަށް ބޭނުންވާ ޝަރުޠުތަކުގައި ބަޔާންކުރެވިފައިވާ ސެޓުފިކެޓުތަކަށް ވުރެ މަތީ ސެޓުފިކެޓު ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓުފިކެޓު ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ. އަދި ޝަރުޠު ފުރިހަމަވާ ފަރާތްތަކުން ކަމާގުޅޭ ދާއިރާއިން ހޯދާފައިވާ މަތީ ސެޓުފިކެޓުތަކަށް، މާކްސް ދެވޭނީ ތަޢުލީމަށް މާކްސް ދިނުމަށް ކަނޑައަޅާފައިވާ ގޮތުގެމަތީންނެވެ.\n19 ރަބީޢުލްއައްވަލް 1438\n18 ޑިސެންބަރު 2016


vnews - Musharraf akee sharee'athah fillavaigen ulhuvvaa beyfulheh kamah court in kanda alhaifi\nޖެނެރަލް މުޝައްރަފަކީ ޝަރީއަތަށް ފިއްލަވައިގެން އުޅުއްވާ ބޭފުޅެއް ކަމަށް ކޯޓުން ކަނޑައަޅައިފި\n31 އޯގަސްޓް 2017\nޕާކިސްތާނުގެ ކުރީގެ އަސްކަރީ ވެރިޔާ ޖެނެރަލް ޕަރްވޭޒް މުޝައްރަފް - ފޮޓޯ: އޭ.އެފް.ޕީ\nޕާކިސްތާނުގެ ކުރީގެ އަސްކަރީ ވެރިޔާ ޖެނެރަލް ޕަރްވޭޒް މުޝައްރަފަކީ، ޕާކިސްތާނުގެ ކުރީގެ ބޮޑުވަޒީރު ބޭނަޒީރު ބުއްޓޫ އަވަހާރަ ކޮށްލެވުނު ހާދިސާގެ ޝަރީއަތަށް ފިއްލަވައިގެން އުޅުއްވާ ބޭފުޅެއް ކަމަށް ޕާކިސްތާނުގެ ޓެރަރިޒަމާ ދެކޮޅު ޝަރީއަތްތައް ހިންގާ ކޯޓުން ކަނޑައަޅައިފިއެވެ.\nޕާކިސްތާނުގެ ބޮޑުވަޒީރު ކަމުގައި ބޭނަޒީރު ބުއްޓޫ ހުންނަވަނިކޮށް 2007 ވަނަ އަހަރު އެކަމަނާ އަވަހާރަ ކޮށްލެވުނު ހާދިސާއާ ގުޅިގެން ޕަރްވޭޒް މުޝައްރަފްގެ މައްޗަށް 2013 ވަނަ އަހަރުވަނީ ދައުވާ އުފުލިފައެވެ.\nއެހެން ނަމަވެސް، އަމިއްލަފުޅަށް އަރުވާލެވިގެން މުޝައްރަފް މިހާރު ދިރިއުޅުއްވަމުން ގެންދަވަނީ ޑުބާއީގައެވެ. މުޝައްރަފް ޑުބާއީއަށް ވަޑައިގެންނެވީ ގައުމުން ބޭރަށް ދަތުރުކުރެއްވުން މަނާކޮށްފައި އޮތް އޮތުން މީގެ ތިންއަހަރު ކުރިން އުވާލި ހިސާބުންނެވެ.\nޕާކިސްތާނުގެ އެންޓި ޓެރަރިޒަމް ކޯޓުން މުޝައްރަފަކީ ޝަރީއަތަށް ފިއްލަވައިގެން އުޅުއްވާ ބޭފުޅެއްކަމުގައި ކަނޑައެޅުމުގެ އިތުރުން، އޭނާގެ ހުރިހާ މުދާތައްވެސް ދައުލަތަށް ނެގުމަށް އަމުރު ކޮށްފައި ވެއެވެ.\nމީގެއިތުރުން، ބޭނަޒީރު ބުއްޓޫ އަވަހާރަކޮށްލަން ރޭވުމުގައި ބައިވެރިވާ ކަމަށް ތުހުމަތުކޮށް ހައްޔަރު ކުރެވުނު5މީހަކު ކޯޓުން މިއަދުވަނީ ދޫކޮށްލާފައެވެ. މިފަސްމީހުންނަކީ ތާލިބާންގެ ހަނގުރާމަވެރިން ކަމަށްވެސް ތުހުމަތު ކުރެވުނެވެ.\nއެހެން ނަމަވެސް، ބޭނަޒީރު ބުއްޓޫ އަވަހާރަ ކޮށްލަން ހަމަލާ ދެވުނު ތަނުގައި ތިބި ފުލުހުންގެ ތެރެއިން ދެ އޮފިސަރަކު އިހުމާލުވެފައިވާ ކަމަށް ކޯޓުން ވަނީ ކަނޑައަޅާފައެވެ. އިހުމާލުވި ފުލުހުންގެ ދެއޮފިސަރުން ކުށްވެރިވާ ކަމަށް ކަނޑައަޅައި ކޮންމެ މީހަކު 17 އަހަރަށް ޖަލަށް ލުމަށާއި 500،000 ރުޕީސްއިން ޖޫރިމަނާ ކުރުމަށްވެސް ހުކުމް ކޮށްފައި ވެއެވެ.\nމިއީ، ބޭނަޒީރު ބުއްޓޫ އަވަހާރަ ކޮށްލި ހާދިސާއާއި ގުޅިގެން ޕާކިސްތާނުގެ ކޯޓަކުން ހުކުމެއް ކުރި ފުރަތަމަ ފަހަރެވެ. އެހާދިސާ ހިނގިތާ ގާތްގަނޑަކަށް 10 އަހަރު ފަހުންނެވެ.\nރާވަލް ޕިންޑީގައި ބޭއްވި ކެމްޕެއިން އެއްވުމަކަށް ވަޑައިގެން އުޅުއްވަނިކޮށް ބޭނަޒީރު ބުއްޓޫ އަވަހާރަ ކޮށްލާފައިވަނީ ބަޑިން ހަމަލާ ދީގެންނާއި ޖާނުންފިދާވުމުގެ ހަމަލާތަކެއް ދީގެންނެވެ.\nއޭރު ވެރިކަމުގައި އޮތް ޖެނެރަލް މުޝައްރަފްގެ ސަރުކާރުން އެހަމަލާގެ ޒިންމާ އެޅުވީ ޕާކިސްތާނުގެ ތާލިބާން ޖަމާއަތުގެ ވެރިޔާ ބައިތުﷲ މަސްއޫދުގެ ބޮލުގައެވެ. ނަމަވެސް އޭނާ އެކަމާ އިންކާރު ކުރިއެވެ.\nބޭނަޒީރު ބުއްޓޫއަށް އެކަށީގެންވާ ހިމާޔަތާއި ރައްކާތެރިކަން ދިނުމުގައި މުޝައްރަފްގެ ސަރުކާރު ފެއިލްވެފައިވާ ކަމަށް ބުނެ 2010 ވަނަ އަހަރު އދއިން ނެރުނު ރިޕޯޓެއްގައި އެކަން ކުށްވެރި ކޮށްފައި ވެއެވެ. އދގެ ރިޕޯޓްގައި ބުނެފައިވަނީ، އެކަށީގެންވާ ރައްކާތެރިކަން ދިންނަމަ އެ ހަމަލާ ނުދެވުނީސް ކަމަށެވެ.\nބޭނަޒީރު ބުއްޓޫއަކީ އިސްލާމީ ގައުމެއްގައި ވެރިކަމަށް ވަޑައިގެންނެވި ފުރަތަމަ އަންހެން ބޮޑުވަޒީރެވެ. އެކަމަނާ ދެފަހަރެއްގެ މަތިން ޕާކިސްތާނުގެ ބޮޑުވަޒީރުކަން ކުރެއްވިއެވެ. އެއީ 1988-1990 އަދި 1993-1999 އަށެވެ.


Meeraa aai Yamin ge Silsilaa ah enmmefahun loabi nimumeh!\nމީރާ އާއި ޔާމިންގެ ސިލްސިލާ އަށް އެންމެފަހުން ލޯބި ނިމުމެއް!\nމަޝްހޫރު ލަވަކިޔުންތެރިޔާ މީރާ މުހައްމަދު އާއި އޭނާގެ އެއްއިރެއްގެ ލޯބިވެރިޔާ ޔާމިންގެ ޑުއެޓް ޕާފޯމެންސްތަކަކީ އަޑުއަހައި ފޫހިވާނޭ ލަވަތަކެއް ނޫނެވެ. ދެ މީހުން ލޯބިން ގުޅިގެން އެކުގައި ހޭދަކުރި ދުވަސްތަކުގައި ރިކޯޑްކޮށް އާންމުކުރި ކަވާ ސޯންގްސްތަކަށް އާންމުންގެ މެދުގައި ލިބުނު ތަރުހީބު މި ވާހަކަ އަށް ފުދެ އެވެ.\nކޮންމެއަކަސް މީރާ އާއި ޔާމިންގެ ލޯބީގެ ސިލްސިލާ ނިމުމަކަށް އައިގޮތަށް ދެ މީހުންގެ ޑުއެޓް ޕާފޯމެންސްތަކަށް ވެސް މި ވަނީ އެންމެފަހުން ނިމުން އައިސްފަ އެވެ.\nމީރާ މިކަން އިއުލާނުކޮށްފައި ވަނީ ޔާމިންއާ އެކު އަލަށް ރިކޯޑްކޮށްފައިވާ ކަވާ ސޯންގެއް މިއަދު ހެނދުނު ފޭސްބުކްގައި ޕޯސްޓްކުރުމަށް ފަހު އެވެ. މީރާ ބުނެފައި ވަނީ ޔާމިން އާއި އޭނާގެ އިތުރު ޑުއެޓް ޕާފޯމެންސެއް ދެން މިގޮތަށް އަޑުއިވުމުގެ ފުރުސަތެއް ނެތް ކަމަށެވެ.\nމިފަހަރު ދެ މީހުން ރިކޯޑްކޮށްފައި ވަނީ ހިންދީ ލަވަ "ދީރެ ދީރޭ ސޭ" ގެ ރާގަށް އަލީ ރަމީޒް ކިޔާފައިވާ ދިވެހި ލަވަ "ހާދަ ލޯބިންނޭ" އެވެ.\n"އަހަރެމެން ދެ މީހުން ތިބީ މި ލަވައެއްގެ ކަވާއެއް ރިކޯޑްކުރަން އަބަދުވެސް ބޭނުންވެފައި. އެކަމަކު ހާލަތާއި ވަގުތާއި ތަންނުދީ އެފަދަ ފުރުސަތެއް ލިބިފައި ނުވަނީ މިދިޔަ ދުވަސްތަކުގައި. އެކަމަކު އެންމެފަހުން މި އޮތީ އެ ލަވަ،" ރަސްމީ ފޭސްބުކް ޕޭޖުގައި މީރާ ބުނެފައިވެ އެވެ.\nމި ކަވާ ސޯންގެއް މީރާ އާއި ޔާމިން އާންމުކޮށްފައި މި ވަނީ ދެ މީހުން އެކުގައި މިފަދަ ލަވައެއް ރިކޯޑްކޮށް އާންމުނުކުރާތާ ގާތްގަނޑަކަށް އަހަރެއްހާ ދުވަސްކޮށްފަ އެވެ.\nމި ލަވަކިޔުންތެރިން ކުރިން ކަވާކޮށްފައި ވަނީ "ޔާރު މި ވަނީ ލޯތްބޭ ހަގީގީ" އާއި "ތީ ތީއެ މަގޭ" މި ލަވަ އެވެ. މި ދެ ލަވަ އަށް އެހުންތެރިންގެ މެދުގައި ނިކަން ބޮޑު މަގްބޫލުކަމެއް ލިބިގެންދިޔަ އެވެ.\nމީރާ މުހައްމަދު މާޖިދު\nމީރާ އާއި ފާލިހު މިހާރު އެކުގައި ނުފެނޭ، ކީއްވެ؟\nކައިވެނީގެ މަންޒަރުތަކާއެކު މީރާއާ ފާލިހުގެ ލަވައެއް\nމީރާގެ "ލޯބީގެ ވާހަކަ" އަށް އަސަރުގަދަ ނިމުމެއް!\nޖުމާ ދެކެ ވެވުނީ ހަގީގީ ލޯތްބެއް ނޫން، ޔާމީން އަދިވެސް މިސްވޭ!


ފައިޒަރ ވެކްސިންގެ ފުރަތަމަ ޑޯޒަށްފަހުވެސް ވައިރަސްގެ...\nފައިޒަރ ވެކްސިންގެ ފުރަތަމަ ޑޯޒަށްފަހުވެސް ވައިރަސްގެ ވޭރިއަންޓްތަކުގެ ނުރައްކާ ބޮޑު\nދިރާސާއިން ހާމަވީ ދެ ވަނަ ޑޯޒް ޖެހުމުގެ މުހިންމުކަން\nކޮވިޑް ޖެހިފައިވާ މީހުންނަށް ފުރަތަމަ ޑޯޒް ދިނުމުން ދިފާއުކޮށްދޭ މިންވަރު އިތުރު\n2 މެއި 2021 | އާދީއްތަ 00:33\nފައިޒަރ ވެކްސިންގެ ފުރަތަމަ ޑޯޒް ޖެހުމަށްފަހުވެސް ކޮވިޑްގެ މައި ވޭރިއަންޓްތަކުން ދިފާއުނުވެވޭ ކަމަށް އިނގިރޭސިވިލާތުގައި ކުރިޔަށް ގެންދިޔަ ދިރާސާއަކުން ހާމަވެއްޖެއެވެ.\nހުކުރު ދުވަހު މިދިރާސާ ޝާއިއުކޮށްފައިވާއިރު ދިރާސާއިން ހާމަވެފައިވާ ގޮތުގައި ވެކްސިންގެ ފުރަތަމަ ޑޯޒް އެކަނި ޖަހައިގެން މައި ވޭރިއަންޓްތަކުން ދިފާއުކޮށްނުދިން ނަމަވެސް ވައިރަސް ޖެހިފައިވާ މީހުން އެއާ މުޅިން ތަފާތެވެ. ކޮވިޑް ޖެހިފައިވާ މީހުން ފައިޒަރ ވެކްސިންގެ ފުރަތަމަ ޑޯޒް ޖެހުމުން މައި ވޭރިއަންޓްތަކުން ދިފާއުކޮށްދޭ މިންވަރު އިތުރުވެފައިވާ ކަމަށް ދިރާސާއިން ހާމަވެއެވެ.\nއިމްޕީރިއަލް ކޮލެޖުން ކުރިޔަށް ގެންދިޔަ މިދިރާސާގައި ބޭނުންކޮށްފައިވަނީ އިނގިރޭސިވިލާތުގައި މަސައްކަތްކުރާ ސިއްހީ މަސައްކަތްތެރިންގެ ތެރެއިން ފައިޒަރ ވެކްސިންގެ ފުރަތަމަ ޑޯޒް ޖަހާފައިވާ މީހުންނެވެ. މިމީހުންގެ މެދުގައި ކުރިޔަށް ގެންދިޔަ މިދިރާސާއިން ހާމަވެފައިވަނީ މީގެކުރިން ކޮވިޑް ޖެހިފައިވާ މީހުންގެ ހަށިގަނޑުގެ ދިފާއީ ނިޒާމުގައި އިނގިރޭސިވިލާތާއި ދެކުނު އެފްރިކާ ވޭރިއަންޓާ ދެކޮޅަށް އެންޓިބޮޑީޒް އުފައްދައިދީފައިވާ މިންވަރު ވަނީ އިތުރުވެފައެވެ.\nއެހެންނަމަވެސް ވައިރަސް ނުޖެހޭ މީހުންގެ ހަށިގަނޑު އެވޭރިއަންޓްތަކާއި ދެކޮޅަށް މަސައްކަތްކުރާ މިންވަރު ވަނީ ދަށްވެފައެވެ.\nމިދިރާސާކުރިޔަށް ގެންދިޔުމުގައި އިސްކޮށް ހަރަކާތްތެރިވި ޕްރޮފެސަރ ރޯޒްމެރީ ބޯއިޓޮން ވިދާޅުވީ މިދިރާސާއިން ހާމަވެގެންދިޔަ ކަމަކީ ވައިރަސްއިން ރައްކާތެރިވުމަށްޓަކައި ވެކްސިންގެ ދެވަނަ ޑޯޒް ޖެހުމުގެ މުހިންމުކަން ކަމަށެވެ. މިދިރާސާގައި ބޭނުންކޮށްފައިވަނީ އެމީހުންގެ ލޭގެ ސާމްޕަލްތަކެވެ. އަދި އެސާމްޕަލްތަކުގައި ކޮވިޑްގެ އަސްލު ވައިރަސް އާއި ޔޫކޭ ވޭރިއަންޓާއި ދެކުނު އެފްރިކާ އެފްރިކާ ވޭރިއަންޓާ ދެކޮޅަށް ދިފާއުކޮށްދޭ މިންވަރު ވަނީ ބަލާފައެވެ.\nމިދިރާސާއިން ހާމަވި އަނެއް ކަމަކީ ވެކްސިންގެ ފުރަތަމަ ޑޯޒް އާއި ދެވަނަ ޑޯޒް ޖަހާ މީހުންގެ މެދުގައި ވައިރަސްއިން ދިފާއުވުމުގެ ބާރު ހުންނަ މިންވަރުގެ ތަފާތުކަމަށްވެސް މިދިރާސާކުރިޔަށް ގެންދިޔަ ޓީމުން ވަނީ ބުނެފައެވެ.


SunOnline:7mas therey dhuniyeyge emme us 14 farubadha ah araa, aa recordeh hadhaifi\nހަތް މަސްތެރޭ ދުނިޔޭގެ އެންމެ އުސް 14 ފަރުބަދައަށް އަރައި، އާ ރެކޯޑެއް ހަދައިފި\nރުގިއްޔާ މުހައްމަދު މޫސާ 29 Oct 2019, 18:58\nނޭޕާލްގެ ނިރުމަލް ޕުރުޖާ ވަނީ7މަސް ތެރޭ ދުނިޔޭގެ އެންމެ އުސް 14 ފަރުބަދައަށް އަރާފަ -- ފޮޓޯ: އީޕީއޭ\nކަތުމަންޑޫ (އޮކްޓޯބަރު 29): ނޭޕާލްގެ ކުރީގެ ސިފައިންގެ މީހަކު ހަތް މަސް ތެރޭގައި ދުނިޔޭގެ އެންމެ އުސް 14 ފަރުބަދައިގެ އެންމެ މައްޗަށް އަރާ، އާ ރެކޯޑެއް ގާއިމުކޮށްފިއެވެ.\nޗައިނާގައި ހުންނަ ދުނިޔޭގެ 14 ވަނަ އަށް އެންމެ އުސް ފަރުބަދައަށް މިއަދު އެރި ނިރުމަލް ޕުރުޖާއަކީ، ނޭޕާލްގެ ސިފައިން ހިމެނޭ އިނގިރޭސިވިލާތުގެ ރޯޔަލް ނޭވީގެ ސްޕެޝަލް ފޯސެސް ޔުނިޓުގެ ކުރީގެ މެމްބަރެކެވެ. އަދި އެ ކާމިޔާބީ ފޭސްބުކާއި ޓުވިޓާގައި އިއުލާން ކުރަމުން އޭނާ ވަނީ މިއަދު ޗައިނާ ގަޑިން 8:58ގައި އޭނާގެ "މިޝަން ފުރިހަމަވެފައިވާ" ކަމަށް ބުނެފަ އެވެ.\nދުނިޔޭގެ އެންމެ އުސް 14 ފަރުބަދަ ހުންނަނީ ނޭޕާލް، ޕާކިސްތާން އަދި ޗައިނާގަ އެވެ. އެފަރުބަދަތަކަށް އެރުމުގެ މަސައްކަތް ޕުރުޖާ ފެށީ މިދިޔަ އޭޕްރިލް މަހު ނޭޕާލްއިންނެވެ. އަދި ދުނިޔޭގެ އެންމެ އުސް ފަރުބަދަ ކަމަށްވާ މައުންޓު އެވަރެސްޓަށް އޭނާ އެރީ މިދިޔަ މެއި މަހުގަ އެވެ.\nމީގެ ކުރިން އެންމެ ކުރު މުއްދަތެއްގައި ދުނިޔޭގެ އެންމެ އުސް 14 ފަރުބަދައަށް އެރުމުގެ ރެކޯޑު ގާއިމު ކުރީ 2013 ވަނަ އަހަރު ދެކުނު ކޮރެއާގެ ރައްޔިތެއް ކަމަށްވާ ކިމް ޗަން ހޯ އެވެ. އޭނާ އެފަރުބަދަކަށް އަރަން ހަތް އަހަރާއި 10 މަހާއި ހަ ދުވަހުގެ މުއްދަތެއް ނެގި އެވެ. ނަމަވެސް މިދިޔަ އަހަރު ނޭޕާލްގެ ފަރުބަދައަކަށް އަރަނިކޮށް، ކިމްއާއި އޭނާއާއެކު ތިބި އިތުރު ބަޔަކު ވަނީ ސްނޯގެ ތޫފާނެއްގެ ސަބަބުން މަރުވެފަ އެވެ.


މެންދަން މިޔަރު - ވިކިޕީޑިއާ\nމެންދަން މިޔަރު (އިނގިރޭސި ބަހުން: Carcharhinus altimus)ނުވަތަ (އިނގިރޭސި ބަހުން: Bignose shark) އަކީ މިޔަރުގެ ބާވަތެކެވެ. މިއީ ދުނިޔޭގެ ވަރަށް ގިނަ ހިސާބުތަކުގެ ކަނޑު އަޑީގައި އުޅޭކަަަމަށް ރިކޯޑް ކުރެވިފައިވާ މިޔަރެކެވެ. މިމިޔަރު އުޅޭކަމަށް ބެލެވިފައިވަނީ 90 މީޓަރާއި 430 މީޓަރާއި ދެމެދުގެ ފުންމިނުގައެވެ. ނަމަވެސް ރާއްޖޭގައި މިބާވަތުގެ މިޔަރު ބޭނިފައި ހުންނަނީ ކަނޑުގެ މަތީބައިގައި ލޭނު އަޅައިގެންނެވެ. އެންމެ ޚާއްޞަ ގޮތެއްގައި ފާހަގަކުރެވެނީ މިބާވަތުގެ މިޔަރު ރޭގަނޑުގައި ބޭނޭ ކަމެވެ. ވުމާއެކު މިއީ ދުވާލުގެ ވަގުތު އަޑީގައި އުޅުމަށްފަހު ރޭގަނޑު ޝިކާރަކުރުމަށް ނިކުންނަ މިޔަރެއްކަމަށްވުމީ އެކަށީގެންވާ ކަމެކެވެ.\nމެންދަން މިޔަރަށް މަސްވެރިން ދީފައިވާ ނަމަކީ ހަމައެކަނި މެންދަމުގެ ވަގުތުގައި ނުވަތަ ރޭގަނޑުގެ ވަގުތުގައި ބޭނޭ މިޔަރަކަށްވާތީ ދީފައިވާ ނަމެއްކަމަށް ފެނެއެވެ. މިބާވަތުގެ މިޔަރު އަލިހުރަސް ކަނޑުން ވަަރަށް ގިނައިން ބާނާ ކަމަށް ވެއެވެ. މެންދަން މިޔަރުގެ ކާނާއަކީ އެހެނިހެން މިޔަރާއި، މަހާއި، މަޑިއާއި، ބޯވަ އެވެ.\nމިއީ ބިޔަހަށިގަނޑެއް ލިބިފައިވާ މިޔަރެކެވެ. މިޔަރުގެ މަތީބައިގެ ކުލައަކީ އަޅި ކުލައެވެ. ބަނޑު ދަށްފަރާތު ހުންނަނީ ކުލަ ފަނޑުކޮށެވެ. މެންދަން މިޔަރު3މީޓަރަށް ބޮޑުވާ ކަމަށްވެއެވެ. މިމިޔަރު ވިހާ ކޮންމެ ފަހަރަކު 3އާއި 15 އާއި ދެމެދުގެ އަދަދަކަށް ޅަމިޔަރު ވިހާކަމަށް ވެއެވެ.


އިސްލާމްކަމަށްފަހު އެންމެ ބޮޑު ނިޢުމަތަކީ ހެޔޮލަފާ އެކުވެރިއެއް ލިބުން: ޢުމަރުގެފާނު\n"އިސްލާމް ކަމަށްފަހު ހެޔޮ ލަފާ އެކުވެރިއަކަށްވުރެ ބޮޑު ނިޢްމަތެއް މުސްލިމަކަށް ލިބިގެނެއް ނުވެއެވެ." މިޢީ މުސްލިމުންގެ ދެވަނަ ޚަލީފާ ޢުމަރުގެފާނު ވިދާޅުވެފައިވާ ބަސްފުޅެކެވެ.\nޢުމަރުގެފާނަށް މުސްލިމުންގެ ޚަލީފާކަން ލިބިވަޑައިގަތުމުން އެކަމަށް ތަޢްރީފްކުރި މީހެއްގެ ގާތު އެކަލޭގެފާނަށް ތަޢްރީފް ނުކުރުމަށް ވިދާޅުވެ އޭނާއަކީ ޢުމަރުގެފާނަށް ހެޔޮ އެދިވަޑައިގަންނަވާ ބޭކަލަކު ކަމުގައިވާނަމަ އެކަލޭގެފާނުގެ ކިބައިގައި ހުންނަ އުނިފަތަކާއި ކުރެއްވޭ ކުށްތައް ބަޔާންކޮށްދެއްވައި އިޞްލާޙްކުރަން އެހީތެރިވެދޭ މީހަކު ކަމުގައިވުމަށް ވިދާޅުވެފައިވެއެވެ.\nކޮންމެ އިންސާނަކީވެސް އެމީހެއްގެ ކިބައިގައި ކޮންމެވެސް އުނިސިފަތަކެއް ހުންނާނެ މީހެކެވެ. އެހެންކަމުން ކޮންމެ މީހަކަށްވެސް އެންމެ މުހިންމު އެއްކަމަކީ އެމީހެއްގެ ކިބައިގައި ހުންނަ އުނިސިފަތައް އެމީހަކަށް ބުނެދީ އެމީހަކު އިޞްލާޙް ކުރުމަށް އެހީތެރިވެދޭނެ މީހެކެވެ.\nމިދިޔަ އާދީއައްތަ ދުވަހު އިޙްޔާ ފޯރަމްގައި ދިނީ ނަސޭހަތް ދެއްވަމުން ޑރ. ޢަބްދުއްސައްތާރު ޢަބްދުއްރަހްމާން ވިދާޅުވެފައިވަނީ މީހަކަށް ނަޞޭޙަތެއް ދޭނަމަ އެކަމަށް ވަރަށް ބޮޑަށް ސަމާލުކަން ދޭން ޖެހޭނެ ކަމަށެވެ. އެގޮތުން މީސްތަކުންގެ ތެރޭގައި ހުއްޓައި އެހެން މީހުންނަށް އެނގޭ ގޮތަށް ނަޞޭޙަތް ދިނުމެއް ނެތް ކަމަށާއި އެއިރުން އެކަން ވާނީ އެމީހަކު ފަޟީޙަތްކުރުން ކަމަށެވެ.


Nasheed mihaaru edhi vadaigannavany dheenaa hilaaf vahaka dhekki kamah bunaa meehaage mahsala nubalan – Iru\nނަޝީދު މިހާރު އެދިވަޑައިގަންނަވަނީ ދީނާއި ހިލާފު ވާހަކަދެއްކި ކަމަށް ބުނާ މީހާގެ މައްސަލަ ނުބަލަން\nރައްޔިތުންގެ މަޖިލީހުގެ ރައީސް މުހައްމަދު ނަޝީދު، ކީރިތި ރަސޫލާއާ މެދު އިހާނެތި ބަސް ވިދާޅުވެފައިވާ ކަމަށް ބުނެ ދެއްކި ވާހަކައަކާ ގުޅިގެން މީހެއްގެ މައްޗަށް ދައުވާ ކޮށްދިނުމަށް އެދިވަޑައިގެން ފުލުހުންނަށް ހުށަހަޅާފައިވާ މައްސަލަ ނުބެލުމަށް އެމަނިކުފާނު އެދިވަޑައިގެންފި އެވެ.\nމިއަދު ކުރިއަށް ދިޔަ ނޫސްވެރިންގެ ބައްދަލުވުމުގައި ނޫސްވެރިއަކު ވަނީ ރައީސް ނަޝީދުގެ އަރިހުން މި ސަރުކާރުގައި ހޯމް މިނިސްޓަރު އިމްރާން އަބްދުﷲ މަގާމުގައި ހުންނަވައިގެން އެ ވީޑީއޯގެ މައްސަލަ ތަހުގީގެއް ހިނގައި އިންސާފު ލިބޭނެތޯ އައްސަވައިފައެވެ.\nމިކަމާއި ގުޅޭގޮތުން ވާހަކަ ދައްކަވަމުން ނަޝީދު ވިދާޅުވީ، އިމްރާނަކީ މިނިސްޓަރު ކަމުގެ އަހްލާގާއި ގާބިލް ކަން ހުރި ބޭފުޅެއް ކަމަށް ވިދާޅުވެ، ތައުރީފު ކުރައްވާފައެވެ. ނަޝީދު ވަނީ އިމްރާން އެ ވީޑިއޯގެ މައްސަލަ ބައްލަވާނެ ކަމުގެ ސަތޭކަ އިންސައްތަ ޔަގީން ކަން ދެއްވާފައެވެ.\nއެހެން ނަމަވެސް ނަޝީދު ވިދާޅުވީ، އެމަނިކުފާނު ހަގީގަތުގައި އެދިވަޑައިގަންނަވަނީ އެ މައްސަލަ ތަހުގީގު ނުކުރުމަށް ކަމަށާއި މީގެ ކުރިން ވެސް އެމަނިކުފާނަށް މީހުން ފާޑުކިޔާފައިވާ ކަމަށެވެ.\nއެކަމަކު މި މައްސަލަ ބެލުމަށް އެދި މަޖިލީހުގެ އިދާރާއިން ފުލުހުންނަށް ހުށަހެޅީ ނަޝީދު އެދިވަޑައިގެންނެވުމުންނެވެ. އެމީހަކު އެވާހަކައެއް ދައްކާފައިވަނީ 2013 ވަނަ އަހަރުގެ ރިޔާސީ އިންތިހާބުގެ ކެމްޕެއިން ތެރޭގައި ކަމަށްވެ އެވެ. ނަޝީދު މި މައްސަލަ ބަލަން އެދިވަޑައިގެން ފުލުހުންގެ އިދާރާއަށް ހުށަހެޅުއްވީ މިދިޔަ މެއި މަހުގެ 18 ވަނަ ދުވަހު އެވެ.\nކުއްލިއަކަށް ނަޝީދު އެ މައްސަލަ ނުބެލުމަށް އެދިވަޑައިގެންފައި މިވަނީ އިއްޔެ ކުރީގެ ރައީސް ޑރ. މުހައްމަދު ވަހީދު ހަސަން މަނިކަށް މަގުމަތިން ފުރައްސާރަ ކުރި މައްސަލައެއް ބަލަން ފުލުހުންނަށް ހުށަހެޅުއްވުމުންނެވެ. އެމްޑީޕީން ބުނެފައިވަނީ އެއީ މައްސަލައެއް ނޫންކަމަށެވެ.


Kaashidhoo aai Gaafarugai Faisal Naseem ge eheegai dhathuge camp eh | Mihaaru\nދަތުގެ ކޭމްޕް ފެށުމުގެ ރަސްމިއްޔާތުގައި ފައިސަލް ނަސީމް ވާހަކަ ދައްކަވަނީ: އޭނާ ގެންދަވަނީ ކާށިދޫ ދާއިރާ އަށް ގިނަ އެހީތަކެއް ވަމުން.\nކާށިދު އާއި ގާފަރުގައި ފައިސަލް ނަސީމްގެ އެހީގައި ދަތުގެ ކޭމްޕެއް\n05 ޖެނުއަރީ 2018 - 21:39 12 comments\nމީގެ ކުރިން ވެސް ދާއިރާއަށް ބޮޑެތި އެހީތެރިކަމެއް ވެދެއްވާފައިވާ ފައިސަލް، މިއަދު މެންދުރު ވަނީ ކާށިދޫ ސިއްހީ މަރުކަޒުގައި އެ ކޭމްޕު ފައްޓަވައިދެއްވައިފަ އެވެ.\nކާށިދޫ ކައުންސިލުން ބުނިގޮތުގައި އެ ރަށުގެ ހުރިހާ އުމުރެއްގެ ވެސް ގިނަ ބަޔަކު މިއަދު ވަނީ ކޭމްޕުން ފަރުވާ ހޯދައިފަ އެވެ.\n"ފަސޭހައިން ދަތުގެ ޑޮކްޓަރަކަށް ދައްކާލެވޭތީ އެންމެން ވެސް ވަރަށް ހިތްހަމަ ޖެހިފައި ތިބީ. އެހެން ނޫނީ މުޅިން ވެސް ދާން ޖެހޭނީ މާލެ." އެއްވެސް ސްޕެޝަލިސްޓް ޑޮކްޓަރެއް ނުހުންނަ އެ ރަށުގެ ކައުންސިލް މެމްބަރު އަލީ ސުލްތާން ވިދާޅުވި އެވެ.\nދަތުގެ ކޭމްޕުން ފަރުވާ ހޯދަން ބަޔަކު މަޑުކޮށްލައިގެން. މާދަމާ މި ކޭމްޕް އޮންނާނީ ގާފަރުގައި.\nގާފަރުގައި މި ކޭމްޕު ބޭއްވުމަށް ހަމަޖެހިފައިވަނީ މާދަމާ އެވެ.\nމާދަމާ ހެނދުނުން ފަށައިގެން އިރުއޮއްސެން ދެން، އެ ރަށުގެ ސިއްހީ މަރުކަޒުގައި އެ ކޭމްޕު ކުރިއަށް ގެންދާނެ ކަމަށް ކައުންސިލުން ބުންޏެވެ.\nފައިސަލް ހިންގަވާ ފައުންޑޭޝަނުން މީގެ ތިން މަސް ކުރިން ވެސް އެ ރަށުގައި ވަނީ ކުޑަކުދިންގެ ބަލިތަކާއި އަންހެނުންގެ ބަލިތަކާއި ހަމުގެ ބަލިތަކުގެ އިތުރުން އެތެރެހަށީގެ ބަލިތަކަށް ހާއްސަ މެޑިކަލް ކޭމްޕެއް ބާއްވައިފަ އެވެ.\nދަތުގެ ކޭމްޕްގައި ފައިސަލް ނަސީމް: މިފަދަ ބައެއް ކޭމްޕްތައް މީގެ ކުރިން ވެސް އޭނާގެ އެހީއާ އެކު ކުރިއަށް ގެންދެވި.\nފުވައްމުލަކަށް އުފަން، ޖުމްހޫރީ ޕާޓީގެ މެމްބަރު ވަނީ މިދިޔަ މަހު ގާފަރަށް ބޮޑެތި ޑަސްބިންތަކެއް ވެސް ހަދިޔާ ކުރައްވައިފަ އެވެ. އަދި ކާށިދު އާއި ގާފަރު ރައްޔިތުންގެ ސަލާމަތާއި ރައްކާތެރިކަން ކަށަވަރު ކުރުމުގެ ގޮތުން ލައިފް ބޮއި ރިންގުތަކަކާއި ކާށިދޫ ސްކޫލަށް ގިނަ ވަސީލަތްތަކެއް ވެސް ހަދިޔާކުރެއްވި އެވެ.\nއިތުރު ލިޔުންތައް ސިއްހަތު ޖުމްހޫރީ ޕާޓީ ކ. ކާށިދޫ ކ. ގާފަރު ފައިސަލް ފައުންޑޭޝަން ނައިބު ރައީސް ފައިސަލް ނަސީމް


L.Maandhoo ihaa: Fassivi Adhadhu 54 Ah Araifi - Vaguthu\nމާންދޫ އިހާ: ފައްސިވި އަދަދު 54 އަށް އަރައިފި\nލ.އަތޮޅު މާންދޫން ކޮވިޑް-19 އަށް ބަޔަކު ފައްސިވެ އުފެދިފައިވާ އިހަލުން (ކްލަސްޓާއިން) ކޮވިޑަށް އިތުރު ފަސް މީހަކު ފައްސިވެ، ފައްސިވި މީހުންގެ ޖުމްލަ އަދަދު 54 އަށް އަރައިފިއެވެ.\nމާންދޫ އިހަލުން ކޮވިޑަށް ފައްސިވެފައި ވަނީ މާންދޫގައި މަސައްކަތް ކުރާ ބައެއް މީހުންނާއި އެމީހުންނާއި ގުޅުން ހުރި ގަމުގައި ދިރިއުޅޭ މީހުންނެވެ. މިހާތަނަށް މިއިހަލުގައި ނުހިމެނޭ މީހަކު ލ.އަތޮޅުން ފައްސިވި ކަމުގެ މައުލޫމާތެއް ލިބިފައެއް ނުވެއެވެ.\nގަން ރީޖަނަލް ހޮސްޕިޓަލުން ރޭ އާއްމުކުރި މައުލޫމާތުތައް ދައްކާ ގޮތުގައި 256 ސުންކު ނަގާފައި ވާއިރު އަދި މިހާތަނަށް ނަތީޖާ ނުލިބޭ 128 ސުންކު އެބައޮތެވެ.\nމާންދޫ ކޮވިޑަށް ބަޔަކު ފައްސިވީ ހޮނިހިރު ދުވަހު އެވެ. އެއިހަލުގައި ހިމެނޭ ބަޔަކު އެދުވަހު ގަމުން ވެސް ފައްސިވިއެވެ.\nލ.އަތޮޅުގެ ގުޅިފައިވާ ރަށްތައް ކަމަށްވާ ގަމާއި، ފޮނަދޫ އަދި މާންދޫ ވެސް މިހާރު އޮތީ މޮނިޓަރިންގެ ހާލަތުގައެވެ. ގަމު ކައުންސިލުން ރޭ ވިދާޅުވީ އެރަށުގެ 79 ގެއަކާއި މާންދޫ ފިޝަރީޒް ކޮމްޕްލެކްސް މޮނިޓަރިންގެ ހާލަތުގައި އެބަހުރި ކަމަށެވެ.\nގަމުން ބަޔަކު ކޮވިޑަށް ފައްސިވިއިރު އެރަށުގައި ފުޓްސަލް މުބާރާތެއް ވެސް ކުރިއަށް ދިޔައެވެ. މުބާރާތުގައި ކުޅުނު ބައެއް ޓީމްތަކުގެ ކުޅުންތެރިން އެކަހެރިވާން ވެސް މިހާރު ރަށު ކައުންސިލުން ވަނީ އަންގާފައެވެ.\nގަމާއި ފޮނަދޫގެ ފުރަބަންދު ކުރުމާއި ގުޅިގެން، އަތޮޅުގެ އެކި ރަށްރަށަށް ކާބޯތަކެއްޗާއި ޒަރޫރީ މުދާ އުފުލުން ދަތިވެފައިވާތީވެ މިއަދުން ފެށިގެން މިހާރުވެސް ދަތުރުކުރާ ތާވަލާއި އެއްގޮތަށް ކާގޯފެރީ އޮންނާނެ ކަމަށް އެމްޓީސީ އިން އިއްޔެ ވަނީ ވިދާޅުވެފައެވެ.\nގަން ފުރަބަންދު ކޮށްފައި އޮތް ނަމަވެސް ބޭސް ފަރުވާއަށް އެރަށަށް ދަތުރު ކުރަން ބޭނުންވާ ފަރާތްތަކަށް ހޮސްޕިޓަލާއި ގުޅުއްވައިގެން ރަށު ކައުންސިލްގެ ހުއްދަ އާއިއެކު ދަތުރު ކުރުމުގެ އިންތިޒާމް ހަމަޖެއްސޭނެ ކަމަށް ކައުންސިލުން ވަނީ ވިދާޅުވެފައެވެ.


Majileehugai vazeerunnaa kurahvaa suvaaluthakah javaabu dhehvan vaane: Majilis Raees - vNews.mv\nމަޖިލީހުގައި ވަޒީރުންނާ ކުރައްވާ ސުވާލުތަކަށް ޖަވާބު ދެއްވަންވާނެ: މަޖިލީހުގެ ރައީސް\nއާމިނަތު އަމީނާ (އަނާ) 22 July 2019, 11:48\nރައްޔިތުންގެ މަޖިލީހުގައި މެންބަރުން ވަޒީރުންނާއި ކުރައްވާ ސުވާލުތަކަށް ޖަވާބުދެއްވުމަކީ ވަޒީރުން ކުރައްވަން ޖެހިވަޑައިގަންނަވާނެ ކަމެއް ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝިދު ވިދާޅުވެއްޖެ އެވެ.\nމަޖިލީހުގެ ރައީސް މިހެން ވިދާޅުވީ މަޖިލީހުގެ މިއަދުގެ ޖަލްސާގައި ހައުސިން މިނިސްޓަރު އާތިފާ ޝަކޫރު ހާޒިރުކޮށް މެންބަރުން އެކަމަނާއާ ސުވާލުކުރައްވަމުން ގެންދަވަނިކޮށް އެކަމަނާ ދެއްވި ޖަވާބަކާ ގުޅިގެންނެވެ.\nނިލަންދޫ ދާއިރާގެ މެންބަރު އަބުދުލް މުހުސިން ހަމީދު މިނިސްޓަރާ ކުރެއްވީ ވިލިފުށީގައި އަޅަމުންދިއަ ހައުސިން ޔުނިޓްގެ މަސައްކަތްތައް ފެށިފައިވާ ތާރީހާއި އެމަސައްކަތްތައް ހުއްޓާލީ ކޮން ތާރީހެއްގައިތޯ ކުރެއްވި ސުވާލާއި ގުޅިގެން މިނިސްޓަރ އާތިފާ ދެއްވި ޖަވާބާއި ގުޅިގެންނެވެ.\nއެ ސުވާލުގެ ޖަވާބުގައި މިނިސްޓަރ ވިދާޅުވީ، ތ. ވިލިފުށީގައި އިމާރާތްކުރަން ހަމަޖެހުނު 100 ހައުސިން ޔުނިޓުގެ އެއްބަސްވުން ބާތިލްކުރުމަށްފަހު ނޫމަޑީގެ ފަރާތުން، އެ މައްސަލަ އާބިޓްރޭޝަނަށް ހުށަހެޅި ކަމަށެވެ. އަދި އާބިޓްރޭޝަންގައި އެ މައްސަލަ ހިނގަމުންދާތީ އެކަމާއިގުޅޭ އެންމެހައި މައުލޫމާތުގެ ސިއްރު ހިފެހެއްޓުމަަށް ސަރުކާރުގެ މައްޗަށް ލާޒިމްވާ ކަމަށެވެ. އެހެންކަމުން އާބިޓްރޭޝަނާއި ގުޅޭ މައުލޫމާތު ރައްޔިތުންގެ މަޖިލީހުގެ ގަވައިދުގެ ތެރެއިން ހާމަކުރެވެން ނެތްކަމަށް އޭޖީ އޮފީހުން ލަފާދެއްވާފައިވާކަމަށެވެ.\nމިނިސްޓަރު އާތިފާ ދެއްވި ޖަވާބާއި ގުޅިގެން މަޖިލީހުގެ ރައީސް ވިދާޅުވީ މަޖިލީހުގެ ގަވައިދުގެ 65، އަދި 66 ވަނަ މާއްދާގައި މަޖިލީހުގައި ވަޒީރުން އަމަލުކުރައްވަންޖެހޭ ގޮތް ބަޔާންކޮށްފައިވާ ކަމަށެވެ. އެހެންކަމުން ވަޒީރުން މަޖިލީހާއި އެކުގައި މަސައްކަތްކޮށްދެއްވުމަށާއި މެންބަރުން ކުރައްވާ ސުވާލުތަކަށް ޖަވާބު ދެއްވުމަށް މަޖިލީހުގެ ރައީސް ވަނީ އެދިވަޑައިގެންފަ އެވެ. ޝަރީއަތުގައިވާ އަދި ގައުމީ ސަލާމަތަށް ނުރައްކާވެދާނެ ކަންކަމުގެ ވާހަކަތައް ސިއްރުކުރުމާއި ނުދެއްކުމަކީ މަޖިލީހަށް ގާނޫނުއަސާސީގެ ހަމަތަކުގެމަތިން ނިންމި ދާނެ ކަންތައްތަކެއް ކަމަށްވެސް ވިދާޅުވި އެވެ.\nރައީސް ނަޝީދު ވިދާޅުވީ ރައްޔިތުންގެ މަސްލަހަތާއި ގުޅޭ މުހިއްމު މައްސަލަތަކުގައި ވަޒީރުންގެ ފަރާތްޕުޅުން މަޖިލީހަށް ޖަވާބު ލިބިވަޑައިނުގަތީ ދެރަކަމެއް ކަމަށެވެ. މަޖިލީހުގައި މެންބަރުން ވަޒީރުންނާ ކުރައްވަނީ އެ މެންބަރުންގެ އަމިއްލަ ސުވާލުތަކެއް ނޫން ކަމަށާއި، އެއީ އެބޭފުޅުން ތަމްސީލުކުރައްވާ ރައްޔިތުން ކުރަން އެދޭ ސުވާލުތައް ކަމަށްވެސް ވިދާޅުވި އެވެ. އެހެންކަމުން އެއީ ވަޒީރުންނަށް ކުރިމަތިކުރައްވާ ސުވާލުތަކަށް ޖަވާބުދެއްވުމަކީ ރިޔާަސަތުން ވަރަށް ބޮޑަށް އެދޭ ކަމެއް ކަމުގައިވެސް ރައީސް ނަޝީދު ވަނީ ވިދާޅުވެފަ އެވެ.\nމީގެ ކުރިންވެސް ރިޔާސަތުން ވަނީ މަޖިލީހަށް ވަޒީރުން ހާޒިރުކޮށް ކުރައްވާ ބައެއް ސުވާލުތަކަށް ޖަވާބު ނުދެއްވާތީ އެހެން ނެހެއްދެވުމަށް ވަޒީރުންގެ ކިބައިން އެދިވަޑައިގެންފަ އެވެ.


Hirimaradhoo skooluge spoats meet feshihje\nހިރިމަރަދޫ ސްކޫލުގެ ސްޕޯޓްސް މީޓް ފެށިއްޖެ\nހިރިމަރަދޫއިން އަޙްމަދު މުޙަންމަދު\nހދ. ހިރިމަރަދޫ ސްކޫލުގެ ސްޕޯޓްސް މީޓް މިއަދު ފެށިއްޖެއެވެ.\nހިރިމަރަދޫސްކޫލްގެ2ހައުސްގެ މެދުގައި ބާއްވާ މި މީޓް ޝަރަފްވެރި ކޮށްދެއްވީ ހިރިމަރަދޫ ކައުންސިލްގެ ރައީސް މުހަންމަދު ވަޙީދެވެ. ސްޕޯޓްސް މީޓް ފެއްޓުމުގެ ރަސްމިއްޔާތުގައި ރަށުގެ ކައުންސިލަރުންގެ އިތުރުން ސްކޫލްގެ ޓީޗަރުންނާއި ވެރިން ބައިވެރިވިއެވެ.\nޖުމްލަ 16 ކުޅިވަރެއްގެ މައްޗަށް ހިމެނޭ މި މީޓްގައި ސްކޫލްގެ 49 ދަރިވަރުން ބައިވެރިވާ ކަމަށް ސްކޫލްގެ ފަރާތުން މައުލޫމާތު ދެއްވާފައިވެއެވެ. އަދި މި މުބާރާތް ބޭއްވުމުގެ ބޭނުމަކީ ދަރިވަރުން ނަފްސާނީ ގޮތުންނާއި ޖިސްމާނީ ގޮތުން ދުޅަހެޔޮކޮށް ދަރިވަރުންގެ މެދުގައި އިޖްތިމާއީ ރޫހު އާލާ ކުރުން ކަމުގައި އެފަރާތުން ހާމަކޮށްފައިވެއެވެ.\nހިރިމަރަދޫ ފުޓްބޯޅަ ދަނޑުގައި ކުރިއަށްދާ މިހަރަކާތަކީ2ދުވަހުގެ މުއްދަތަށް ކުރިއަށް ދާ ޙަރަކާތެއް ކަމަށާއި އަދި އާއްމު އުޞޫލެއްގެ ގޮތުން ސްޕޯޓްސް މީޓް ބާއްވަމުން އަންނަނީ ކޮންމެ2އަހަރުން 1 އަހަރު ކަމުގައި ސްކޫލްގެ ފަރާތުން ހާމަކޮށްފައިވެއެވެ.


Adheeb India ah dhaany hafthaa akaha: Imran\nއަދީބު އިންޑިއާއަށް ދަނީ ހަފްތާއަކަށް: އިމްރާން\nކުރީގެ ނައިބު ރައީސް އަހުމަދު އަދީބު އިންޑިއާ އަށް ވަޑައިގަންނަވާނީ ހަތް ދުވަހަށް ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nއިމްރަން ވިދާޅުވީ އަދީބު އިންޑިއާއަށް ވަޑައިގަތުމަށް ހަމަޖެހިފައިވަނީ މިމަހު 14 ވަނަ ދުވަހުން ފެށިގެން 26 ވަނަ ދުވަހަށްކަމަށެވެ.\nއެކަމަށް ތައްޔާރުވުމުގެ ގޮތުން މިހާރު ޓިކެޓްވެސް ނަގާފައިވާކަމަށް ހޯމް މިނިސްޓަރު ވިދާޅުވިއެވެ.\n"އަދީބު އިންޑިއާއަށް ވަޑައިގެން ފަރުވާ ނިމުމުން އަލުން އަނބުރާ ރާއްޖެ ގެނެވޭނެކަމުގެ ފުރިހަމަ ޔަގީންކަން އެބައޮތް،" އިމްރާން ވިދާޅުވިއެވެ.\nއިމްރާން ވިދާޅުވީ އަދީބު އަލުން އަނބުރާ ރާއްޖެ ގެނައުން "ފެއިލްވެއްޖެ" ނަމަ އެކަން ވެގެންދާނީ މުޅި ދިވެހި ސަރުކާރުގެ ފެއިލްވުމަކަށް ކަމަށެވެ.\n"ކޮމިޝަނާ ވެސް އެ ވިދާޅުވަނީ 10 އެއްގެ ސްކޭލަކުން ބަލަންޔާ 10 އެއްގެ ޔަގީންކަން އެބައޮތް ކަމަށް އަދީބު އަލުން އަނބުރާ ގެނެވޭނެ ކަމަށް،" އިމްރާން ވިދާޅުވިއެވެ.\nބޭސް ފަރުވާއަށް ރާއްޖެއިން ބޭރަށް ދިއުމުގެ ހުއްދަ އަދީބަށް އިއްޔެ ވަނީ ދީފައެވެ.\nހުކުރު ދުވަހަށްފަހުއަދީބަކީ މިނިވަނަެކޯ ދެން އޭނައަށް ކުށްވެރިއެއްގެ ހުކުމެއްނުހިގާނެޔޯ ދެންކޮންހައްޔަރެއްތޯ ....\nއޭނަ ޑޮލަރ ތަކާއެކު ދެންތިބިއެކުވެރިންނާއިއެކު އާތުރަ ބްރަދަރސްޢައިއެކު މިރާއްޖެއާއި ވަކިވީ ދެން އަތްޖަހަންތިބެންވީ..؟\nޢަދީބު އަދި ވަޑައިގަންނަވާނެއެވެ. ޢަދީބު އެފައިސާއަށްވީގޮތާއި އެފައިސާ ހުރިތަންތަން ވިދާޅުވެއްވަވާނެއެވެ. އަދި ޢަދީބު މިޤައުމުގެ ވެރިކަންވެސް ކުރުއްވަވާފާނެ ކަހަލައެވެ.


Vakkan kuraa iru evves kameh nukurey - Hali News\nކުރީގެ ރައީސް ނަޝީދާއި ކުރީގެ ނާއިބު ރައީސް ޑރ. ޖަމީލް\nކޮވިޑްތެރޭގައި ވައްކަން ކުރާއިރު އެއްވެސް ކަމެއް ނުކުރޭ: ޑރ. ޖަމީލް\n25 April 2021, 16:02\nކޮވިޑް ތެރޭގައި އެތައް ވައްކަމެއް ކުރަމުންދާއިރު އެއްވެސް ކަމެއް ނުކުރާ ކަމަށް ބުނެ ޑރ. ޖަމީލް ސަރުކާރަށް ފާޑު ވިދާޅުވެއްޖެއެވެ.\nއޭނާ ކުރައްވާފައިވާ ޓުވީޓެއްގައި ވިދާޅުވެފައިވަނީ އެތައް ވައްކަމެއްގެ ތުހުމަތު ކުރެވޭ ވަޒީރުންނއި މެމްބަރުން އެމްޑީޕީގައި އެބަތިބި ކަމަށެވެ. ނަމަވެސް އެއްވެސް ފިޔަވަޅެއް ނާޅާ ކަމަށް ވިދާޅުވެފައިވެއެވެ.\n"އެތައް ވައްކަމެއްގެ ތުހުމަތާއެކު ވަޒީރުންނާއި މެންބަރުން އެމްޑީޕީގައި އެތިބީ. މާސިންގާ ވައްކަން ކޮވިޑްގެ ތެރޭގައި ހިންގާއިރު އެއްވެސް ކަމެއް ނުކުރޭ،" އޭނާ ވިދާޅުވެފައިވެއެވެ.\nއެމްޑީޕީއަށް ވަރަށް ބޮޑަށް ފާޑުވިދާޅުވަމުން އޭނާ ވަނީ އެމްޑީޕީގައި އެމްޑީޕީގައި ވަރަށް ބޮޑަށް ކޮރަޕްޝަން އޮތް ކަމަށް ވިދާޅުވެފައެވެ. "ތިޔަ ޕާޓީގައި ކޮރަޕްޝަންގެ ނަޖިސް ނޫން އެއްޗެއް ނެތް! ކަމިޝަންތައް ފުނިޖެހި، ހުއްޓިފައިއޮތީ ތިހިސާބުން. ހަމަލަދުވެސް ނުގަނޭތޯ؟،" އޭނާ ވިދާޅުވެފައިވެއެވެ.\nޑރ. ޖަމީލަކީ މިސަރުކާރަށް ވަރަށް ބޮޑަށް މިހާރު ފަޑުވިދާޅުވަމުން ގެންދަވާ ބޭފުޅެކެވެ. އެހެންނަމަވެސް ރައީސް ޔާމީންގެ ސަރުކާރު ނިމުމަކަށް ގެންނެވުމަށް ކުރެއްވި މަސައްކަތްތަކުގައި އޭނާ ވަނީ ފުރިހަމައަށް ބައިވެރިިވެ ވަޑައިގެންފައެވެ.\nއިތުރު ލިޔުންތައް ޑރ. ޖަމީލް


ވިލިމާލެ ދާއިރާގެ ޑަބްލިޔުޑީސީ ގޮނޑި ޕީޕީއެމްއިން ކާމިޔާބުކޮށްފި ވިލިމާލެ ދާއިރާގެ ޑަބްލިޔުޑީސީ ގޮނޑި ޕީޕީއެމްއިން ކާމިޔާބުކޮށްފި\nޕީޕީއެމްގެ ކެނޑިޑޭޓް ފާތިމަތު ނާޒިމާ\nމާލެ ސިޓީގެ އަންހެނުންގެ ތަރައްގީއަށް މަސައްކަތްކުރާ ކޮމިޓީގެ ވިލިމާލެ ދާއިރާއަށް މެންބަރަކު ހޮވުމަށް މިއަދު ބޭއްވި ބައި-އިލެކްޝަން ޕީޕީއެމްއިން ކާމިޔާބުކޮށްފިއެވެ.\nމި އިންތިޚާބުގައި ވާދަކުރީ ޕީޕީއެމްގެ ކެނޑިޑޭޓް ފާތިމަތު ނާޒިމާއާއި، އެމްއެންޕީގެ ކެނޑިޑޭޓް އާމިނަތު ޝީޒާއެވެ. މި އިންތިޚާބު ޕީޕީއެމްގެ ކެނޑިޑޭޓް ނާޒިމާ ކާމިޔާބުކުރީ އެންމެ ވޯޓެއްގެ ތަފާތަކުންނެވެ. މި އިންތިޚަބުގައި ނާޒިމާއަށް ލިބިވަޑައިގަތީ 359 ވޯޓެވެ. އަދި އެމްއެންޕީގެ ކެނޑިޑޭޓް ޝީޒާއަށް ލިބިވަޑައިގަތީ 358 ވޯޓުކަމަށް ވަގުތީ ނަތީޖާއިން ދައްކައެވެ.\nމި އިންތިޚަބުގައި 2900 މީހުންނަށް ވޯޓުލުމުގެ ހައްގު ލިބިގެންވެއެވެ.އަދި މި އިންތިޚާބުގައި ޖުމްލަ6ވޯޓު ފޮށްޓެއް ބަހައްޓާފައިވެއެވެ. މި ހުރިހާ ފޮށްޓެއްވެސް ބަހައްޓާފައިވަނީ ވިލިމާލެ މުޙްޔިއްދީން ސްކޫލުގައެވެ.


PMI ge authorized partner akah Avid - One Online\nޕީއެމްއައިގެ އޮތޮރައިޒްޑް ޕާޓުނަރަކަށް އެވިޑް ކޮލެޖު ހަމަޖެއްސުމުގެ ރަސްމިއްޔާތުގެ ތެރެއިން--- ފޮޓޯ: އެވިޑް ކޮލެޖު\nޕީއެމްއައިގެ އޮތޮރައިޒްޑް ޕާޓްނަރަކަށް އެވިޑް\nބައިނަލްއަގުވާމީ ފެންވަރުގައި އެންމެ އިސްކޮށް ހަރަކާތްތެރިވާ ޕްރޮޖެކްޓް މެނޭޖްމެންޓް ޕްރޮފެޝަނަލް ޖަމިއްޔާ، ޕްރޮޖެކްޓް މެނޭޖްމެންޓް އިންސްޓިޓިއުޓް (ޕީއެމްއައި)ގެ އޮތޮރައިޒްޑް ޓްރެއިނިން ޕާޓްނަރަކަށް އެވިޑް ކޮލެޖް ހަމަޖައްސައި އެކަން އިފްތިތާހުކޮށްފިއެވެ.\nބީހައިވް ހޮޓެލްގައި ބޭއްވި ރަސްމިއްޔާތެއްގައި އެކަން އިފްތިތާހުކޮށްދެއްވީ، އެވިޑް ކޮލެޖުގެ ޗެއާމަން އަބްދުﷲ މުސްތާގު ރަޝާދެވެ.\nމި ހަފުލާގައި ޕްރޮޖެކްޓް މެނޭޖްމެންޓް ޕްރޮފެޝަނަލްއާ ބެހޭ ތަފާތު މައުލޫމާތު އެކުލެވިގެންވާ އިންޓްރޮޑަކްޓަރީ ވީޑިއޯ ޕްރެޒެންޓޭޝަނެއް ވަނީ ހިއްސާކޮށްފައެވެ. އަދި ޕީއެމްއައިގެ އިންސްޓްރަކްޓަރަކަށް ހުސައިން ހަލީމް ވަނީ ހަމަޖައްސައިފައެވެ.\nޕީއެމްއައި ޓްރެއިނިން ސެންޓަރު އިފްތިތާހުކުރުމުގެ ރަސްމިއްޔާތުގައި އެވިޑް ކޮލެޖުގެ ޗެއާމަން މުސްތާގު ވިދާޅުވީ، މިކަމުގެ ސަބަބުން އެ ކޮލެޖުގެ ތާރީހުގައި އަނެއްކާވެސް ކުލަގަދަ ސަފުހާއެއް އިތުރުވީ ކަމަށެވެ. އަދި އޭނާގެ މަގުސަދަކީ، ރާއްޖެއަށް މިފަދަ އާ ކަންކަން ތައާރަފުކޮށް އެވިޑް ކޮލެޖު މެދުވެރިވެގެން އެކަންކަމުގެ ފައިދާ ދިވެހިންނަށް ލިބުން ކަމަށް ވިދާޅުވިއެވެ.\nމުސްތާގު ވިދާޅުވީ، ޕްރޮޖެކްޓް މެނޭޖްމެންޓަށް ޝައުގުވެރިކަން ހުންނަ ފަރާތްތަކަށް އެވިޑް ކޮލެޖު މެދުވެރިވެގެން ޕްރޮޖެކްޓް މެނޭޖްމެންޓް ކެރިއާ ފަށައިގެން ކުރިއަށް ގެންދެވޭނެ ކަމަށެވެ.\nއެވިޑް ކޮލެޖަކީ ރާއްޖޭގައި އެންމެ ފުޅާ ދާއިރާއެއްގައި މަތީ ތައުލީމުގެ ފުރުސަތު އަތްފޯރާ ފަދަ އަގެއްގައި ދިވެހިންނަށް ފޯރުކޮށްދެމުން ގެންދާ އަމިއްލަ އެންމެ ބޮޑު އެއް ކޮލެޖެވެ.\nގުޅޭ ޓެގު އެވިޑް ކޮލެޖް


Budget 2020: Gulheefalhu Port Project ah 247 million Rufiyaa kanda alhairi\nމާލޭގެ ކޮމާޝަލް ޕޯޓު ގުޅީފަޅަށް ބަދަލުކުރުމަށް 247 މިލިއަން ރުފިޔާ އަންނަ އަހަރުގެ ބަޖެޓުގައި ކަނޑައަޅައިފި\nމާލޭގެ ވިޔަފާރި ބަނދަރު ގުޅީފަޅަށް ބަދަލުކޮށް އެތަނުގައި ބައިނަލްއަގްވާމީ ފެންވަރުގެ ބަނދަރެއް ހެދުމަށް ބޭނުންވާ ފައިސާ އަންނަ އަހަރުގެ ބަޖެޓުގައި ހިމަނައިފި އެވެ.\nއަންނަ އަހަރުގެ ދައުލަތުގެ ބަޖެޓް ރައްޔިތުންގެ މަޖިލީހަށް ހުށަހަޅުއްވަމުން ފިނޭންސް މިނިސްޓަރު އިބްރާހީމް އަމީރު ވިދާޅުވީ ރާއްޖޭގެ އިގްތިސޯދު އަހަރުން އަހަރަށް ކުރިއަރާއިރު އަދި ރާއްޖެއަށް އެތެރެކުރާ މުދާ އަހަރުން އަހަރަށް އިތުރުވަމުންދިޔަ ނަމަވެސް މާލޭގެ ވިޔަފާރި ބަނދަރަށް ބޮޑު ބަދަލެއް ނާންނަތާ 30 އަށް ވުރެ ގިނަ އަހަރުވެފައިވާ ކަމަށެވެ.\nމިކަމުގެ ސަބަބުން މުދާ ބޭލުމަށާއި މުދާ ގުދަން ކުރުމަށާއި ވިޔަފާރި ކުރާ ތަންތަނަށް މުދާ ގެންދިޔުމުގައި ޒަމާނާ ނުކިއްސަރު ގޮންޖެހުންތަކެއް ވިޔަފާރިތަކަށް ދިމާވަމުން އަންނަކަންވެސް މިނިސްޓަރު ވަނީ ފާހަގަކުރައްވާފަ އެވެ.\nމިނިސްޓަރު ވިދާޅުވީ ގުޅިފަޅު ޕޯޓު ޕްރޮޖެކްޓަކީ ރާއްޖެއަށް މުދާ އިމްޕޯޓުކޮށް ގުދަންކޮށް ގެންގުޅުމުގެ ވައްޓަފާޅިއަށް ގެނެވޭނެ އިންގިލާބީ ބަދަލަކަށް ވާނެ ކަމަށެވެ. އެގޮތުން މިނިސްޓަރު ވިދާޅުވީ އެ މަޝްރޫއަށް 247 މިލިއަން ރުފިޔާ އަންނަ އަހަރުގެ ބަޖެޓުގައި ހިމަނާފައިވާނެ ކަމަށެވެ.\n"މިއަހަރުގެ ތެރޭގައި މި މަޝްރޫއަށް ބޭނުންވާ ބިން ހިއްކުމުގެ މަސައްކަތް ފެށިގެންދާނެ. ގުޅީފަޅުގައި ތަރައްގީކުރެވޭ ބަނދަރު ވެގެންދާނީ އިންޓަނޭޝަނަލް ޝިޕިން ރޫޓުތަކުގައި ދަތުރުކުރާ ބޮޑެތި އާގުބޯޓުތަކަށްވެސް ބޭނުންކުރެވޭ ވަރުގެ ޕޯޓަކަށް،" މިނިސްޓަރު ވިދާޅުވިއެވެ.\nއަމީރު ވިދަޅުވީ ގުޅިފަޅުގައި ހަދާ ބައިނަލްއަގްވާމީ ބަނދަރުގެ ސަބަބުން މިހާރު ރާއްޖެއަށް މުދާ ގެންނަން މެދުވެރިއެއްގެ ދައުރު އަދާކުރާ ފީލްޑާ ބޯޓު ފަހަރަށް ބަރޯސާވުން ނިމުމަކަށް އައިސް ރާއްޖެއަށް މުދާ ގެންނަން ކުރަންޖެހޭ ހަރަދުތައް ކުޑަވާނެ ކަމަށެވެ.\nސަރުކާރުގެ އަމާޒަކީ މުދާ އަރުވާ ބެލުމުގައި މިހާރު ހޭދަވާ މުއްދަތު މަދުވެގެން ފަސްގުނަ ކުޑަކުރުން ކަމަށްވެސް ވިދާޅުވި އެވެ.\nމާލޭގެ ކޮމާޝަލް ޕޯޓު ގުޅީފަޅަށް ބަދަލުކުރުމަށް ބޭނުންވާ ފައިސާ އަންނަ އަހަރުގެ ބަޖެޓުގައި ހިމަނާފައިވާއިރު މި މަޝްރޫއުއަށް ބޭނުންވާ ބިން ހިއްކުމަށް ހަވާލުކޮށްފައިވަނީ ބޮސްކާލިސް ކުންފުންޏަށެވެ. އެކުންފުންޏަށް މަޝްރޫއު ހަވާލުކުރީ 53 މިލިއަން ޑޮލަރު ނުވަތަ 817.26 މިލިއަން ރުފިޔާ އަށެވެ. މިމަސައްކަތް ނިންމުމަށް އެ ކުންފުންޏާއި އެކު ސޮއިކޮށްފައިވާއިރު އެ މަސައްކަތް 180 ދުވަހުގެ ތެރޭގައި ނިންމަންޖެހެ އެވެ. މިމަޝްރޫއުގެ ދަށުން ހަ މިލިއަން ކިއުބިކް މީޓަރުގެ ބިންހިއްކުމުގެ އިތުރުން ހަތަރު ކިލޯ މީޓަރުގެ ތޮއްޓެއް ގާއިމުކުރުމަށް ވަނީ ހަމަޖެހިފަ އެވެ.\nބިޑަކަށް ނުލައި މި މަސައްކަތް ބޮސްކާލިސްއާ ހަވާލުކޮށްފައިވަނީ ކޮރަޕްޝަނަށް މަގުފަހިވާ ގޮތަށް ކަމަށް ބުނެ ރައްޔިތުންގެ މަޖިލީހާއި އޭސީސީން ގެންދަނީ މިކަމާ ގުޅޭ މައްސަލައެއް ބަލަމުންނެވެ.\nބަޖެޓް މަޖިލިސް މަޖިލިސް 2019